ആർഎസ്എസ് പ്രവർത്തകൻ കോയന്പത്തൂരിൽ അറസ്റ്റിൽ : Deepika.com Nattu Visesham\nWednesday, January 22, 2020 1:09 AM IST\nകൂത്തുപറമ്പ്: കതിരൂർ നായനാർ റോഡിൽ പോലീസ് പിക്കറ്റ് പോസ്റ്റിനുനേരേ ബോംബെറിഞ്ഞ കേസിൽ പ്രതിയെ പോലീസ് പിടികൂടി. മലാൽ കുടക്കളത്തെ ആർഎസ്എസ് പ്രവർത്തകനായ കെ. പ്രബേഷി (30)നെയാണ് കതിരൂർ എസ്.ഐ. നിജീഷും സംഘവും കോയമ്പത്തൂരിൽ വച്ച് അറസ്റ്റ് ചെയ്തത്.\nകഴിഞ്ഞ വ്യാഴാഴ്ച പുലർച്ചെ ഒന്നോടെയായിരുന്നു കേസിനാസ്പദമായ സംഭവം. നായനാർ റോഡിൽ പ്രവർത്തിക്കുന്ന പോലീസ് പിക്കറ്റ് പോസ്റ്റിനുനേരേയാണ് ബോംബേറുണ്ടായത്. ഡ്യൂട്ടിയിലുണ്ടായിരുന്ന പോലീസ് ഓഫീസർമാരായ അരുൺകുമാർ, മഹേഷ് എന്നിവർ എതാനും നിമിഷങ്ങൾക്ക് മുന്പ് വിശ്രമമുറിയിലേക്ക് പോയതിനാലാണ് അപകടത്തിൽനിന്നു രക്ഷപ്പെട്ടത്. സമീപത്തെ സിസിടിവി ദൃശ്യങ്ങൾ പരിശോധിച്ചതിൽനിന്നാണ് ബോംബെറിഞ്ഞയാളെക്കുറിച്ച് വിവരം ലഭിച്ചത്.\nനായനാർ റോഡിന് സമീപപ്രദേശമായ കുണ്ടുചിറയിൽനിന്ന് ആഴ്ചകൾക്കുമുന്പ് ബോംബുശേഖരം കണ്ടെത്തിയിരുന്നു. ഈ കേസിൽ അന്വേഷണം തുടരുന്നതിനിടെയാണ് പോലീസ് പിക്കറ്റ് പോസ്റ്റിനുനേരേ ബോംബേറുണ്ടായത്.\nകാഷ് അവാർഡിന് അപേക്ഷിക്കാം Idukki


എന്നെ ഞാനാക്കിയ എന്റെ പാര്‍ട്ടിയുടെ സംസ്ഥാന അദ്ധ്യക്ഷന് ഒരഭിപ്രായം പറഞ്ഞാല് അതാണ് എന്റെ അവസാന ശ്വാസം – കാര് വാങ്ങിത്തരേണ്ട; രമ്യ ഹരിദാസ് | Gramajyothi News\nഎന്നെ ഞാനാക്കിയ എന്റെ പാര്‍ട്ടിയുടെ സംസ്ഥാന അദ്ധ്യക്ഷന് ഒരഭിപ്രായം പറഞ്ഞാല് അതാണ് എന്റെ അവസാന ശ്വാസം – കാര് വാങ്ങിത്തരേണ്ട; രമ്യ ഹരിദാസ്\nJuly 22, 2019 10:08 am Published by : Chief Editor\nകൊച്ചി: യൂത്ത് കോണ്‍ഗ്രസ് പ്രവര്‍ത്തകര് പിരിവെടുത്ത് തനിക്ക് കാര് വാങ്ങിത്തരേണ്ടെന്ന് ആലത്തൂര് എം പി രമ്യഹരിദാസ്. ‘എന്നെ ഞാനാക്കിയ\nഎന്റെ പാര്‍ട്ടിയുടെ സംസ്ഥാന അദ്ധ്യക്ഷന് ഒരഭിപ്രായം പറഞ്ഞാല് അത് അനുസരിക്കും’- രമ്യ ഹരിദാസ് ഫെയ്‌സ്ബുക്കില് കുറിച്ചു.\nനമ്മുടെ കൂടപ്പിറപ്പുകളില് ഒരാള് സംസ്ഥാനത്തെ യുവതക്ക് വേണ്ടി ജീവന് പണയം വച്ച് സമരം ചെയ്യുമ്ബോള് നമ്മുടെ കണ്ണും കാതും എല്ലാം


രമേഷ് സിപ്പി ഏഴരശ്ശനി Bollywood, Film Director\nരമേഷ് സിപ്പി ജാതകം and Astrology\nരമേഷ് സിപ്പി ശനി ഏഴര ശനിയുടെ റിപ്പോർട്ട്\nപേര് രമേഷ് സിപ്പി\nജനന തിയതി 23 : 1 : 1947 ജനന സമയം 12 :0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ രമേഷ് സിപ്പി ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. രമേഷ് സിപ്പി സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. രമേഷ് സിപ്പി കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും രമേഷ് സിപ്പി ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. രമേഷ് സിപ്പി രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. രമേഷ് സിപ്പി നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. രമേഷ് സിപ്പി വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. രമേഷ് സിപ്പി ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. രമേഷ് സിപ്പി കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. രമേഷ് സിപ്പി കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ രമേഷ് സിപ്പി വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. രമേഷ് സിപ്പി സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nരമേഷ് സിപ്പി മൻഗ്ലിക് / മംഗല്യ ദോഷം റിപ്പോർട്ടുകളും\nരമേഷ് സിപ്പി ദശ ഫലം റിപ്പോർട്ട്\nരമേഷ് സിപ്പി സംക്രമണം 2021 ജാതകം


പി.വി.അൻവറിന്റെ നിയമലംഘനങ്ങൾക്ക് ഒത്താശ ചെയ്ത ഉദ്യോഗസ്ഥർക്കെതിരെ നടപടി\nമലപ്പുറം (13-12-17) : പി.വി.അൻവർ എം.എൽ.എ യുടെ നിയമലംഘനങ്ങൾക്ക് ഒത്താശചെയ്ത സർക്കാർ ഉദ്യോഗസ്ഥർക്കെതിരെ നടപടി വരുന്നു. മലപ്പുറം ജില്ലാ ജിയോളജിസ്റ്റ്, പിഡബ്ലുഡി ബില്‍ഡിംഗ് എക്സിക്യൂട്ടീവ് എഞ്ചിനിയര് എന്നിവര്‍ക്കെതിരെയാണ് നിയമ നടപടിയെടുക്കുക. ഇരുവര്‍ക്കും വീഴ്ച പറ്റിയതായി കണ്ടെത്തി. തടയണ പൊളിക്കാനുള്ള എസ്റ്റിമേറ്റ് ഇരുവരും വൈകിപ്പിച്ചുവെന്നാണ് കണ്ടെത്തല്.\nഎംഎല്‍എയുടെ നിയമ ലംഘനങ്ങളില് ഒത്താശ ചെയ്ത പഞ്ചായത്ത് സെക്രട്ടറിക്കെതിരെ നടപടിയുണ്ടാകുമെന്ന് നേരത്തേ കളക്ടര് വ്യക്തമാക്കിയിരുന്നു. ഊര്‍ങ്ങാട്ടിരി പഞ്ചായത്ത് സെക്രട്ടറിക്കെതിരെ നടപടി എടുക്കണമെന്ന് പഞ്ചായത്ത് വകുപ്പ് ഡയറക്ടര്‍ക്ക് മലപ്പുറം കളക്ടര് റിപ്പോര്‍ട്ട് നല്‍കി. തടയണ നിര്‍മ്മാണം തടയുന്നതില് സെക്രട്ടറിക്ക് വീഴ്ച വരുത്തിയെന്നാണ് കളക്ടറുടെ കണ്ടെത്തല്.\nചീങ്കണ്ണിപ്പാലിയില് പിവി അന്‍വര് എംഎല്‍എ അനധികൃതമായി നിര്‍മ്മിച്ച തടയണ രണ്ടാഴ്ചക്കകം പൊളിക്കാന് കഴിഞ്ഞ ദിവസം ജില്ലാ കളക്ടര് ഉത്തരവിട്ടിരുന്നു. ചെറുകിട ജലസേചന വകുപ്പിനാണ് പൊളിക്കാനുള്ള ചുമതല. പൊളിക്കാനുള്ള ചെലവ് സ്ഥലമുടമയില് നിന്ന് ഈടാക്കാനും സ്ഥലമുടമ പൊളിച്ച് മാറ്റിയില്ലെങ്കില് ജില്ലാ ഭരണകൂടം പൊളിക്കണമെന്നും നിര്‍ദ്ദേശം. ജില്ലാകളക്ടറുടെ അധ്യക്ഷതയിൽ ചേർന്ന ജില്ലാതല ദുരന്തനിവാരണ അതോറിറ്റിയാണ് തീരുമാനമെടുത്തത്.\n2015ലാണ് ചീങ്കണ്ണിപ്പാലിയില് പി വി അന്‍വര് തടയണ നിര്‍മ്മിച്ചത്. 2015ല് വില്‍പന കരാറെഴുതിയ ഭൂമി എംഎല്‍എ തന്നെ കൈവശം വച്ച് നിര്‍മ്മാണ പ്രവൃത്തികള് നടത്തി വരികയായിരുന്നു. തടയണ നിര്‍മ്മാണത്തിനെതിരെ പരാതി ഉയര്‍ന്നതിനെ തുടര്‍ന്ന് സര്‍ക്കാര് വകുപ്പുകള് പരിശോധന നടത്തിയിരുന്നു. മുന്‍കൂര് അനുമതി വാങ്ങാതെ മണ്ണ് നീക്കം ചെയ്തതിനും ഖനനം നടത്തിയതിനും മൈനിംഗ് ആന്റ് ജിയോളജി വകുപ്പ് പിഴയും റോയല്‍റ്റിയും ഈടാക്കാന് തീരുമാനിച്ചു. എന്നാല് അന്‍വര് പിഴയടച്ചില്ല. മാത്രമല്ല വില്‍പന കരാറെഴുതിയ ഭൂമി രണ്ടാം ഭാര്യയുടെ അച്ഛന്റെ പേരിലേക്ക് മാറ്റുകയും ചെയ്തു. നിയമലംഘനം ഇത്രത്തോളം വ്യക്തമായിട്ടും ഉദ്യോഗസ്ഥരും നടപടിയെടുത്തില്ല.അൻവറിന്റെ നിയമലംഘനങ്ങൾ ഓരോന്നായി പുറത്തുവരികയും ഇവ സർക്കാരിനെ പ്രതിക്കൂട്ടിലാക്കുകയും ചെയ്തതോടെയാണ് തടയണ പൊളിക്കുന്നത് ഉൾപ്പെടെയുള്ള നടപടികളിലേക്ക് ജില്ലാ ഭരണകൂടം നീങ്ങുന്നത്.


കോഴിക്കോട്: തൊഴില് വാഗ്ദാനം ചെയ്ത് പണം തട്ടി ഉദ്യോഗാര്‍ത്ഥികളെ മലേഷ്യയില് നരകജീവിതത്തിലേക്ക് തള്ളുന്ന സംഘം പിടിയില്. ഓണ്‍ലൈനിലൂടെയാണ് തട്ടിപ്പ്. സംഘത്തിലെ ഒരാളെ കോഴിക്കോട് ടൗണ് പോലീസ് അറസ്റ്റ് ചെയ്തു. പാലക്കാട് പിരിയാരി കൊടുന്തര വളപ്പില് പി.കെ. നാസറാണ് പിടിയിലായത്. കോഴിക്കോട് താമസിച്ചാണ് ഇയാള് തട്ടിപ്പ് നടത്തുന്നത്.\nമൂന്നു പേരില് നിന്ന് നാല് ലക്ഷത്തി മുപ്പത്തയ്യായിരം രൂപ തട്ടിയെടുത്തെന്ന പരാതിയിലാണ് അറസ്റ്റ്. സംഘത്തിലെ പ്രധാനികളായ ബഷീര്, ഷബീര് എന്നിവരെ പിടികിട്ടിയില്ലെന്ന് പോലീസ് പറഞ്ഞു. അന്വേഷണം തുടങ്ങിയ വിവരമറിഞ്ഞ ബഷീര് മലേഷ്യയിലേക്ക് കടന്നതായാണ് സൂചന. നൗകരി.കോം എന്ന വെബ്‌സൈറ്റില് പരസ്യം നല്‍കിയാണ് തട്ടിപ്പ്. കേരളത്തിലെ വിവിധ ജില്ലകളില് നിന്നും ഇതര സംസ്ഥാനങ്ങളില് നിന്നും നൂറുകണക്കിന് യുവാക്കള് ഇവരുടെ കെണിയില്‍പ്പെട്ടു. വിസിറ്റിങ് വിസയിലാണ് മലേഷ്യയിലേക്ക് ഇവര് ആളുകളെ കൊണ്ടുപോകുന്നത്. എന്നാല്, മലേഷ്യയില് വിസിറ്റിങ് വിസ, തൊഴില് വിസയാക്കാനാകില്ലെന്ന വിവരം മറച്ചുവച്ചാണ് ഇവരുടെ ഇടപാടുകള്.\nമലേഷ്യയിലെ വിവിധ സര്‍ക്കാര്- സ്വകാര്യ സ്ഥാപനങ്ങളിലാണ് ഇവര് തൊഴില് വാഗ്ദാനം ചെയ്യുന്നത്. അഭ്യസ്തവിദ്യരായ നിരവധി യുവാക്കള് ഇങ്ങനെ ചതിയില്‍പ്പെട്ടു. കോഴിക്കോട് ആനിഹാള് റോഡിലെ അലൈന് ട്രെയ്ഡ് എന്ന സ്ഥാപനമാണ് റിക്രൂട്ടിങ് ഏജന്‍സിയായി പ്രവര്‍ത്തിച്ചത്. ഇത് മൂന്ന് മാസം മുന്‍പ് അടച്ചു. പെട്രോണാസ് എന്ന കമ്പനിയില് എഞ്ചിനീയര് തസ്തികയില് ജോലി നല്‍കുമെന്ന് വാഗ്ദാനം ചെയ്ത് വഞ്ചിക്കപ്പെട്ടവരാണ് പരാതി നല്‍കിയത്. വിവിധ സംസ്ഥാനങ്ങളില് നിന്നും ബംഗ്ലാദേശ്, മ്യാന്‍മര് എന്നിവിടങ്ങളില് നിന്നുമുള്ള നൂറുകണക്കിന് യുവാക്കള് രക്ഷപ്പെടാനാവാതെ മലേഷ്യയിലെ ക്യാമ്പുകളില് ദുരിത ജീവിതം നയിക്കുന്നുണ്ടെന്ന് ഇവര് പറഞ്ഞു. കണ്ടെയ്‌നറുകളിലാണ് ഇവരെ താമസിപ്പിക്കുന്നത്. ഒരു കണ്ടെയ്‌നറില് ഇരുപതിലധികം ആളുകളെ പാര്‍പ്പിക്കുന്നെന്ന് രക്ഷപ്പെട്ടവര് പറയുന്നു.\nട്രിച്ചി, കൊച്ചി വിമാനത്താവളങ്ങള് വഴിയാണ് ഇവര് ആളുകളെ മലേഷ്യയിലേക്ക് അയയ്ക്കുന്നത്. തമിഴ്‌നാട്, പാകിസ്ഥാന് എന്നിവിടങ്ങളില് നിന്നുള്ള ഏജന്റുമാര്‍ക്ക് ഇവരെ കൈമാറും. എഞ്ചിനീയര് ജോലി വാഗ്ദാനം ചെയ്തവര്‍ക്ക് ലഭിച്ചത് കയറ്റിറക്കു ജോലിയായിരുന്നു. ആദ്യ മാസം മുപ്പത്തയ്യായിരം രൂപയും ആറു മാസം കഴിഞ്ഞാല് നാല്‍പ്പത്തയ്യായിരും രൂപയുമാണ് ശമ്പളമായി ലഭിക്കുക എന്നാണ് വാഗ്ദാനം ചെയ്തത്. എന്നാല് തുച്ഛമായ ശമ്പളമാണ് നല്‍കിയത്. അനധികൃതമായി മലേഷ്യയില് താമസിച്ചതിന് വന് തുക പിഴയൊടുക്കിയാണ് ഇവര് നാട്ടിലെത്തിയത്.\nമലേഷ്യയിലെ തൊഴില്‍തട്ടിപ്പിന് ചുക്കാന് പിടിക്കുന്നത് കുണ്ടറ സ്വദേശി\nപട്ടാളത്തില് ജോലി വാഗ്ദാനം ചെയ്ത് തട്ടിപ്പ്; മൂവര് സംഘം പിടിയില്


Apps കൊറോണ കാരണം ലോകം മൊത്തം അടച്ചു പൂട്ടി ഇരുന്നപ്പോള് ഡിജിറ്റല് പ്ലാറ്റ്ഫോമുകള്ക്ക് നല്ല കാലമായിരുന്നു. പല ആപ്പുകളും ഗെയിമുകളും കോടിക്കണക്കിന് വരുമാനമാണ് കൊറോണ കാലത്ത് ഉണ്ടാക്കിയത്. ആപ്പിൾ ആപ്പ് സ്റ്റോറിലും ഗൂഗിൾ പ്ലേ സ്റ്റോറിലും മൊബൈൽ അപ്ലിക്കേഷനുകൾക്കും ഗെയിമുകൾക്കുമായി ഉപയോക്താക്കള് മൊത്തം ചെലവഴിച്ചതിന് 2020 ൽ ഒരു പുതിയ റെക്കോർഡ് സൃഷ്ടിച്ചിരിക്കുന്നു. ഒരു ഡോളറില് 65 സെൻറ് എന്ന കണക്കില് വരുമാനം ആപ്പിൾ സ്വന്തമാക്കിയപ്പോള് ഗൂഗിൾ പ്ലേ സ്റ്റോറിലും വരുമാനത്തില് 30% കുതിച്ചുചാട്ടമുണ്ടായി. ഗെയിമുകൾ, ഫോട്ടോ, More\nBy Blive News Fri, 18 Dec 2020


ഇ-സഞ്ജീവനിയില് ഇന്നുമുതല് പ്രമേഹ ഓ പിയും, സേവനം സൗജന്യം ; ഡോക്ടറെ കാണേണ്ടത് ഇങ്ങനെ.. - Samakalika Malayalam\nഇ-സഞ്ജീവനിയില് ഇന്നുമുതല് പ്രമേഹ ഓ പിയും, സേവനം സൗജന്യം ; ഡോക്ടറെ കാണേണ്ടത് ഇങ്ങനെ..\nBy സമകാലികമലയാളം ഡെസ്‌ക് | Published: 22nd June 2020 10:15 AM |\nLast Updated: 22nd June 2020 10:15 AM | A+A A- |\nതിരുവനന്തപുരം : ആരോഗ്യമന്ത്രാലയത്തിന് കീഴിലുള്ള ടെലിമെഡിസിന് വിഭാഗമായ ഇ-സഞ്ജീവനി കേരളയില് ഇന്നുമുതല് ജീവിതശൈലീ രോഗങ്ങള്‍ക്കുള്ള സേവനവും സൗജന്യമായി ലഭിക്കും. ജനറല് ഒപി വിഭാഗം മാത്രമുണ്ടായിരുന്ന ഇ- സഞ്ജീവനി സ്‌പെഷ്യാലിറ്റി വിഭാഗത്തിലേക്ക് ചുവടുവെക്കുന്നതിന്റെ ഭാഗമായാണ് പ്രമേഹ വിദഗ്ധരുടെ സേവനം ലഭ്യമാക്കുന്നത്.\nഇന്ത്യന് ഇൻസ്റ്റിറ്റ്യൂട്ട് ഓഫ് ഡയബറ്റീസിലെ 16 ഡോക്ടര്‍മാരുടെ സേവനമാണ് ഇന്നുമുതല് ലഭ്യമാകുക. തുടര്‍ന്ന് എല്ലാ ചൊവ്വ, വ്യാഴം ദിവസങ്ങളിലാകും ഓണ്‍ലൈന് ഓ പി. ഇ-സഞ്ജീവനിയില് നിലവില് ജനറല് മെഡിസിന് വിഭാഗത്തില് 72 ഡോക്ടര്‍മാരുടെ സേവനമാണ് ജനങ്ങള്‍ക്ക് ലഭിച്ചിരുന്നത്.\nമൂന്നാംഘട്ടത്തില് ആര്‍സിസി, ശ്രീചിത്ര, മാനസികാരോഗ്യ ചികില്‍സാകേന്ദ്രങ്ങള് ഉള്‍പ്പെടെയുള്ളവയിലെ ഡോക്ടര്‍മാരുടെ സേവനം ലഭ്യമാക്കുകയാണ് ലക്ഷ്യം. ടെലിമെഡിസിന് പദ്ധതി വ്യാപിപ്പിക്കുന്നതിന്റെ ഭാഗമായി ജില്ലാതലത്തില് ഡോക്ടര്‍മാര്‍ക്കുള്ള പരിശീലനം പുരോഗമിക്കുകയാണ്.\nഇ- സഞ്ജീവനിയില് ഡോക്ടറെ കാണേണ്ടത് ഇങ്ങനെ.\nesanjeevaniopd.in/kerala എന്ന വെബ്‌സൈറ്റില് ആദ്യം രജിസ്റ്റര് ചെയയ്ണം. ഫോണ്‍നമ്പറും മറ്റു വിവരങ്ങളും നല്‍കിയശേഷം ഫോണില് ലഭിക്കുന്ന ഓടിപി കൂടി ചേര്‍ത്ത് രജി്‌ട്രേഷന് പൂര്‍ത്തിയാക്കാം. ഇതിനൊപ്പം മുന് ചികില്‍സാരേഖകളും ആവശ്യമെങ്കില് സമര്‍പ്പിക്കാം. ഇതിന് ശേഷം പേഷ്യന്റ് ഐഡിയും ടോക്കണ് നമ്പറും ലഭിക്കും.\nതുടര്‍ന്ന് Esanjeevaniopd.in സന്ദര്‍ശിച്ച് മൊബൈല് നമ്പറും ടോക്കണ് നമ്പറും രേഖപ്പെടുത്തി പേഷ്യന്റ് ക്യൂവില് പ്രവേശിക്കാം. മുന് ചികില്‍സാരേഖകള് അപ് ലോഡ് ചെയ്യാന് ഇവിടെ സൗകര്യമുണ്ട്. കോള്‍നൗ എന്ന ബട്ടണ് അമര്‍ത്തുന്നതോടെ ഡോക്ടറെ കാണാന് കഴിയും. ഡോക്ടര് കുറിച്ചുനല്‍കുന്ന മരുന്ന് കുറിപ്പടി ഡൗണ്‍ലോഡ് ചെയ്‌തെടുത്ത് സൂക്ഷിക്കാം. പൂര്‍ണമായും സൗജന്യമാണ് സേവനം.\nഇ-സഞ്ജീവനി കേരള പ്രമേഹ ഓ പി ജനറല് മെഡിസിന്


കേരളത്തിലെ ആദ്യ ഹൃദയ വാൽവ് ക്ലിനിക്ക് കോഴിക്കോട് ആസ്റ്റർ മിംസിൽ | Metro Journal Online\nഹൃദ്രോഗ ചികിത്സയിൽ നിർണ്ണായകമായ മാറ്റങ്ങൾക്ക് വഴിയൊരുക്കിക്കൊണ്ട് കേരളത്തിലെ ആദ്യ സമ്പൂർണ്ണ ഹൃദയ വാൽവ് ക്ലിനിക്ക് കോഴിക്കോട് ആസ്റ്റർ മിംസ് ഹോസ്പിറ്റലിൽ പ്രവർത്തനം ആരംഭിച്ചു. ആഗോള തലത്തിൽ ഹൃദയ ചികിത്സാ രംഗത്തെ നൂതന ആശയമാണ് വാൽവ് ക്ലിനിക്ക് എന്നത്. പ്രായാധിക്യമുള്ളവരിൽ കാണപ്പെടുന്ന ഏറ്റവും സങ്കീർണ്ണമായ അവസ്ഥകളിലൊന്നാണ് ഹൃദയത്തിന്റെ വാൽവിനുണ്ടാകുന്ന തകരാറുകൾ. പ്രായം വർദ്ധിക്കുന്നതിനനുസരിച്ച് ഹൃദയ വാൽവുകളിൽ കാത്സ്യം അടിഞ്ഞ് കൂടുകയും തന്മൂലം ഹൃദയത്തിന്റെ വാൽവ് തുറക്കുന്നതിനോ അടയ്ക്കുന്നതിനോ ബുദ്ധിമുട്ടേറുകയും ചെയ്യുന്നതാണ് ഹൃദയവാൽവുകൾക്കുണ്ടാകുന്ന തകരാറുകളിൽ പ്രധാനപ്പെട്ടത്. ഹൃദയ വാൽവിനെ ബാധിക്കുന്ന ആർത്രൈറ്റിസ് പോലുള്ള രോഗാവസ്ഥകൾ മൂലം ചെറുപ്പക്കാരിലും ഇത്തരം അവസ്ഥകൾ വന്നുചേരാറുണ്ട്.\nഇത്തരം സന്ദർഭങ്ങളിൽ അടിയന്തിര മെഡിക്കൽ ചികിത്സയ്ക്ക് ശേഷം രോഗിയുടെ വാൽവ് മാറ്റിവെക്കലാണ് നിലവിലുള്ള പ്രതിവിധി. എന്നാൽ പ്രായാധിക്യമുള്ള രോഗികളിൽ മറ്റ് പല അസുഖങ്ങളുണ്ടാകുമെന്നതിനാൽ അനസ്‌തേഷ്യക്ക് സങ്കീർണ്ണത വർദ്ധിക്കും പൊതുവായ വാൽവ് മാറ്റിവെക്കൽ ശസ്ത്രക്രിയകൾ ഫലപ്രദമാകണമെന്നില്ല. ഇക്കാരണത്താൽ തന്നെ ഇത്തരം രോഗികളിൽ മഹാഭൂരിപക്ഷം പേരും രോഗാവസ്ഥയെ അതിജീവിച്ച് ആരോഗ്യപുർണ്ണമായ ജീവിതത്തിലേക്ക് തിരിച്ച് വരാറില്ല.\nസങ്കീർണ്ണമായ ഈ സാഹചര്യത്തിനുള്ള ഫലപ്രദമായ പരിഹാരമായാണ് ആസ്റ്റർ മിംസ് ഹോസ്പിറ്റലിലെ വാൽവ് ക്ലിനിക്ക് അവതരിപ്പിക്കപ്പെടുന്നത്. ഇന്റർവെൻഷണൽ കാർഡിയോളജിസ്റ്റ്, കാർഡിയോതൊറാസിക് സർജൻ, എക്കോ കാർഡിയോളജിസ്റ്റ് എന്നിവർ ഒരുമിച്ചിരുന്ന് രോഗിയുടെ അവസ്ഥ പരിശോധിക്കുകയാണ് വാൽവ് ക്ലിനിക്കിലെ ആദ്യ ഘട്ടം. തുടർന്ന് രോഗിക്ക് ആവശ്യമായ ചികിത്സ ഏതാണെന്ന് ഇവരുടെയെല്ലാവരുടേയും വിദഗ്ദ്ധമായ വിലയിരുത്തലുകൾക്ക് ശേഷം തീരുമാനിക്കുന്നു. ഓപ്പൺ സർജറി സങ്കീർണ്ണതകളായി മാറുവാൻ സാധ്യതയുള്ളവർക്ക് കാലിലെ രക്തക്കുഴലിൽ ചെറിയ ദ്വാരത്തിലൂടെ വാൽവ് പൂർണ്ണമായും മാറ്റിവെക്കാൻ സാധിക്കുന്ന TAVI (Transcatheter Aortic\nValve Implantation), പോലുള്ള രീതികൾ അവലംബിക്കുന്നു. ചില വാൽവിന് ലീക്ക് സൃഷ്ടിക്കപ്പെടുന്ന അസുഖങ്ങളിൽ പരിപൂർണ്ണമായി വാൽവ് മാറ്റിവെക്കാതെ ചെറിയ മുറിവിലൂടെ ചെയ്യുന്ന മിനിമലി ഇൻവാസീവ് വാൽവ് റിപ്പയർ സർജറികളും ഇപ്പോൾ ലഭ്യമാണ്. ഇത്തരംരോഗികൾക്ക് വാൽവ് റിപ്പയറിന് ശേഷം രക്തം കട്ടപിടിക്കാതിരിക്കാനുള്ള മരുന്നുകളുടെ ആവശ്യകത ഉണ്ടാവാറില്ല. അമേരിക്കൽ-യൂറോപ്യൻ സൊസൈറ്റികളുടെ ഗൈഡ്‌ലൈൻ അവലംബമാക്കിയാണ് ഉചിതമായ ചികിത്സാരീതി തീരുമാനിക്കുന്നത്.\nനിലവിൽ അമേരിക്കൻ ഹാർട്ട് അസോസിയേഷന്റെ വിദഗ്ദ്ധ പരിശീലനം സിദ്ധിച്ച ഡോക്ടർമാരുടേയും നഴ്‌സുമാരുടേയും സേവനം കൂടി വാൽവ് ക്ലനിക്കിൽ ലഭ്യമാക്കിയിട്ടുണ്ട്. ശസ്ത്രക്രിയ പൂർത്തീകരിച്ച് രോഗി ആശുപത്രിയിൽ നിന്ന് വിടുതൽ നേടിയ ശേഷവും നിരന്തരമായ പരിഗണന രോഗിക്ക് ലഭിക്കേണ്ടത് ആവശ്യമാണ്. ശരീര ഭാരം നിയന്ത്രിക്കൽ, രോഗത്തിൽ നിന്നുള്ള മുക്തി വേഗമാക്കൽ, ഭക്ഷണകാര്യങ്ങളുടെ നിയന്ത്രണം, മരുന്നുകളുടെ ഉപയോഗം, രക്തം കട്ടപിടിക്കാതിരിക്കാനുള്ള മരുന്നുകളുടെ അഡ്ജസ്റ്റ്‌മെന്റ് മുതലായ നിരവധി കാര്യങ്ങളിൽ നിരന്തരമായ ശ്രദ്ധ രോഗിക്ക് ലഭ്യമാക്കുവാൻ വാൽവ് ക്ലിനിക്കിലെ ഡോക്ടറും നഴ്‌സുമാരും ഉൾപ്പെടെയുള്ള ജീവനക്കാർ രോഗിയുമായി നിരന്തരം ക്ലിനിക്കൽ ഫോളോ അപ്പ് നിലനിർത്തുകയും ചെയ്യും.\nപത്രസമ്മേളനത്തിൽ ഡോ. ഷഫീഖ് മാട്ടുമ്മൽ (സീനിയർ കൺസൽട്ടന്റ് & ഹെഡ്, കാർഡിയോളജി), ഡോ. സൽമാൻ സലാഹുദ്ദീൻ (സീനിയർ കൺസൽട്ടന്റ് കാർഡിയോളജി), ഡോ. അനിൽ ജോസ (സീനിയർ കൺസൽട്ടന്റ്, കാർഡിയോ വാസ്‌കുലാർ & തൊറാസിക്് സർജറി) ഡോ. അനിൽ സലീം (സീനിയർ കൺസൽട്ടന്റ്, കാർഡിയോളജി), സമീർ പി ടി (സി. ഇ. ഒ) എന്നിവർ പങ്കെടുത്തു.\n← സന്ദർശക വിസയിൽ കുടുംബത്തിനൊപ്പം ഉംറക്കെത്തിയ മലയാളി ബാലൻ കാറപകടത്തിൽ മരിച്ചു\nഎസ് എസ് എഫ് സംസ്ഥാന സാഹിത്യോത്സവ് ഇന്ന് തുടങ്ങും; പുസ്തകോത്സവത്തിന് തുടക്കമായി →


Sunday, 20 June 2010 03:37\nപതിനെട്ടാം നൂറ്റാണ്ടില് മാര്‍ത്താണ്ഡവര്‍മ്മയുടെ ഭരണകാലത്ത് യുസ്താക്കിയൂസ് ബെനെദിക്തുസ് ഡെ ലെനോയ് എന്ന ഡച്ച് നാവികത്തലവന്റെ മേല്‍നോട്ടത്തില് ബംഗാള് ഉള്‍ക്കടലിനും ഇന്‍ഡ്യന് മഹാസമുദ്രത്തിനും തീരത്തായി നിര്‍മ്മിക്കപ്പെട്ട കോട്ടയാണ് വട്ടക്കോട്ട. ബംഗാള് ഉള്‍ക്കടലിനും ഇന്‍ഡ്യന് മഹാസമുദ്രത്തിനും പശ്ചിമഘട്ട മലനിരകള്‍ക്കും ഇടയിലായി ഇത് സ്ഥിതി ചെയ്യുന്നു.\nദേശീയപാത 7-ല് കന്യാകുമാരിയില് നിന്നും തിരുനെല്‍വേലി ഭാഗത്തേയ്ക്ക്7കിലോമീറ്റര് ദൂരെ അഞ്ചുഗ്രാമം എന്ന സുന്ദരഗ്രാമം. അതിനും2കിലോമീറ്റര് മുന്നിലായി നാലു റോഡുകള് ചേരുന്ന ഒരു കവല. അവിടെ നിന്നും കിഴക്കു ഭാഗത്തെ ചെറിയ റോഡിലൂടെ 1.30 കിലോമീറ്റര് സഞ്ചരിച്ചാല് ഇവിടെ എത്തിച്ചേരാം.\nഈ ചിത്രത്തില് പശ്ച്ചിമഘട്ടം ആരംഭിക്കുന്ന ഭാഗം കാണാം. ഒരു പര്‍വ്വത നിരയുടെ ആരംഭം കാണാന് കഴിയുന്നത് എന്തുമാത്രം സന്തോഷം തരുന്ന ഒരു കാര്യമാണ്.\nകോട്ടയുടെ ഇടുങ്ങിയ വാതിലിലൂടെ അകത്തേയ്ക്ക് കയറുമ്പോള് കാണുന്ന കാഴ്ച. ഈ കോട്ടയ്ക്ക് 25 അടി ഉയരവും ചുവരുകള്‍ക്ക് 29 അടി കനവും ഉണ്ട്. ഇവിടെ നിന്നും പത്മനാഭപുരം കൊട്ടാരത്തിലേയ്ക്ക് ഏകദേശം 25 കിലോമീറ്റര് നീളുന്ന ഒരു തുരങ്കം ഉണ്ട്. എന്നാല് വര്‍ഷങ്ങളായി അത് അടയ്ക്കപ്പെട്ടിരിക്കുന്നു.കോട്ടയുടെ ഉള്ളിലെ മൂന്ന് മണ്ഡപങ്ങളില് ആദ്യത്തേത്. തൊട്ടു മുന്നില് ഒരു പനമരവും കാണാം. ഈ കോട്ട പാണ്ട്യരാജാക്കന്മാര് ഉപയോഗിച്ചിരുന്നതായും പറയപ്പെടുന്നു.\nഇത് മുന്നിലെ ഏറ്റവും വലിയ മണ്ഡപം. സഞ്ചാരികള്‍ക്കുള്ള വിശ്രമസ്ഥലമാണ് ഇത്.\nഇത് മൂന്നാമത്തെ മണ്ഡപം. 1741 ആഗസ്റ്റ് 10 ന് കുളച്ചല് യുദ്ധത്തില് തിരുവിതാം‌കൂര് മഹാരാജാവായ മാര്‍ത്താണ്ഡവര്‍മ്മ യുസ്താക്കിയൂസ് ബെനെദിക്തുസ് ഡെ ലെനോയ് എന്ന ഡച്ച് നാവികത്തലവനെ യുദ്ധത്തടവുകാരനായി പിടിയ്ക്കുകയായിരുന്നു. അതിനു ശേഷം ആ നാവികത്തലവല് മഹാരാജാവിന്റെ ഏറ്റവും വിശ്വസ്ഥനായ പട്ടാള ജനറല് ആയി മാറി. അതിനു ശേഷം അദ്ദേഹം തിരുവിതാംകൂറിലെ സൈന്യത്തെ നവീകരിച്ചു. ആദ്യമായി തിരുവിതാം‌കൂര് പട്ടാളത്തിന് ‘ലെഫ്റ്റ്’ ‘ റൈറ്റ്’ ഇവ പരിചയപ്പെടുത്തിയത് ഇദ്ദേഹം ആയിരുന്നു. അതും ഈ കോട്ടയില് വച്ച് ആയിരുന്നുവെന്ന് പറയപ്പെടുന്നു. അന്ന് സൈനികര്‍ക്ക് ഈ പദങ്ങള് മനസ്സിലായില്ല. അതിനും വഴി കണ്ടെത്തി. പടയാളികളുടെ ഒരു കാലില് തെങ്ങോലയുടെ ഒരു ഭാഗവും മറ്റേ കാലില് തുണിയുടെ ഒരു കഷണവും വച്ച് കെട്ടി. അങ്ങനെ ‘ലെഫ്റ്റ്’ ‘ റൈറ്റ്’ എന്നത് ‘ഓലക്കാല്’ ശീലക്കാല്’ എന്ന രീതിയില് പരിശീലിപ്പിച്ചു. [ശീല എന്നാല് തുണി എന്ന് അര്‍ത്ഥം.]\nഇതുപോലെ 21 വേപ്പ് മരങ്ങള് ഉണ്ട് ഇവിടെ. എത്ര കുളിര് പകരുന്നതാണ് വേപ്പ് മരത്തിന്റെ തണല്.\nഇത് കോട്ടയിലെ ഏറ്റവും ഉയരം കൂടിയ ഭാഗം. വട്ടക്കോട്ട എന്നാണ് പേര് എങ്കിലും ഇതിന്റെ ആകൃതി ചതുരം ആണ്.\nഅവിടെ നിന്നും ഇടത്തേയ്ക്ക് നോക്കുമ്പോള് ബംഗാള് ഉള്‍ക്കടലിന്റെ തീരത്തായി അവസാനിക്കുന്ന ആരുവാമൊഴി ചുരത്തില് വൈദ്യുതി ഉത്പാദിക്കാല് സ്ഥാപിച്ചിരിക്കുന്ന കൂറ്റന് കാറ്റാടികള് കാണാം. കാറ്റാടികള് അവസാനിക്കുന്ന കടല് തീരത്തായി കൂടംകുളം ന്യൂക്ലിയാര് റിയാക്ടര് കാണാം.\nഇനി വലത്തേയ്ക്ക് നോക്കിയാല് ഇന്‍ഡ്യന് മഹാസമുദ്രത്തിന്റെ തീരത്തായി കന്യാകുമാരി കാണാം.\nകോട്ടയുടെ മുകളില് നിന്നും ബംഗാള് ഉള്‍ക്കടല്.\nകോട്ടയുടെ അകം വശത്തു കൂടി ഒരു വഴി.\nഇനി കോട്ടയുടെ പുറത്ത് ഇറങ്ങി ഇടതു വശത്തെ ഈ വഴിയിലൂടെ കടല് തീരത്തേയ്ക്ക് പോകാം. ഉടമുള് കാടുകള്‍ക്കിടയിലൂടെ പതിയെ നടക്കുക. ഇതിന്റെ മുള്ളുകള് നല്ല മൂര്‍ച്ചയും ബലവും ഉള്ളവയാണ്.\nഅപ്പോള് കോട്ടയുടെ ദൃശ്യം ഇങ്ങനെ.\nഇനി കടല് തീരത്തേയ്ക്ക്. ഈ ഭാഗം ബംഗാള് ഉള്‍ക്കടലിന്റെ തീരം. ഇവിടെ മണലിന് വെള്ള നിറം.\nഇനി കോട്ടയുടെ അരികിലൂടെ ശ്രദ്ധിച്ച് അപ്പുറത്തേയ്ക്ക് നടക്കാം. തിരമാലകളെ സൂക്ഷിക്കുക. അപ്പുറം ഇന്‍ഡ്യന് മഹാസമുദ്രത്തിന്റെ തീരം. ഇവിടെ മണലിന് നേരിയ കറുത്ത നിറം.\n[വട്ടക്കോട്ടയുടെ ദൃശ്യം ഇവിടെ അവസാനിക്കുന്നു. ഇനി ആ ഗ്രാമവഴികളിലൂടെ നടക്കാന് ആഗ്രഹിക്കുന്നുവെങ്കില് ഇനിയും മുന്നോട്ട്]\nഈ വഴിയിലൂടെ മുന്നോട്ട്.\nഅല്പം നടന്ന് തിരിഞ്ഞു നോക്കുമ്പോള്. എത്ര സുന്ദരം ഈ കാഴ്ച.\nഇവിടെ വഴി അവസാനിക്കുന്നു. ഇനി ഈ മുള്‍വേലി ചാടിക്കടക്കുക. മുള്‍വേലിയെക്കാള് അപകടകാരി അവിടെയുള്ള ഉടമുള്ളുകളാണ്. അത് ദയവായി ശ്രദ്ധിക്കുക. നിങ്ങളുടെ ഷൂസിനെപ്പോലും തുളച്ചു കയറും. [ EXPERIENCE IS THE BEST TEACHER]\nമുള്ളുവേലി ചാടിക്കടന്ന് തിരിഞ്ഞു നോക്കുമ്പോള് ദൂരെയായി കോട്ടയുടെ ദൃശ്യം ഇങ്ങനെ.\nമുന്നിലെ കരിമ്പനകാടുകള്‍ക്കിടയിലായി സ്തംഭം പോലെ ഒന്ന് കാണാം. പതിയെ അവിടേയ്ക്ക്.\nഒരു അസ്ഥിത്തറ. ഇവിടെ പനമരങ്ങളുടെ തണലില് രണ്ട് ആത്മാക്കള് വിശ്രമിക്കുന്നു.\nകുറെ മുന്നിലേയ്ക്ക് നടന്നപ്പോള് പിന്നെയും ഒരെണ്ണം.\nകരിമ്പനകാടുകള് അവസാനിക്കുന്നിടത്ത് തുടങ്ങുന്നു തെങ്ങിന്‍തോപ്പുകള്.\nതെങ്ങിന്‍തോപ്പില് നിന്നും മരുന്നുചെടികള് ശേഖരിക്കുന്ന നാട്ടുവൈദ്യന്മാര്.\nപിന്നെയാണ് ഞാന് ശ്രദ്ധിക്കാന് തുടങ്ങിയത്. ഈ തിണ്ട് നോക്കൂ. ഇതും ഒരു ശവകുടീരം. മണല് കൂട്ടി തിണ്ടാക്കിയിരിക്കുന്നു.\nഅകലെയായി ഒരു വീട് കാണാം. ഞാന് അവിടേയ്ക്ക് നടന്നു. പനമരങ്ങള്‍ക്കിടയിലെ ആ വീട് നിശ്ശബ്ദം ആയിരുന്നു. അവിടെ ആരും ഇല്ല.\nവീടിനടുത്ത് കോട്ടയുടെ വശത്തായി ഒരു ചെറിയ നീരാഴി. അവിടെ വച്ച് ഒരു അമ്മൂമ്മയെ കണ്ടു. അവരോട് പനമരങ്ങളെക്കുറിച്ച് ചോദിച്ച് മനസ്സിലാക്കി.\nആ വീടിനടുത്തെ പനമരങ്ങളില് നിറയെ പനന്തേങ്ങാ ഉണ്ടായിരുന്നു. പനമരങ്ങള് ആണ്‍പനയും പെണ്‍പനയും പ്രത്യേകം ഉണ്ട്. ആണ്‍പനയില് നിന്ന് അക്കാനി എന്ന മധുരമുള്ള പാനീയം കിട്ടും. [അക്കാനി എടുക്കുന്ന പ്രക്രിയ ഇടുക്കുക എന്ന് അറിയപ്പെടുന്നു.] എന്നാല് പെണ്‍പനയില് നിന്നും ആദ്യം അക്കാനി കിട്ടും. അതിനു ശേഷം ഈ കൂമ്പുകള് [പാള എന്നും പറയും] വളര്‍ന്ന് പനന്തേങ്ങാ ആകും. ഇളത് ആയിരിക്കുമ്പോള് പനന്തേങ്ങായുടെ ഉള്ളിലെ നൊങ്ക് നല്ല രുചിയാണ്. പനന്തേങ്ങാ എന്തെങ്കിലും കാരണവശാല് ഇളത് ആയിരിക്കുമ്പോള് അടര്‍ത്ത് എടുക്കാന് കഴിഞ്ഞില്ല എന്നാല് അത് പഴുത്ത് പാകം ആകും. അപ്പോല് ഇതിനെ കഴുകി കീറി മുറിച്ച് ഇഡ്ഡലി ഉണ്ടാക്കുന്ന അതേ പാത്രത്തില് വേവിക്കും. അതിനും നല്ല രുചിയും മണവും ഉണ്ട്. ബാക്കി വരുന്ന അതിനകത്തെ കുരു (സാധാരണ മൂന്ന് കുരു കാണും) തറയില് കുഴിച്ച് ഇടും. കൃത്യം മൂന്ന് മാസം ആകുമ്പോള് അതിനെ കുഴിച്ച് നോക്കും. അപ്പോള് അത് മുളച്ച് തുടങ്ങിയിട്ടുണ്ടാകും. അതിന്റെ തടി ഭാഗം കിഴങ്ങായി ആണ് ആദ്യം വളരുക. അപ്പോള് ഇത് പനങ്കിഴങ്ങ് എന്ന് അറിയപ്പെടും. അതിനെ വേവിച്ച് കഴിക്കാന് നല്ല രുചിയാണ്. [ഇവിടെ ഉപയോഗിച്ചിരിക്കുന്ന വാക്കുകള് പ്രാദേശികം ആയിരിക്കാം]\nഅതിനടുത്ത് കൂടി ഒഴുകിപ്പോകുന്ന ഒരു ചെറിയ അരുവി. ഇവിടെ വച്ച് ഒരു മയില് പറന്നു പോകുന്നത് കണ്ട് അതിന്റെ പിന്നാലെ കുറെ ദൂരം പോയി. മുള്‍ക്കാടുകള്‍ക്കിടയിലൂടെ മുന്നോട്ട് പോകാന് എനിക്ക് ഏറെ പ്രയാസമായി. മയിലിനെ പിന്നെ കാണാനും കഴിഞ്ഞില്ല.\nപിന്നെ അതിനടുത്ത കല്ലുകള് നിറഞ്ഞ റോഡിലൂടെ നടന്ന് പ്രധാന റോഡിലേയ്ക്ക്.\nഇപ്പോള് ആരുവാമൊഴി ചുരത്തിലെ കൂറ്റന് കാറ്റാടികള് കുറെ കൂടി വ്യക്തമായി കാണാമായിരുന്നു.\nഒരു കാലത്ത് നാഞ്ചിനാടിന്റെയും [പഴയ തിരുവിതാംകൂറിന്റെ ഈ ഭാഗങ്ങള് ഇങ്ങനെ അറിയപ്പെടുന്നു] കന്യാകുമാരിയെന്ന പവിഴ തീരത്തിന്റെയും സുരക്ഷയ്ക്കായി നിര്‍മ്മിക്കപ്പെട്ട ഈ കോട്ടയെപ്പറ്റി ചരിത്രത്തില് കൂടുതലായി ഒന്നും തന്നെ പറയുന്നില്ല. ചരിത്രത്തിന്റെ വിസ്മൃതിയില് ഈ കോട്ട ഇന്നും ജീവിക്കുന്നു. ഇപ്പോള് ആര്‍ക്കിയോളജിക്കല് സര്‍വ്വേ ഓഫ് ഇന്‍ഡ്യയുടെ കീഴില് ഇതിനെ സംരക്ഷിച്ചു പോരുന്നു.\nLast Updated on Monday, 21 June 2010 06:39


കവളപ്പാറയില് ഇന്ന് കണ്ടെടുത്തത് ഏഴ് മൃതദേഹങ്ങള്: തിരിച്ചറിയാന് ബന്ധുക്കളില്ലാതെയും മൃത ശരീരങ്ങള്: പോസ്റ്റുമോര്‍ട്ടത്തിന് പള്ളിയങ്കണം തുറന്നു കൊടുത്ത് പോത്തുകല്ല് മഹല്ല് കമ്മിറ്റി • Suprabhaatham\nകവളപ്പാറയില് ഇന്ന് കണ്ടെടുത്തത് ഏഴ് മൃതദേഹങ്ങള്: തിരിച്ചറിയാന് ബന്ധുക്കളില്ലാതെയും മൃത ശരീരങ്ങള്: പോസ്റ്റുമോര്‍ട്ടത്തിന് പള്ളിയങ്കണം തുറന്നു കൊടുത്ത് പോത്തുകല്ല് മഹല്ല് കമ്മിറ്റി\nAugust 14, 2019 | 1:40 pm IST\nപോത്തുകല്ല്: ഇന്നു മാത്രം കവളപ്പാറയില് നിന്ന് കണ്ടെടുത്തത് ഏഴ് മൃതദേഹങ്ങള്. ഇതോടെ ഇതുവരേ 30 മൃതദേഹങ്ങളാണ് ഇവിടെനിന്ന് കണ്ടെടുത്തത്. ഇതോടെ മഴക്കെടുതിയില് സംസ്ഥാനത്ത് മരിച്ചവരുടെ എണ്ണം 103 ആയി. അതേ സമയം ഉരുള്‍പൊട്ടലില് മരിച്ചവരുടെ മൃതദേഹങ്ങള് പോസ്റ്റുമോര്‍ട്ടം ചെയ്യുന്നത് പോത്തുകല്ലിലെ മുസ്‌ലിം പള്ളിയുടെ അകത്തുവെച്ച്. ഇതുവരെയും ഏഴ് മൃതദേഹങ്ങളാണ് ഇവിടെ പോസ്റ്റുമോര്‍ട്ടം ചെയ്തത്. ഇന്നും പോസ്റ്റുമോര്‍ട്ടം നടക്കുന്നുണ്ട്. മൃതദേഹങ്ങള് മഞ്ചേരി മെഡിക്കല് കോളേജിലേക്ക് എത്തിക്കാന് സാങ്കേതിക ബുദ്ധിമുട്ടുണ്ട്. തുടര്‍ന്നാണ് പള്ളിയിലെ നിസ്‌കാര ഹാളും അതിനോടു ചേര്‍ന്ന സ്ഥലവും പോത്തുകല്ല് മഹല്ല് കമ്മിറ്റി വിട്ടു നല്‍കിയത്.\nഅഴുകിത്തുടങ്ങിയ നിലയിലായിരുന്നു മിക്ക മൃതദേഹങ്ങളും ലഭിച്ചത്. കൂടുതല് സമയം വെക്കാനോ മഞ്ചേരിയിലേക്കുവരെ കൊണ്ടുപോകാനാ കഴിയാത്ത അവസ്ഥയിലുമായിരുന്നു അവ. അതുകൊണ്ടാണ് പ്രദേശത്തുനിന്നുതന്നെ പോസ്റ്റുമോര്‍ട്ടത്തിന് വഴി തേടിയപ്പോള് മഹല്ല് കമ്മിറ്റി ഇതിനായി മുന്നോട്ടുവന്നതും. ‘കഴിഞ്ഞ ദിവസം പോസ്റ്റ്മോര്‍ട്ടത്തിനെത്തിയ മൃതദേഹം സ്ത്രീയുടേതാണെന്ന് തിരിച്ചറിഞ്ഞത് അടിവസ്ത്രങ്ങള് കണ്ടതുകൊണ്ടാണ്, അത്രയും അഴുകിയ അവസ്ഥയിലായിരുന്നു മൃതദേഹങ്ങള്.\nപവിത്രമായി കാണുന്ന ഒരിടത്ത് പോസ്റ്റ്മോര്‍ട്ടം ചെയ്യേണ്ടി വരുന്നതില് അതിയായ വിഷമമുണ്ടായിരുന്നുവെങ്കിലും മറ്റ് നിര്‍വാഹം ഇല്ലായിരുന്നുന്നുവെന്ന് പോസ്റ്റുമോര്‍ട്ടത്തിന് നേതൃത്വം നല്‍കിയ ഡോ.സഞ്ജയ് പറഞ്ഞു. മദ്രസയില് നിന്നുള്ള ബെഞ്ചും ഡെസ്‌കുകളും മയ്യത്ത് കഴുകാന് ഉപയോഗിക്കുന്ന ടേബിളുമെല്ലാം നല്‍കി വലിയ സഹകരണമാണ് മഹല്ലു കമ്മിറ്റി നല്‍കിയത്.\nമിക്ക മൃതദേഹങ്ങളും മണ്ണിലും ചേറിലും പൊതിഞ്ഞാണ് പോസ്റ്റ്മോര്‍ട്ടത്തിന് എത്തിയത്. പല മൃതദേഹങ്ങളുടേയും അവസ്ഥ അതിദയനീയമായിരുന്നു. തിരിച്ചറിയാന് ഉറ്റബന്ധുക്കള് ഇല്ലാത്ത അവസ്ഥയും ഇവിടെയുണ്ട്. അണിഞ്ഞ ആഭരണങ്ങളും വസ്ത്രങ്ങളുമെല്ലാം കണ്ടാണ് പലരുടേയും മൃതദേഹങ്ങള് തിരിച്ചറിയുന്നത്. ഒട്ടും തിരിച്ചറിയാന് സാധിക്കാത്ത കേസുകളില് ഡിഎന്‍എ സാമ്പിളുകള് ശേഖരിക്കുകയാണ് നിലവില് ചെയ്യുന്നതെന്നും ഡോ സഞ്ജയ് പറഞ്ഞു.\n‘ഡല്‍ഹി റെയ്പ് കാപിറ്റല്’- മോദിയുടെ പ്രസംഗത്തിന്റെ വീഡിയോ പുറത്ത്; വെട്ടിലായി രാഹുലിനെതിരെ വാളോങ്ങിയ ബി.ജെ.പി എം.പിമാര്\nസി.പി.എമ്മില് എത്ര മാവോയിസ്റ്റുകള് ഉണ്ടെന്ന് അവരാണ് പറയേണ്ടത് കാനം\nറെയ്പ് ഇന് ഇന്ത്യ വിവാദം പൗരത്വ ബില് പ്രതിഷേധങ്ങളില് നിന്ന് ശ്രദ്ധ തിരിക്കാനുള്ള മോദി-അമിത് ഷാ തന്ത്രം; മാപ്പു പറയില്ല- തുറന്നടിച്ച് രാഹുല് ഗാന്ധി


കൊച്ചിയിൽ ഒരു രാത്രി തങ്ങുവാൻ 395 രൂപ - Welcome to Eraviperoor\nGRAND HOME STAY,Kunnamthanam, Thiruvalla, KERALA.\nകൊച്ചിയിൽ ഒരു രാത്രി തങ്ങുവാൻ 395 രൂപ\nHome/Travel/കൊച്ചിയിൽ ഒരു രാത്രി തങ്ങുവാൻ 395 രൂപ\nPramod Joseph to Face of Tiruvalla (ഫേസ് ഓഫ് തിരുവല്ല)\nകൊച്ചിയിൽ ഒരു രാത്രി തങ്ങുവാൻ 395 രൂപ; അതും A/C യിൽ..\nകേരളത്തിലെ ഏറ്റവും തിരക്കേറിയ നഗരമാണ് കൊച്ചി. മെട്രോയും ലുലു മാളും ഒക്കെ വന്നതോടെ കൊച്ചി ഇപ്പോൾ വേറെ ലെവലായി മാറിയിരിക്കുകയാണ്. ഒരു മെട്രോ നഗരത്തോട് കിടപിടിക്കുന്ന ഈ കൊച്ചിയിൽ ഒരു ദിവസം താമസിക്കുവാൻ റൂമിന് എത്ര രൂപ വാടക കൊടുക്കേണ്ടി വരും? അത് എസി റൂം ആണെങ്കിലോ? പിന്നെ പറയുകയേ വേണ്ട. എന്നാൽ ഇപ്പോൾ കൊച്ചിയിൽ എത്തുന്നവർക്ക് അധികം പണച്ചെലവില്ലാതെ സുരക്ഷിതമായി വൃത്തിയോടെ തങ്ങുവാൻ ഒരു സംവിധാനം വന്നിരിക്കുകയാണ്. വാടക കേട്ടാൽ അന്തം വിട്ടു പോകും. വെറും 395 രൂപ.. അതും എസിയിൽ കിടക്കുവാൻ. എന്താ അത്ഭുതം തോന്നുന്നില്ലേ? ഇത് എവിടെയാണെന്നായിരിക്കും ഇപ്പോൾ ചിന്തിക്കുന്നത്. പറഞ്ഞുതരാം.\nകൊച്ചി മെട്രോയുടെ എംജി റോഡ് സ്റ്റേഷനിലാണ് എല്ലാവർക്കും ഉപകാരപ്രദമായ ഒരു ഡോർമിറ്ററി തുടങ്ങിയിരിക്കുന്നത്. പീറ്റേഴ്‌സ് ഇൻ എന്ന പേരിലാണു ഡോർമെട്രിയുടെ പ്രവർത്തനം. ഇരുന്നൂറ് കിടക്കകളും നാല്‍പത് ടോയിലെറ്റുകളുമുണ്ട് ട്രയിന് കമ്പാര്‍ട്ട്‌മെമെന്റിന്റെ മാതൃകയിലുള്ള ഈ എ സി ഡോര്‍മെട്രിയില്. കൊച്ചിയിലെത്തുന്ന ആര്‍ക്കും മിതമായ ചിലവില് ഇവിടെ താമസിക്കാം. ഒരു ദിവസം താമസിക്കാന് 395 രൂപയാകും. സ്ത്രീകള്‍ക്ക് പ്രത്യേകം കമ്പാര്‍ട്ട്‌മെന്റ് മുറികളുമുണ്ട്. മൊബൈല് ചാര്‍ജിംഗ് പോയിന്റ് റീഡിങ്ങ് ലൈറ്റ്, വൈഫൈ, ലോക്കര് തുടങ്ങിയ സംവിധാനങ്ങളുമുണ്ട്. ഇന്ത്യയിൽ മെട്രോ സ്റ്റേഷൻ കേന്ദ്രമാക്കിയിട്ടുള്ള ആദ്യത്തെ ഡോർമിറ്ററി ആണിത്.\nതാമസക്കാർക്ക് സുരക്ഷിതവും വൃത്തിയുള്ളതുമായ സ്ഥലത്ത് സ്വച്ഛമായ വിശ്രമമാണു പീറ്റേഴ്‌സ് ഇൻ മെട്രോ സ്റ്റേഷനുകളിൽ ഒരുക്കുന്ന ഡോർമെട്രികളിൽ പ്രദാനം ചെയ്കയെന്നു കമ്പനിയുടെ മാനേജിങ് ഡയറക്ടർ ഫ്രാൻസിസ് മുക്കാണിക്കൽ പറഞ്ഞു. ഈ സംവിധാനം മറ്റുള്ള സ്റ്റേഷനുകളിലേക്കു കൂടി വ്യാപിപ്പിക്കാനാണു പദ്ധതി. വിവാഹ ആവശ്യങ്ങൾക്കായും യാത്രാ പരിപാടികൾക്കുമായും എത്തുന്നവർക്കു ചെലവ് കുറഞ്ഞ രീതിയിൽ ഒന്നിച്ചു താമസിക്കാനുള്ള അവസരമാണ് ഇവിടെ ഒരുക്കിയിട്ടുള്ളത്. കൂടാതെ 900 രൂപയ്ക്ക് കൊച്ചിയിലെ കാഴ്ചകൾ കാണാനുള്ള അവസരവും ഒരുക്കും.\nരാത്രി ഏഴിനു ചെക്ക് ഇൻ ചെയുന്ന ഒരാൾക്കു രാവിലെ എട്ടു വരെ ഇവിടെ കഴിയാം. പകൽ സമയ വിശ്രമത്തിനും അവസരമുണ്ട്. ഒരു രാത്രി താമസത്തിന് 395 രൂപയാണു ഫീസ്. കൂടുതൽ മെച്ചപ്പെട്ട സൗകര്യങ്ങളുള്ള കംപാർട്മെന്റ് മുറികളും ഉണ്ട്. കൂട്ടമായി എത്തുന്നവര്‍ക്ക് പ്രത്യേക പാക്കേജുകളും ഉണ്ടാകും. ഈ പദ്ധതി മറ്റ് സ്റ്റേഷനുകളിലേക്ക് കൂടി വ്യാപിപ്പിക്കുന്നതും ആലോചനയിലുണ്ട്. എംഎൽഎമാരായ എസ്. ശർമ, പി.ടി. തോമസ്, ഡൊമനിക് പ്രസന്റേഷൻ, വി.ഡി. സതീശൻ, മേയർ സൗമിനി ജയിൻ, കെഎംആർഎൽ എംഡി മുഹമ്മദ് ഹനീഷ് തുടങ്ങിയവർ ചേർന്നാണ് എം.ജി. റോഡ് മെട്രോയിലെ പീറ്റേഴ്‌സ് ഇൻ എന്ന എസി ഡോർമെട്രി സംവിധാനം പൊതുജനങ്ങൾക്കായി തുറന്നു കൊടുത്തത്. അന്ന മറിയ ഏജൻസീസിനാണു നടത്തിപ്പു ചുമതല. ഫോൺ: 77366 66181.\nഫ്രഞ്ച് ഫ്രൈ വീട്ടില് തയ്യാറാക്കാം\nഫുട്ബോള് താരമായ മോഹന\nFooter advertise here\nMediagfx: We’ve worked with businesses of all sizes throughout their website design projects, from small local contractors to enterprise organizations, and haveateam of in-house website designers ready to take on your next project. Drop usaline to learn more about our web design and development services or call +919847650940 to tell us about your company’s website needs\n© Copyright 2019, All Rights Reserved | Developed by Mediagfx\nThenga Chuttaracha Chammanthi


Home KERALA സംവിധായകന് അലി അക്ബര് ബിജെപി സംസ്ഥാന കമ്മറ്റിയില് നിന്ന് പടിയിറങ്ങുന്നു\nസംവിധായകന് അലി അക്ബര് ബിജെപി സംസ്ഥാന കമ്മറ്റിയില് നിന്ന് രാജിവെച്ചു. ഫേസ്‍ബുക്ക് പോസ്റ്റിലൂടെയാണ് രാജി വിവരം അദ്ദേഹം പുറത്തുവിട്ടത്. ചില ആനുകാലിക സംഭവങ്ങള് ഹൃദയത്തെ വേട്ടയാടിയെന്നും അത് തീര്‍ക്കുന്നുവെന്നും അലി അക്ബര് പോസ്റ്റിൽ കുറിച്ചു. എല്ലാ ഉത്തരവാദിത്വങ്ങളുമൊഴിഞ്ഞുവെന്നും പക്ഷങ്ങളില്ലാതെ മുന്‍പോട്ടു പോവാന് തീരുമാനിച്ചുവെന്നും അദ്ദേഹം കൂട്ടിച്ചേര്‍ത്തു.\nസംസ്ഥാന നേതൃത്വത്തിലുണ്ടായ പുനഃസംഘടനത്തെ തുടർന്നുണ്ടായ അസ്വാരസ്യങ്ങൾക്കിടയിലാണ് സാമൂഹ്യമാധ്യമങ്ങളിലും ചാനൽ ചർച്ചകളിലും പൊതുവദികളിലും പാർട്ടിയുടെ ഉറച്ച നാവായയിരുന്ന അലി അക്ബറിന്റെ രാജി. 2016ലെ നിയമസഭാ തിരഞ്ഞെടുപ്പിൽ കൊടുവള്ളിയിൽ നിന്നുള്ള ബി.ജെ.പി സ്ഥാനാർഥിയായിരുന്നു അലി അക്ബർ.\nഅലി അക്ബറിന്റെ ഫെയ്‌സ്ബുക്ക് പോസ്റ്റിന്റെ പൂര്‍ണരൂപം\nഒരു മുസല്‍മാന് ഭാരതീയ ജനതാപാര്‍ട്ടിയില് നിലകൊള്ളുമ്പോള് അനുഭവിക്കേണ്ടി വരുന്ന തെറിവിളികള്, സ്വകുടുംബത്തില് നിന്നും സമുദായത്തില് നിന്നും നേരിടേണ്ടി വരുന്ന അവഹേളനം ഇതൊക്കെ സമാന്യ ജനങ്ങള്‍ക്ക് മനസ്സിലായി എന്ന് വരില്ല. പക്ഷെ രാഷ്ട്രീയ നേതൃത്വത്തിനു മനസ്സിലാവണം. അധികാരവും ആളനക്കവുമുള്ളപ്പോള് ഓടിക്കൂടിയ എന്നെപ്പോലുള്ളവരെക്കുറിച്ചല്ല ഞാന് പറയുന്നത്. വര്‍ഷങ്ങള്‍ക്കു മുന്‍പേ സംഘിപ്പട്ടം കിട്ടിയ മുസ്ലീങ്ങളെക്കുറിച്ചാണ്. അവരൊക്കെ കഴിഞ്ഞ പൗരത്വ വിഷയ സമയത്തൊക്കെ കേരളത്തില് ഓടി നടന്നു പ്രവര്‍ത്തിക്കുന്നതും കണ്ടു.\nഒരുപാട് പേരെ എനിക്കറിയാം.. മുമ്പ് പറഞ്ഞ സാമൂഹിക വേട്ടയാടലിനെ കൂസാക്കാതെ ധര്‍മ്മത്തെ അറിഞ്ഞു പുല്‍കിയവര്… രാഷ്ട്രം എന്ന വികാരത്തോടെ ചലിച്ചവര്… അത്തരത്തില് ചിലരെ വേട്ടയാടുന്നത് കണ്ടു… വേദനയുണ്ട്. ഒരുവനു നൊന്താല് അത് പറയണം, പ്രതിഫലിപ്പിക്കണം. അത് സമാന്യ യുക്തിയാണ്. പൂട്ടിട്ട് പൂട്ടിവയ്ക്കാന് യന്ത്രമല്ല… അതിനെ അത്തരത്തില് കാണാതെ അംശവടികൊണ്ട് തടവലല്ല പരിഹാരം. കാണുന്ന കാഴ്ചയും കേള്‍ക്കുന്ന കേള്‍വിയും ഒരു മനുഷ്യനില് ചലനം സൃഷ്ടിക്കും. അതുകൊണ്ടാണല്ലോ ആര്‍ജ്ജുനന് അധര്‍മികളായ ബന്ധു ജനങ്ങള്‍ക്കിടയില് വില്ലുപേക്ഷിക്കാന് തയ്യാറായപ്പോള് ഭാഗവാന് ഉപദേശം നല്‍കേണ്ടിവന്നത്.. കൃഷ്ണന് അര്‍ജ്ജുനനെ മാറ്റിനിറുത്തി മറ്റൊരാളെ യുദ്ധത്തിന് പ്രേരിപ്പിക്കയല്ല ചെയ്തത്..\nമഹാഭാരത കഥ ഓര്‍മ്മിപ്പിച്ചു എന്നേയുള്ളു… കൃഷ്ണ പക്ഷം നിന്നു വേണം പ്രതിസന്ധികളെ നേരിടാന്. ഒച്ചയില്ലാത്തവന്റെ ആയുധമാണ് അക്ഷരങ്ങള്.. അത് കുറിക്കാന് വിരല് ആവശ്യപ്പെടും.. ആര് പൊട്ടിച്ചെറിഞ്ഞാലും ധര്‍മവാദികളെ ഒന്നും ബാധിക്കയില്ല. അത് ധര്‍മ്മത്തോടൊപ്പം ഒറ്റയ്ക്കാണെങ്കിലും സഞ്ചരിക്കും. ചില ആനുകാലിക സംഭവങ്ങള് ഹൃദയത്തെ വേട്ടയാടി. അത് ഒന്ന് തീര്‍ക്കുന്നു. എല്ലാ ഉത്തരവാദിത്വങ്ങളുമൊഴിഞ്ഞു. പക്ഷങ്ങളില്ലാതെ മുന്‍പോട്ടു പോവാന് തീരുമാനിച്ചു… എന്ത് കര്‍ത്തവ്യമാണോ ഭഗവാന് എന്നിലര്‍പ്പിച്ചത് അത് യജ്ഞ ഭാവത്തോടെ ചെയ്യാന് ഭഗവാന് സഹായിക്കട്ടെ.\nPrevious articleട്രയംഫ് ഇന്ത്യയിലെ ഏറ്റവും വിലകുറഞ്ഞ സ്ട്രീറ്റ് സ്ക്രാമ്പ്ലർ ബൈക്ക് അവതരിപ്പിക്കുന്നു\nNext articleപ്രമേഹത്തിനുള്ള മരുന്നുകൾ കൊറോണ ചികിത്സയിൽ ഉപയോഗിക്കാം, ഐഐഎസ്ഇആർ പഠനം\nവേണ്ടത് ഭയമല്ല, ജാഗ്രതയാണ് ! നേരിടും ഒന്നായി; മോഹൻലാൽ\nനീല ഷർട്ടും മാസ്‌ക്കും കൂളിങ്ങ് ഗ്ലാസും വെച്ച് മുടി നീട്ടി വളർത്തി….മമ്മൂട്ടിയുടെ പുതിയ ലുക്ക് വൈറലാകുന്നു\nകണ്ണൂര് ജില്ലയില് 1326 പേര്‍ക്ക് കൂടി കൊവിഡ് 1289 പേര്‍ക്ക് സമ്പര്‍ക്കത്തിലൂടെ


'താന് വലിയ ഹോട്ടലുകളില് പോകരുത്, നല്ല വസ്ത്രം ധരിക്കരുത് എന്ന് കരുതുന്നവരാണ് ഇത് ചെയ്യുന്നത്'; ഹുക്ക വലിക്കുന്ന ചിത്രം പ്രചരിപ്പിക്കുന്നവര്‍ക്ക് എതിരെ ഹനാന് - BIGNEWSLIVE | Latest Malayalam News\nഅപ്പോള് തോന്നിയ ഒരു കൗതുകം കൊണ്ടാണ് ഹുക്ക വലിച്ചത്. ധാരാളം മലയാളികളും അവിടെ ഉണ്ടായിരുന്നു.\nകൊച്ചി: ഒരു ഹോട്ടലില് വെച്ച് താന് ഹുക്ക വലിക്കുന്ന വീഡിയോ എടുത്ത് പ്രചരിപ്പിച്ചവര്‍ക്ക് എതിരെ നിയമനടപടി സ്വീകരിക്കുമെന്ന് ഹനാന് ഹനാനി. തന്നെ വിവാദത്തിലേക്ക് വലിച്ചിഴക്കുകയാണെന്നും പാവപ്പെട്ടവര് ഇത്തരത്തിലൊന്നും ജീവിക്കരുതെന്നാണ് ചിലരുടെ ആഗ്രഹമെന്നും ഹനാന് പറയുന്നു.ലഹരിയുടെ അംശമോ മറ്റ് ആരോഗ്യപ്രശ്നങ്ങളോ ഇല്ലെന്ന് മനസ്സിലായതിനാല് ഒരു കൗതുകത്തിന് വേണ്ടിയാണ് ഹുക്ക വലിച്ചതെന്നും ഇത് ചിലര് ദുഷ്ടലാക്കോടെ ചിത്രീകരിച്ച് പ്രചരിപ്പിച്ചതാണെന്നും ഹനാന് പറഞ്ഞു. സംഭവത്തില് ഹനാന് കൊച്ചി പോലീസ് കമ്മീഷണര്‍ക്ക് പരാതി നല്‍കിയിട്ടുണ്ട്.\nഹനാന് പറയുന്നതിങ്ങനെ: ചില സിനിമാ ചര്‍ച്ചകള്‍ക്കായി മാരിയറ്റില് പോയിരുന്നു. അവിടെ ആളുകളിരുന്ന് ഹുക്ക വലിക്കുന്നത് കണ്ടപ്പോള് അവിടത്തെ സ്റ്റാഫിനോട് ഇതെന്താണെന്ന് ചോദിച്ചു. അറബികള് റിഫ്രഷ്മെന്റിനും മറ്റുമായി സാധാരണ ഉപയോഗിക്കാറുള്ളതാണ് ഇതെന്നും നിക്കോട്ടിന് ഉള്‍പ്പെടെയുള്ള ലഹരി കലര്‍ന്നതൊന്നും ഇതിലില്ലെന്നും അവര് പറഞ്ഞു. അപ്പോള് തോന്നിയ ഒരു കൗതുകം കൊണ്ടാണ് ഹുക്ക വലിച്ചത്. ധാരാളം മലയാളികളും അവിടെ ഉണ്ടായിരുന്നു. എന്നാല്, ചിലര് അതിന്റെ വീഡിയോ എടുത്ത് പ്രചരിപ്പിക്കുകയായിരുന്നു.\nമീന് വില്‍ക്കുന്നവരും പാവപ്പെട്ടവരുമൊന്നും വലിയ ഹോട്ടലുകളിലൊന്നും പോകരുത് നല്ല വസ്ത്രം ധരിക്കരുത് എന്നൊക്കെ കരുതുന്നവരാണ് ഇത്തരം പ്രവൃത്തികള് ചെയ്യുന്നത്. ഞാന് പട്ടിണി കിടക്കുന്നത് കണ്ടാലേ അവര്‍ക്ക് സന്തോഷമാകൂ. മീല്‍വില്‍പനയൊക്കെ മോശം ജോലിയായാണ് അവര് കരുതുന്നത്. എന്നാല്, ഏത് തൊഴിലിനും മഹത്വമുണ്ട്. അതുകൊണ്ടാണ് കേരള ജനതയുടെ വലിയ പിന്തുണ എനിക്ക് ലഭിച്ചത്. ഞാന് മാത്രമല്ല, പഠനത്തോടൊപ്പം ജോലിയുമായി മുന്നോട്ടുപോകുന്ന ഒരുപാട് വിദ്യാര്‍ഥികള് ഇവിടെയുണ്ട്. അവരെ പോലെ തന്നെയാണ് ഞാനും. ഒരു പ്രത്യേകതയുള്ളത്, എനിക്കെതിരെ തുടര്‍ച്ചയായി സൈബര് ആക്രമണങ്ങള് ഉണ്ടാകുന്നു എന്നതുമാത്രമാണ്.\nഅതിനിടെ ഒരു ഓണ്‍ലൈന് മഞ്ഞപത്രത്തിലെ റിപ്പോര്‍ട്ടര് എന്നെ വിളിച്ച് പ്രകോപനപരമായി ചില കാര്യങ്ങള് ചോദിക്കുകയും അതിന്റെ വോയ്സ് ക്ലിപ്പ് എന്റെ അനുവാദമില്ലാതെ റെക്കോഡ് ചെയ്ത് യൂട്യൂബിലിടുകയും ചെയ്തു. ഒരു പെണ്‍കുട്ടിയുടെ വീഡിയോ അവളുടെ അനുവാദമില്ലാതെ എടുക്കുന്നതും പ്രചരിപ്പിക്കുന്നതും സൈബര് കുറ്റകൃത്യമാണ്. വീഡിയോ എടുത്തവര്‍ക്കെതിരെയും വോയ്സ് ക്ലിപ്പ് ഇട്ട ആള്‍ക്കെതിരെയും കമ്മിഷണര്‍ക്ക് പരാതി നല്‍കിയിട്ടുണ്ട്. നിയനടപടികളുമായി മുന്നോട്ടുപോകും.\nഎനിക്ക് സഹായമായി ലക്ഷക്കണക്കിന് രൂപ കിട്ടിയിട്ടുണ്ടെന്നാണ് മോശം പ്രചാരണം നടത്തുന്നവര് പറയുന്നത്. എനിക്ക് ലഭിച്ചത് ഒന്നര ലക്ഷം രൂപയാണ്. അത് മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കുകയും ചെയ്തു. അപകടമുണ്ടായപ്പോള് മാനുഷിക പരിഗണനയുടെ പേരില് ചികിത്സാ ചെലവ് സര്‍ക്കാര് വഹിച്ചിരുന്നു. മറ്റു സഹായമൊന്നും സ്വീകരിച്ചിട്ടില്ല. പത്തു സെന്റ് സ്ഥലത്ത് വീട് വെച്ചുതരാമെന്ന് പ്രതിപക്ഷനേതാവ് രമേശ് ചെന്നിത്തല പറഞ്ഞിരുന്നു. എന്നാല്, അദ്ദേഹം വിളിച്ചപ്പോള് ഈ സ്നേഹവും കരുതലും എപ്പോഴുമുണ്ടായാല് മതിയെന്ന് പറഞ്ഞ് സ്നേഹപൂര്‍വം നിരസിക്കുകയായിരുന്നു. ഞാന് സ്വന്തമായി അധ്വാനിച്ചാണ് ജീവിക്കുന്നത്. ആരുടെയും സഹതാപത്തിനു വേണ്ടിയോ സഹായത്തിനു വേണ്ടിയോ ഒന്നും ചെയ്തിട്ടില്ല. ഹനാന് വ്യക്തമാക്കി.\nTags: HananHanan HananiKeralastories


നല്ലതുപോലെ ഉറങ്ങുന്ന ജീവനക്കാര്‍ക്ക് ഈ കമ്പനി പ്രതിഫലം നല്‍കുന്നു, കാരണം..\nആഴ്ചയില് അഞ്ച് ദിവസമെങ്കിലും ആറ് മണിക്കൂര് ഉറങ്ങുന്ന ജീവനക്കാര്‍ക്കാണ് പ്രതിഫലം നല്‍കുന്നത്.\n22 Oct, 2018 at 03:33 PM\nഉറക്കമില്ലായ്മ ഇന്ന് ആഗോളതലത്തില് തന്നെ മനുഷ്യര് നേരിടുന്ന പ്രശ്നമാണ്. ജപ്പാനിലാകട്ടെ ഈ അവസ്ഥ കൂടുതല് രൂക്ഷമാണ്. ജപ്പാനില് 20 വയസ്സിന് മുകളിലുള്ള 92 ശതമാനം പേരും രാത്രിയില് ശരിക്കും ഉറങ്ങുന്നില്ല എന്നാണ് സര്‍വെ റിപ്പോര്‍ട്ട്. ഈ സാഹചര്യത്തിലാണ് ജീവനക്കാരുടെ ആരോഗ്യം ഉറപ്പാക്കാന്, ഉറക്കം പ്രോത്സാഹിപ്പിക്കുന്ന പദ്ധതിയുമായി ജപ്പാനിലെ ഒരു കമ്പനി രംഗത്തെത്തിയത്.\nവിവാഹ ചടങ്ങുകള് സംഘടിപ്പിക്കുന്ന ഇവന്റ് മാനേജ്മെന്റ് കമ്പനിയായ ക്രേസി ഇന്‍ക് ആണ് ജീവനക്കാരുടെ ഉറക്കം ഉറപ്പുവരുത്താന് പ്രതിഫലം നല്‍കുന്ന കമ്പനി. ആഴ്ചയില് അഞ്ച് ദിവസമെങ്കിലും ആറ് മണിക്കൂര് ഉറങ്ങുന്ന ജീവനക്കാര്‍ക്കാണ് പ്രതിഫലം നല്‍കുന്നത്. പ്രതിവര്‍ഷം 64000 യെന് (41,000 രൂപ) ആണ് പ്രതിഫലം. ഈ പ്രതിഫലം പണമായല്ല നല്‍കുക. പകരം ഈ പ്രതിഫലത്തിന് തുല്യമായ ഭക്ഷണം സ്ഥാപനത്തിന്റെ കഫറ്റീരിയയില് നിന്ന് കഴിക്കാം.\nകിടക്ക നിര്‍മാണ കമ്പനിയായ എയര്‍വീവ് ഇന്‍ക് വികസിപ്പിച്ച ആപ്പ് വഴിയാണ് ജീവനക്കാര് എത്ര മണിക്കൂര് ഉറങ്ങിയെന്ന കണക്കെടുക്കുക. ജപ്പാന്‍കാരുടെ കഠിനാധ്വാനം ചെയ്യാനുള്ള മനസ്സ് സുപ്രസിദ്ധമാണ്. പക്ഷേ ജനങ്ങളുടെ ആരോഗ്യം സംരക്ഷിച്ചില്ലെങ്കില് രാജ്യം ദുര്‍ബലമാകുമെന്ന തിരിച്ചറിവിലാണ് ഇത്തരമൊരു പദ്ധതി തുടങ്ങിയതെന്ന് കമ്പനിയുടെ അധികൃതര് പറയുന്നു.\nജീവനക്കാരുടെ ഉറക്കമില്ലായ്മ പ്രവര്‍ത്തന മികവിനെ ബാധിക്കുമെന്നത് ആഗോളതലത്തില് തന്നെ തെളിയിക്കപ്പെട്ട വസ്തുതയാണ്. ജീവനക്കാരുടെ ഉറക്കമില്ലായ്മ ജപ്പാന് പ്രതിവര്‍ഷം 138 ബില്യണ് ഡോളറിന്റെ നഷ്ടമുണ്ടാക്കുന്നുവെന്നാണ് പഠനം.


വെളിയം ഭാര്‍ഗവന് ദിനം ആചരിച്ചു - Janayugom Online\nHome / News / Kerala / വെളിയം ഭാര്‍ഗവന് ദിനം ആചരിച്ചു\nഎം എൻ സ്മാരകത്തിൽ വെളിയം ഭാർഗവന്റെ ഛായാചിത്രത്തിൽ സിപിഐ കേന്ദ്ര കൺട്രോൾ കമ്മിഷൻ ചെയർമാൻ പന്ന്യൻ രവീന്ദ്രൻ പുഷ്പാർച്ചന നടത്തുന്നു. സംസ്ഥാന അസിസ്റ്റന്റ് സെക്രട്ടറിമാരായ അഡ്വ. കെ പ്രകാശ് ബാബു, സത്യൻ മൊകേരി തുടങ്ങിയവർ സമീപം\nPosted on September 18, 2020, 9:43 pm\nകമ്മ്യൂണിസ്റ്റ് നേതാവ് വെളിയം ഭാര്‍ഗവന്റെ സ്മരണ കേരളം പുതുക്കി. അദ്ദേഹത്തിന്റെ ഏഴാം ചരമ വാര്‍ഷിക ദിനത്തില് പാര്‍ട്ടി ഓഫീസുകള് അലങ്കരിച്ചും , ഛായാചിത്രത്തിനു മുന്നില് പുഷ്പാര്‍ച്ചന നടത്തിയും പാര്‍ട്ടി പ്രവര്‍ത്തകര് വെളിയത്തിന്റെ ഓര്‍മ്മദിനം ആചരിച്ചു.\nസിപിഐ സ്റ്റേറ്റ് കൗണ്‍സില് ആസ്ഥാനമായ തിരുവനന്തപുരം എം എന് സ്മാരകത്തില് പുഷ്പാര്‍ച്ചനയും അനുസ്മരണ യോഗവും നടന്നു. പാര്‍ട്ടി കേന്ദ്ര കണ്‍ട്രോള് കമ്മിഷന് ചെയര്‍മാന് പന്ന്യന് രവീന്ദ്രന്, സംസ്ഥാന അസിസ്റ്റന്റ് സെക്രട്ടറിമാരായ അഡ്വ. കെ പ്രകാശ് ബാബു, സത്യന് മൊകേരി, ദേശീയ കൗണ്‍സില് അംഗം അഡ്വ. പി വസന്തം, എഐഎസ്എഫ് സംസ്ഥാന സെക്രട്ടറി ജെ അരുണ്‍ബാബു, സ്റ്റേറ്റ് കൗണ്‍സില് ഓഫീസ് ബ്രാഞ്ച് ഭാരവാഹികളായ യു വിക്രമന്, കെ പി വിജയകുമാര് എന്നിവര് നേതൃത്വം നല്‍കി.\nവെളിയം ഭാര്‍ഗവന്റെ ജീവിത രീതിയും പ്രവര്‍ത്തന ശൈലിയും എന്നും കമ്മ്യൂണിസ്റ്റുകാര്‍ക്ക് മാതൃകയാണെന്ന് പന്ന്യന് രവീന്ദ്രന് പറഞ്ഞു. മര്‍ദ്ദനങ്ങളെ കൂസാതെ അദ്ദേഹം പ്രവര്‍ത്തിച്ചു. തെറ്റ് പറ്റുമ്പോള് തിരുത്താന് ആശാന് ഒപ്പമുണ്ടായിരുന്നു എന്നും പന്ന്യന് അനുസ്മരിച്ചു.പട്ടത്ത് വെളിയത്തിന്റെ സ്മൃതി മണ്ഡപത്തില് സിപിഐ ജില്ലാ കൗണ്‍സില് സംഘടിപ്പിച്ച പുഷ്പാര്‍ച്ചനയ്ക്ക് സംസ്ഥാന എക്സിക്യൂട്ടീവ് അംഗം പി പ്രസാദ്, ജില്ലാ സെക്രട്ടറി അഡ്വ. ജി ആര് അനില്, സംസ്ഥാന കൗണ്‍സില് അംഗങ്ങളായ വി പി ഉണ്ണികൃഷ്ണന്, സോളമന് വെട്ടുകാട്, മണ്ഡലം സെക്രട്ടറി വട്ടിയൂര്‍കാവ് ശ്രീകുമാര് തുടങ്ങിയവര് നേതൃത്വം നല്‍കി.\nENGLISH SUMMARY:veliyam bhargavan day remembered\nഉപതെരഞ്ഞെടുപ്പ്: സിപിഐ സിറ്റിങ് സീറ്റുകള് നിലനിര്‍ത്തി


‘ഒറ്റത്തുള്ളിയും പാഴാക്കാതെ കേരളം മുന്നോട്ട്’; 24 മണിക്കൂറിൽ നാലര ലക്ഷം പേർക്ക് വാക്‌സിനേഷന്\nതിരുവനന്തപുരം: സംസ്ഥാനത്ത് ഇന്ന് ഏറ്റവുമധികം പേർക്ക് വാക്‌സിൻ നൽകിയതായി ആരോഗ്യ വകുപ്പ് മന്ത്രി വീണാ ജോർജ്. ഇന്ന് ഇതുവരെ 4,53,339 പേർക്കാണ് വാക്‌സിൻ നൽകിയത്. സംസ്ഥാനത്ത് ആദ്യമായാണ് ഒരു ദിവസം ഇത്രയേറെ പേർക്ക് വാക്‌സിൻ നൽകുന്നത്. ഇന്ന് വന്ന 38,860 ഡോസ് കോവാക്‌സിൻ ഉൾപ്പെടെ ഇനി സംസ്ഥാനത്ത് രണ്ട് ലക്ഷത്തോളം വാക്‌സിൻ മാത്രമാണ് സ്റ്റോക്കുള്ളത്. അതായത് ഞായറാഴ്ച എല്ലാവർക്കും എടുക്കാൻ പോലും തികയില്ല. ഞായറാഴ്ച കൂടുതൽ വാക്‌സിൻ കേന്ദ്ര സർക്കാർ അനുവദിച്ചില്ലെങ്കിൽ സംസ്ഥാനത്തെ വാക്‌സിനേഷൻ അനിശ്ചിതത്വത്തിലാകുമെന്നും മന്ത്രി […]\n24 July 2021 9:15 AM GMT\nതിരുവനന്തപുരം: സംസ്ഥാനത്ത് ഇന്ന് ഏറ്റവുമധികം പേർക്ക് വാക്‌സിൻ നൽകിയതായി ആരോഗ്യ വകുപ്പ് മന്ത്രി വീണാ ജോർജ്. ഇന്ന് ഇതുവരെ 4,53,339 പേർക്കാണ് വാക്‌സിൻ നൽകിയത്. സംസ്ഥാനത്ത് ആദ്യമായാണ് ഒരു ദിവസം ഇത്രയേറെ പേർക്ക് വാക്‌സിൻ നൽകുന്നത്. ഇന്ന് വന്ന 38,860 ഡോസ് കോവാക്‌സിൻ ഉൾപ്പെടെ ഇനി സംസ്ഥാനത്ത് രണ്ട് ലക്ഷത്തോളം വാക്‌സിൻ മാത്രമാണ് സ്റ്റോക്കുള്ളത്. അതായത് ഞായറാഴ്ച എല്ലാവർക്കും എടുക്കാൻ പോലും തികയില്ല. ഞായറാഴ്ച കൂടുതൽ വാക്‌സിൻ കേന്ദ്ര സർക്കാർ അനുവദിച്ചില്ലെങ്കിൽ സംസ്ഥാനത്തെ വാക്‌സിനേഷൻ അനിശ്ചിതത്വത്തിലാകുമെന്നും മന്ത്രി വ്യക്തമാക്കി.\nകേരളം 10 ലക്ഷം വാക്‌സിൻ പൂഴ്ത്തി വച്ചിരിക്കുന്നു എന്ന പ്രചരണത്തിന്റെ പൊള്ളത്തരം ഇതോടെ പൊളിഞ്ഞിരിക്കുകയാണ്. മികച്ച രീതിയിൽ വാക്‌സിൻ നൽകുന്ന സംസ്ഥാനമാണ് കേരളം. ദേശീയ ശരാശരിയേക്കാൾ കൂടുതലാണ് സംസ്ഥാനത്തെ വാക്‌സിനേഷൻ. ആരോഗ്യ പ്രവർത്തകർക്കും മുന്നണി പേരാളികൾക്കുമുള്ള ആദ്യ ഡോസ് വാക്‌സിനേഷൻ 100 ശതമാനത്തിലെത്തിച്ചു. ഈ ആഴ്ച മാത്രം 16 ലക്ഷത്തോളം പേർക്കാണ് വാക്‌സിൻ നൽകിയത്. ഇതോടെ ഒരു ദിവസം4ലക്ഷത്തിന് മുകളിൽ വാക്‌സിൻ നൽകാൻ കഴിയുമെന്ന് സംസ്ഥാനം തെളിയിച്ചിരിക്കുകയാണ്.\nഇന്ന് 1522 വാക്‌സിനേഷൻ കേന്ദ്രങ്ങളാണ് പ്രവർത്തിച്ചത്. സർക്കാർ തലത്തിൽ 1,380 കേന്ദ്രങ്ങളും സ്വകാര്യതലത്തിൽ 142 കേന്ദ്രങ്ങളുമാണുണ്ടായിരുന്നത്. 59,374 പേർക്ക് വാക്‌സിൻ നൽകിയ കണ്ണൂർ ജില്ലയാണ് മുമ്പിൽ. 53,841 പേർക്ക് വാക്‌സിൻ നൽകി തൃശൂർ ജില്ലയും 51,276 പേർക്ക് വാക്‌സിൻ നൽകി കോട്ടയം ജില്ല തൊട്ട് പുറകിലുണ്ട്.\nസംസ്ഥാനത്ത് ഇതുവരെ ഒന്നും രണ്ടും ഡോസ് ചേർത്ത് ആകെ 1,83,89,973 പേർക്കാണ് വാക്‌സിൻ നൽകിയത്. അതിൽ 1,28,23,869 പേർക്ക് ഒന്നാം ഡോസ് വാക്‌സിനും 55,66,104 പേർക്ക് രണ്ടാം ഡോസ് വാക്‌സിനുമാണ് നൽകിയത്. 2011ലെ സെൻസസ് അനുസരിച്ച് ആകെ ജനസംഖ്യയുടെ 38.39 ശതമാനം പേർക്ക് ഒന്നാം ഡോസും 16.66 ശതമാനം പേർക്ക് രണ്ടാം ഡോസും നൽകിയിട്ടുണ്ട്. ഈ സെൻസസ് അനുസരിച്ച് 18 വയസിന് മുകളിലുള്ളവരുടെ ജനസംഖ്യയിൽ 53.43 ശതമാനം പേർക്ക് ഒന്നാം ഡോസും 23.19 ശതമാനം പേർക്ക് രണ്ടാം ഡോസും നൽകിയിട്ടുണ്ട്. ഇത് കേന്ദ്ര ശരാശരിയേക്കാൾ വളരെ മുന്നിലാണ്.


ജര്‍മനിയെ വീണ്ടും ആംഗല മെര്‍ക്കല് നയിക്കും\n13 May, 2018 at 02:41 AM\nജര്‍മനിയില് തുടര്‍ച്ചയായ നാലാം തവണയും ആംഗല മെര്‍ക്കല് ഭരിക്കും.\nജര്‍മനിയില് തുടര്‍ച്ചയായ നാലാം തവണയും ആംഗല മെര്‍ക്കല് ഭരിക്കും. തെരഞ്ഞെടുപ്പില് ക്രിസ്റ്റ്യന് ഡെമോക്രാറ്റിക് യൂണിയന് - ക്രിസ്റ്റ്യന് സോഷ്യല് യൂണിയന് സഖ്യം 32.5 ശതമാനം വോട്ട് നേടുമെന്ന് എക്സിറ്റ് പോള് ഫലങ്ങള് പറയുന്നു. തീവ്ര വലതുപക്ഷമായ എ.എഫ്.ഡി. 13 ശതമാനം വോട്ടുകള് നേടി മൂന്നാമതെത്തി.\nജര്‍മനിയില് ഞായറാഴ്ച നടന്ന പാര്‍ലമെന്റ് തിരഞ്ഞെടുപ്പില് ആംഗല മെര്‍ക്കല് അധികാരം നിലനിര്‍ത്തി. പൊതു തെരഞ്ഞെടുപ്പില് മെര്‍ക്കല് നേതൃത്വം നല്‍കുന്ന ക്രിസ്റ്റ്യന് ഡെമോക്രാറ്റിക് യൂണിയന്-ക്രിസ്ത്യന് സോഷ്യല് യൂണിയന് സഖ്യം 32.5 ശതമാനം വേട്ടുകളുമായി ഒന്നാമതെത്തി. മെര്‍ക്കലിന്റെ പ്രധാന എതിരാളിയായിരുന്ന സോഷ്യല് ഡെമോക്രാറ്റിക് പാര്‍ട്ടിയുടെ മാര്‍ട്ടിന് ഷുള്‍സ് 20 ശതമാനം വോട്ട് മാത്രമാണ് നേടിയതെന്ന് എക്സിറ്റ് പോള് ഫലങ്ങള് പറയുന്നു.\nഈ തെരഞ്ഞെടുപ്പിലെ ശ്രദ്ധേയമായ കാര്യം ആറ് പതിറ്റാണ്ടിനിടെ ആദ്യമായി തീവ്രവലതുപക്ഷമായ എ.എഫ്.ഡി. പാര്‍ലമെന്റിലേക്ക് എത്തുന്നുവെന്നതാണ്. 70 വര്‍ഷത്തിനിടെ ഏറ്റവും മോശം പ്രകടനമാണ് മെര്‍ക്കലിന്റെ സിഡിയു കാഴ്ചവെച്ചത്. രണ്ടാം ലോക മഹായുദ്ധത്തിന് ശേഷമുള്ള ഏറ്റവും വലിയ പരാജയം മുഖ്യ പ്രതിപക്ഷമായ എസ്ഡിപിയും ഏറ്റുവാങ്ങി. കുറച്ച് കൂടി മികച്ച വിജയം പ്രതീക്ഷിച്ചിരുന്നെന്നായിരുന്നു ആംഗല മെര്‍ക്കലിന്റെ ആദ്യ പ്രതികരണം. സോഷ്യല് ഡെമോക്രാറ്റിക് പാര്‍ട്ടിയെ സംബന്ധിച്ച് ഇത് മോശം ദിനമാണെന്ന് മാര്‍ട്ടിന് ഷൂള്‍സ് പ്രതികരിച്ചു. തങ്ങളുടെ ജയം വിപ്ലവമെന്നാണ് വലതുപക്ഷ പാര്‍ട്ടിയായ എഎഫ്ഡിയുടെ പ്രതികരണം. പാര്‍ലമെന്റിലേക്ക് എഎഫ്ഡി തെരഞ്ഞെടുക്കപ്പെട്ടതില് പ്രതിഷേധിച്ച് വലിയ പ്രതിഷേധമാണ് രാജ്യത്ത് നടക്കുന്നത്.


Kerala Unlock; Quarantine duration limited to seven days, more details here | അണ്‍ലോക്ക് കേരളം; കൂടുതല് ഇളവുകള്; 14 ദിവസം നിരീക്ഷണം വേണ്ട, ഹോട്ടലുകളില് ഇരുന്ന് കഴിക്കാം... - Malayalam Oneindia\n34 min ago വര്‍ഗീയ ശക്തികള് നെഹ്രുവിന്റെ മതേതര ആശയങ്ങളെ ഭയപ്പെടുന്നു: വി. എം സുധീരന്\n36 min ago ഒഡീഷയില് നിന്നും കടത്തിയ അഞ്ച് കിലോ കഞ്ചാവുമായി ബീഹാര് സ്വദേശി കണ്ണൂരില് പിടിയില്\n40 min ago ധർമജന്റെ ഫിഷ് ഹബ്ബിൽ നിന്നും പിടിച്ചെടുത്തത് 200 കിലോ പഴകിയ മത്സ്യം; തങ്ങളുടെ മീനല്ലെന്ന് ധർമജൻ\nPublished: September 22 2020, 20:53 [IST]\nതിരുവനന്തപുരം: കൊറോണ ആശങ്ക അകന്നിട്ടില്ലെങ്കിലും സംസ്ഥാനത്ത് നിയന്ത്രണങ്ങളില് ഇളവുകള് പ്രഖ്യാപിച്ചു. ഇതര സംസ്ഥാനങ്ങളില് നിന്ന് കേരളത്തിലെത്തുന്നവര്‍ക്ക് ഇനി 14 ദിവസം ക്വാറന്റൈന് ആവശ്യമുണ്ടാകില്ല. സര്‍ക്കാര് ഓഫീസുകള് പൂര്‍ണതോതില് പ്രവര്‍ത്തിക്കും. ഹോട്ടലുകളില് ഇരുന്ന് ഭക്ഷണം കഴിക്കാനും അനുമതി നല്‍കി.\nസംസ്ഥാനം ഇനിയും അടച്ചിടുന്നത് കൂടുതല് പ്രതിസന്ധിയിലേക്ക് എത്തിക്കുമെന്ന് വ്യാപാരികള് ഉള്‍പ്പെടെയുള്ളവര് ആശങ്ക പങ്കുവച്ചിരുന്നു. ഇക്കാര്യം പരിഗണിച്ചാണ് കൂടുതല് ഇളവുകള് സര്‍ക്കാര് പ്രഖ്യാപിച്ചത്. ജാഗ്രത അനിവാര്യമാണ് എന്നതാണ് എടുത്തുപറയേണ്ടത്. ഇളുവകള് സംബന്ധിച്ച് വിശദീകരിക്കാം....\nനിയന്ത്രണം നീക്കുന്നു, ജാഗ്രത കൈവെടിയരുത്\nകേരളത്തില് ഘട്ടങ്ങളായി നിയന്ത്രണങ്ങള് നീക്കുകയാണ്. ദേശീയ തലത്തിലും നിയന്ത്രണങ്ങള് എടുത്തുകളഞ്ഞിരുന്നു. എങ്കിലും ജാഗ്രത അനിവാര്യമാണ് എന്നാണ് കേന്ദ്ര-സംസ്ഥാന സര്‍ക്കാരുകള് നല്‍കുന്ന നിര്‍ദേശം. ഇനിയും നിയന്ത്രണം തുടര്‍ന്നാണ് സമരം ചെയ്യുമെന്ന് വരെ വ്യാപാരികള് ഭീഷണി മുഴക്കിയിരുന്നു.\nക്വാറന്റൈന് കാലാവധി കുറച്ചു\nപുതിയ ഇളവുകളില് പ്രധാനപ്പെട്ടത് ക്വാറന്റൈന് കാലാവധി കുറച്ചു എന്നതാണ്. പുറത്ത് നിന്ന് സംസ്ഥാനത്ത് എത്തുന്നവര് 14 ദിവസം ക്വാറന്റൈനില് ഇരിക്കണം എന്നാണ് ഇതുവരെയുള്ള നിര്‍ദേശം. ഇത് ഏഴ് ദിവസമാക്കി ചുരുക്കി. ഏഴ് ദിവസത്തിന് ശേഷം പരിശോധനയില് രോഗമില്ലെന്ന് തെളിഞ്ഞാല് നിരീക്ഷണം അവസാനിപ്പിക്കാം. എങ്കിലും 14 ദിവസം നിരീക്ഷിക്കുന്നതാണ് നല്ലത്.\nസര്‍ക്കാര് ഓഫീസുകള് പൂര്‍ണ തോതില് പ്രവര്‍ത്തിക്കുമെന്നതാണ് മറ്റൊരു ഇളവ്. ജീവനക്കാര് നാളെ മുതല് എല്ലാവരും ഓഫീസുകളില് ഹാജരാകണം. അതേസമയം, ഓഫീസില് സന്ദര്‍ശനത്തിന് എത്തുന്നവര്‍ക്ക് നിയന്ത്രണങ്ങളുണ്ടാകും. മുന്‍കരുതല് നടപടികളില് വീഴ്ച വരുത്താന് പാടില്ല.\nഹോട്ടലുകളില് ഇരുന്ന് കഴിക്കാം\nഹോട്ടലുകള് ആദ്യം അടച്ചിടാനായിരുന്നു നിര്‍ദേശം. പിന്നീട് തുറക്കാനും പാര്‍സല് സര്‍വീസ് തുടങ്ങാനും നിര്‍ദേശിച്ചു. ഇരുന്ന് ഭക്ഷണം കഴിക്കാന് അനുവദിച്ചിരുന്നില്ല. എന്നലിപ്പോള് വീണ്ടും ഇളവ് പ്രഖ്യാപിച്ചു. ഹോട്ടലുകളിലും റസ്റ്ററന്റുകളിലും ഇരുന്ന് ഭക്ഷണം കഴിക്കാമെന്ന് സര്‍ക്കാര് അറിയിച്ചു.\nഅതേസമയം, കേരളത്തില് ഇന്ന് 4125 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന് അറിയിച്ചു. തിരുവനന്തപുരം 681, മലപ്പുറം 444, എറണാകുളം 406, ആലപ്പുഴ 403, കോഴിക്കോട് 394, തൃശൂര് 369, കൊല്ലം 347, പാലക്കാട് 242, പത്തനംതിട്ട 207, കാസര്‍ഗോഡ് 197, കോട്ടയം 169, കണ്ണൂര് 143, വയനാട് 81, ഇടുക്കി 42 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് മാത്രം മരിച്ചവര്\nകൊറോണ ബാധിച്ച് ഇന്ന് 19 പേര് മരിച്ചു. ഇതോടെ ആകെ മരണം 572 ആയി. ഇന്ന് രോഗം സ്ഥിരീകരിച്ചവരില് 33 പേര് വിദേശ രാജ്യങ്ങളില് നിന്നും 122 പേര് മറ്റ് സംസ്ഥാനങ്ങളില് നിന്നും വന്നതാണ്. 3463 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 412 പേരുടെ സമ്പര്‍ക്ക ഉറവിടം വ്യക്തമല്ല. 87 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്.\n693 ഹോട്ട് സ്‌പോട്ടുകള്\nരോഗം സ്ഥിരീകരിച്ച് ചികിത്സയിലായിരുന്ന 3007 പേരുടെ പരിശോധനാഫലം നെഗറ്റീവ് ആയി. കഴിഞ്ഞ 24 മണിക്കൂറിനിടെ 38,574 സാമ്പിളുകളാണ് പരിശോധിച്ചത്. ഇന്ന്9പുതിയ ഹോട്ട് സ്പോട്ടുകളാണുള്ളത്.7പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ നിലവില് 639 ഹോട്ട് സ്പോട്ടുകളാണുള്ളത്.\ncoronavirus hotel ഹോട്ടല്\nKerala Unlock; Quarantine duration limited to seven days, more details here


സര്‍ക്കാര് പിന്തുണയില് സൈബര് ആക്രമണങ്ങള് ഉയരുമെന്ന് മുന്നറിയിപ്പ്; മുന്‍വര്‍ഷത്തേക്കാള് 33ശതമാനത്തിന്റെ വര്‍ദ്ധനയെന്ന് ഗൂഗിള് | Southlive\nസര്‍ക്കാര് പിന്തുണയില് സൈബര് ആക്രമണങ്ങള് ഉയരുമെന്ന് മുന്നറിയിപ്പ്; മുന്‍വര്‍ഷത്തേക്കാള് 33ശതമാനത്തിന്റെ വര്‍ദ്ധനയെന്ന് ഗൂഗിള്\nSunday, 17th October 2021, 5:37 pm\nഗവണ്‍മെന്റുകളുടെ പിന്തുണയില് വളരുന്ന സൈബര് ആക്രമണങ്ങള് വര്‍ദ്ധിക്കുമെന്ന മുന്നറിയിപ്പുമായി ഗൂഗിള് രംഗത്ത്. ഈ വര്‍ഷം ഹാക്കര്‍മാരുടെ ആക്രമണങ്ങള് വര്‍ദ്ധിക്കുമെന്നാണ് ഗൂഗിളിന്റെ മുന്നറിയിപ്പ്. ഇറാനിയന് ഹാക്കര് സംഘങ്ങളടക്കം യുകെ സര്‍വ്വകലാശാലയെ ലക്ഷ്യമിടുന്നതായും ഗൂഗില് പറയുന്നു. ഈ വര്‍ഷം ഇതുവരെ സൈബര് ആക്രമണങ്ങള് സംബന്ധിച്ച് അമ്പതിനായിരം മുന്നറിയിപ്പുകള് നല്‍കിയിട്ടുണ്ടെന്നും, അമ്പതിലേറെ രാജ്യങ്ങളില് നിന്നായി സര്‍ക്കാര് പിന്തുണയോടെ 270ഓളം സൈബര് ആക്രമണ സംഘങ്ങളെ പിന്തുടരുന്നുണ്ടെന്നും ഗൂഗിള് പറഞ്ഞു.\nവാര്‍ത്താ പ്രചരണം, സര്‍ക്കാര് പിന്തുണയോടെയുള്ള ഹാക്കിംഗ്, സാമ്പത്തിക ഉദ്ദേശത്തോടെയുള്ള പീഡനം എന്നിവ കണ്ടെത്തുന്നതിനായി ഗുഗിളിന്റെ ത്രെട്ട് അനാലിസിസ് ഗ്രൂപ്പ് പ്രവര്‍ത്തിക്കുന്നുണ്ട്. കഴിഞ്ഞ വര്‍ഷത്തിലേതിനേക്കാള് 33 ശതമാനത്തിന്റെ വര്‍ദ്ധനവാണ് ഈ വര്‍ഷം ഉണ്ടായതെന്നും ഗൂഗിള് ബ്ലോഗ് പറയുന്നു.\nഗൂഗിള് പ്ലേ സ്റ്റോറില് സ്‌പൈ വെയറുകള് അപ്ലോഡ് ചെയ്യുക, ഫിഷിംഗ് മെയിലുകള് അയക്കുക തുടങ്ങിയ മാര്‍ഗങ്ങളാണ് ഹാക്കര് സ്വീകരിച്ചു വരുന്നത്. സര്‍ക്കാര്, വിദ്യാഭ്യാസം, പത്രപ്രവര്‍ത്തനം, എന്‍ജിഒ, വിദേശനയം, രാജ്യസുരക്ഷ തുടങ്ങിയ സുപ്രധാന മേഖലകളെയാണ് ഇത്തരം ഹാക്കര്‍മാര് ലക്ഷ്യമിടുന്നത്. 2017 മുതല് തന്നെ ആക്രമണങ്ങള് നടക്കുന്നുണ്ടെന്ന് ബ്ലോഗില് ഗൂഗിള് പ്രതിനിധി അജാക്‌സ് ബാഷ് വ്യക്തമാക്കി.


മാനേ മിന്നി; ലിവർപൂളിന്‍റെ വിജയക്കുതിപ്പ് തുടരുന്നു |\nകോവിഡ്: ദുരിതാശ്വാസ നിധിയിലേക്...\nമാനേ മിന്നി; ലിവർപൂളിന്‍റെ വിജയക്കുതിപ്പ് തുടരുന്നു\nSunday, February 16, 2020 7:13 AM IST\nലണ്ടൻ: ഇംഗ്ലീഷ് പ്രീമിയർ ലീഗിൽ ലിവർപൂളിന്‍റെ വിജയക്കുതിപ്പ് തുടരുന്നു. നോർവിച്ച് സിറ്റിയെ എതിരില്ലാത്ത ഒരു ഗോളിന് ലിവർപൂൾ തോൽപ്പിച്ചു. പരിക്ക് മാറി തിരിച്ചെത്തിയ സാദിയോ മാനേയുടെ ഗോളിലാണ് ലിവർപൂളിന്‍റെ ജയം.\nരണ്ടാം പകുതിയിലാണ് മത്സരത്തിലെ ഏക ഗോൾ പിറന്നത്. പകരക്കാരനായി ഇറങ്ങിയ മാനെ 78-ാം മിനിറ്റിൽ നോർവിച്ചിന്‍റെ വലകുലുക്കി. ജോർദൻ ഹെന്റേഴ്സന്‍റെ പാസിൽ നിന്ന് മനോഹരമായ ഒരു ഇടത് കാൽ അടിയോടെ മാനെ ഗോൾ നേടിയത്.\nലിവർപൂളിന്‍റെ തുടർച്ചയായ പതിനേഴാം വിജയമാണിത്. ലീഗിൽ ലിവർപൂളിനു 26 മത്സരങ്ങളിൽ 76 പോയിന്‍റുകളാണ് ഉള്ളത്. രണ്ടാം സ്ഥാനക്കാർ ആയ മാഞ്ചസ്റ്റർ സിറ്റിക്ക് 51 പോയിന്‍റുണ്ട്.\nറോം: ഇറ്റലിയിൽ കൊറോണ വൈറസ് ബാധിച്ച് മരിച്ചവരുടെ എണ്ണം10,000 കടന്നു. ഇന്ന് 889 പേർ കോവിഡ് ബാധിച്ച് മരി...


Thomas Mar Themothios The Bishop of the Kottayam diocese of Jacobite Syrian Christian Church Thomas Mar Themothios was removed | പ്രിയങ്കാ ചോപ്രയുടെ മുത്തശ്ശിക്ക് അന്ത്യവിശ്രമം ഒരുക്കിയത് കോട്ടയം ഭദ്രാസനാധിപന്റെ സ്ഥാനം തെറിക്കാൻ കാരണമായോ? മെത്രോപൊലീത്തയ്ക്കെതിരെ ബിജെപി ബാന്ധവവും ആരോപണം; പുതിയ കാതോലിക്കാബാവയെ കുറിച്ചുള്ള ആലോചനകൾ യാക്കോബയ സഭയെ കലുഷിതമാക്കുന്നത് ഇങ്ങനെ - MarunadanMalayali.com\nJune 10, 2016 | 10:43 AM IST | Permalink\nകോട്ടയം: യാക്കോബായ സഭ കോട്ടയം ഭദ്രാസനാധിപൻ ഡോ. തോമസ് മാർ തിമോത്തിയോസിനെ ചുമതലകളിൽ നിന്നു മാറ്റിനിർത്തുന്നത് ബോളിവുഡിലെ താരറാണിമാരിലൊരാളായ പ്രിയങ്ക ചോപ്രയുടെ മുത്തശ്ശിയുടെ സംസ്‌കാര ചടങ്ങുകൾ നടത്തിയതിനെന്ന് സൂചന. ആറു മാസത്തേക്കാണ് ഭദ്രാസന ചുമതലകളിൽ നിന്ന് ഡോ. തോമസ് മാർ തിമോത്തിയോസിനെ മാറ്റുന്നത്. പാത്രിയർക്കാ സെന്ററിൽ ചേർന്ന സഭാ സുന്നഹദോസിന്റേതാണ് തീരുമാനം. ഭദ്രാസനത്തിന്റെ താൽക്കാലിക ചുമതല ശ്രേഷ്ഠ ബസേലിയോസ് തോമസ് പ്രഥമൻ കാതോലിക്കാ ബാവാ വഹിക്കും. വിവാഹത്തിനു ശേഷം അക്രൈസ്തവ രീതിയിലായിരുന്നു പ്രിയങ്കയുടെ മുത്തശ്ശി മേരി ജോണിന്റെ ജീവിതമെന്നും സമുദായത്തിലേക്കു മടങ്ങി വരികയോ ജീവിച്ചിരിക്കുന്നതായി അറിയിക്കുകയോ ചെയ്തിട്ടില്ല. ഈ സാഹചര്യത്തിൽ വിശ്വാസങ്ങൾക്ക് നിരക്കാത്ത നടപടിയാണ് ഡോ. തോമസ് മാർ തിമോത്തിയോസ് ചെയ്തതെന്നും സുന്നഹദോസ് വിലയിരുത്തി.\nഭദ്രാസന സ്വത്ത് കൈകാര്യം ചെയ്യുന്നതുൾപ്പെടെ പല വിഷയങ്ങളിലും മാർ തിമോത്തിയോസും സഭാ നേതൃത്വവുമായി അഭിപ്രായ വ്യത്യാസമുണ്ടായിരുന്നുവെന്നാണു സൂചന. എന്നാൽ, മാർ തിമോത്തിയോസിനെ ചുമതലകളിൽ നിന്നു മാറ്റിനിർത്താനുള്ള കാരണത്തെക്കുറിച്ചു സഭ ഔദ്യോഗിക വിശദീകരണം നൽകിയിട്ടില്ല. ഇതിന് കാരണം പ്രിയങ്കാ ചോപ്രയുമായി ബന്ധപ്പെട്ട വിവാദമായതിനാലാണ്. ഇത് പൊതു സമൂഹത്തിൽ ചർച്ചയാകുന്നത് സഭയ്ക്ക് തിരിച്ചിടയാകും. മാർ തിമോത്തിയോസിനെതിരെ നാൽപതോളം വൈദികർ പരിശുദ്ധ പാത്രിയർക്കീസ് ബാവായ്ക്കു പരാതി അയച്ചിരുന്നതായി സഭാ വൃത്തങ്ങൾ പറഞ്ഞു. പരാതി തീർപ്പാക്കാൻ പാത്രിയർക്കീസ് ബാവാ സുന്നഹദോസിനെ ചുമതലപ്പെടുത്തി. തുടർന്ന്, കഴിഞ്ഞ മാസം 12 നു നടന്ന സുന്നഹദോസ് ഇതേക്കുറിച്ചു പഠിച്ചു റിപ്പോർട്ട് നൽകാൻ കമ്മിഷനെ നിയോഗിച്ചു. കമ്മിഷൻ റിപ്പോർട്ടിന്റെ അടിസ്ഥാനത്തിൽ ഇന്നലെ സുന്നഹദോസിനു മുൻപ് അനുരഞ്ജന ശ്രമം നടത്തിയെങ്കിലും പരിഹാരമായില്ല. തുടർന്നാണു മെത്രാപ്പൊലീത്തയെ ചുമതലയിൽ നിന്നു താൽക്കാലികമായി ഒഴിവാക്കാൻ തീരുമാനിച്ചതെന്നു സഭാ വൃത്തങ്ങൾ പറയുന്നു.\nഎന്നാൽ സഭാ വിശ്വാസികളുടെ വികാരം മാനിക്കാതെ പ്രിയങ്ക ചോപ്രയുടെ മുത്തശ്ശിയുടെ സംസ്‌കാര ചടങ്ങുകൾ യാക്കോബായ പള്ളിയിൽ നടത്തിയതാണ് വിനയാകുന്നത്. ഏകപക്ഷീയമായ തീരുമാനം ഇക്കാര്യത്തിൽ ഡോ. തോമസ് മാർ തിമോത്തിയോസ് എടുത്തുവെന്നാണ് നിഗമനം. അതുകൊണ്ട് തന്നെ ഒത്തു തീർപ്പ് ചർച്ചകൾക്കൊന്നും ശ്രമിക്കാതെ അദ്ദേഹത്തെ ചുമതലകളിൽ നിന്ന് മാറുകയായിരുന്നു. മതം മാറിയ പ്രിയങ്കാ ചോപ്രയുടെ മുത്തശ്ശി മേരി ജോണിന്റെ സംസ്‌കാര ശുശ്രൂഷകൾ നടത്താൻ കുമരകത്തെ അവരുടെ കുടുംബ പള്ളി വിസമിതിച്ചിരുന്നു. ഇതോടെ കോട്ടയം ഭദ്രാസനാധിപൻ കൂടിയായ തോമസ് മാർ തിമോത്തിയോസ് നേരിട്ട് ഇടപെട്ടു. പ്രിയങ്കാ ചോപ്രയുടെ കുടുംബത്തെ വേദനിപ്പിക്കാതെ പൊൻകുന്നത്തെ പള്ളിയിൽ സംസ്‌കാര ശുശ്രൂഷ നടത്തുകയും ചെയ്തു. ഇതെല്ലാം നേരിട്ട് തന്നെയാണ് കോട്ടയം ഭദ്രാസനാധിപൻ തോമസ് മാർ തിമോത്തിയോസ് നിർവ്വഹിച്ചതും. ഇതാണ് വിവാദങ്ങൾക്ക് പുതുമാനം നൽകുന്നത്.\nശ്രേഷ്ഠ ബസേലിയോസ് തോമസ് പ്രഥമൻ കാതോലിക്കാ ബാവ സ്ഥാനം ഒഴിയാൻ ഇരിക്കുകയാണ്. അതിന് ശേഷം ഈ സ്ഥാനത്തേക്ക് പ്രധാനമായും പരിഗണിക്കുന്ന പേരുകളിൽ ഒരാളാണ് ഡോ. തോമസ് മാർ തിമോത്തിയോസ്. ഈ സാഹചര്യം ഒഴിവാക്കാൻ കൂടിയാണ് ഇടപെടലുകൾ. ബിജെപിയുമായി ഏറെ അടുപ്പമുള്ള നേതാവാണ് ഡോ. തോമസ് മാർ തിമോത്തിയോസ്. ഈ ബന്ധമാണ് പ്രിയങ്കാ ചോപ്രയുടെ മുത്തശ്ശിയുടെ സംസ്‌കാര ചടങ്ങ് നടത്താൻ കാരണമായതെന്നാണ് സഭയിലെ വലിയൊരു വിഭാഗത്തിന്റെ വിലയിരുത്തൽ. മഹാരാഷ്ട്രയിലും മറ്റും വലിയ സ്വാധീനമുള്ള ഡോ. തോമസ് മാർ തിമോത്തിയോസ് അന്തരിച്ച മുൻ ബിജെപി നേതാവ് പ്രമോദ് മഹാജനുമായി അടുത്ത ബന്ധമുള്ള വ്യക്തിയാണ്. ബിജെപിയിലെ മുതിർന്ന നേതാക്കളുടെ സമ്മർദ്ദത്തിന് വഴങ്ങിയാണ് പ്രിയങ്കാ ചോപ്രയുടെ മുത്തശ്ശിയുടെ സംസ്‌കാരം സഭയുടെ നിലപാടിന് വിരുദ്ധമായി ചെയ്‌തെന്നാണ് ആക്ഷേപം. കാതോലിക്കാ ബാവയായി ഡോ. തോമസ് മാർ തിമോത്തിയോസ് എത്താതിരിക്കാൻ മറ്റ് ചില ആക്ഷേപങ്ങളും സജീവമായിരുന്നു. അതിനിടെയാണ് വിശ്വാസപരമായ വിഷയം സഭയ്ക്ക് കിട്ടിയത്. ഇതോടെ കാര്യങ്ങൾ എളുപ്പമാവുകയും ചെയ്തു.\nമുംബൈയിൽ 94ാം വയസ്സിൽ അന്തരിച്ച മധു ജ്യോത്സ്‌ന അഖൗരി യഥാർഥത്തിൽ കോട്ടയത്തുനിന്ന് മുംബൈയിലെത്തിയ മേരി ജോൺ ആയിരുന്നു. ഹിന്ദു മതത്തിലേക്ക് മാറിയതോടെയാണ് മേരി ജോൺ മധു ജ്യോത്സ്‌നയായത്. കുമരകത്തെ ആറ്റമംഗംലത്തെ സെന്റ് ജോൺസ് പള്ളിയിൽ തന്നെ സംസ്‌കരിക്കണമെന്നായിരുന്നു മധു ജ്യോത്സ്‌നയുടെ ആഗ്രഹം. ഇത് പ്രിയങ്കാ ചോപ്രയടക്കമുള്ളവരെ അറിയിച്ചിരുന്നു. ഇടയ്ക്ക് ഈ പള്ളിയിൽ ഇവർ എത്തുകയും കുമ്പസാരം നടത്തുകയും ചെയ്തിരുന്നു. എന്നാൽ ഹിന്ദു മതത്തിലേക്ക് മാറിയ മേരി ജോൺ തിരിച്ച് മതവിശ്വാസത്തിലേക്ക് മടങ്ങിയെത്തിയതായി കരുതാൻ ഇത് പോരെന്നായിരുന്നു കുമരകത്തെ ആറ്റമംഗംലത്തെ സെന്റ് ജോൺസ് മതംമാറിയതിനാൽ പള്ളിയധികൃതരുടെ തീരുമാനം. വിശ്വാസത്തിൽ അധിഷ്ഠിതമായി മാത്രമാണ് ഈ തീരുമാനം പള്ളി എടുത്തത്. അതിൽ മറ്റ് ഘടകങ്ങളൊന്നും കടന്നുവന്നുമില്ല.\nഹിന്ദുവിനെ വിവാഹം കഴിച്ചതോടെ പള്ളിയുമായുള്ള ബന്ധം വിഛേദിച്ചയാളുടെ മൃതദേഹം പള്ളിസെമിത്തേരിയിൽ അടക്കാനാവില്ലെന്ന് അവർ വ്യക്തമാക്കി. മേരി ജോണിന്റെ പേര് മധു ജ്യോത്സ്‌ന അഖൗരിയായി മാറിയും ചൂണ്ടിക്കാട്ടി. അന്യമതസ്ഥനെ വിവാഹം കഴിച്ചതും പിന്നീട് പള്ളിയുമായി ഇവർ യാതൊരു ബന്ധവും പുലർത്തിയിരുന്നില്ലെന്നതും മറ്റും യോഗത്തിൽ ചോദ്യങ്ങളായി. ഹിന്ദുമതത്തിലേക്ക് മേരി ജോൺ മതം മാറിയെന്ന വാദവുമെത്തി. ഇതും സംസ്‌കാരം നടക്കാതിരിക്കാൻ കാരണമായി. നിലവിലുള്ള വഴക്കങ്ങൾക്കും നടപടികൾക്കും വിരുദ്ധമാകും സംസ്‌കാരമെന്നായിരുന്നു കമ്മിറ്റിയുടെ വിലയിരുത്തൽ. ഇതോടെ പ്രിയങ്ക ചോപ്രയും കുടുംബവും നിരാശരായി. കോട്ടയത്ത് സംസ്‌കാരം നടത്താനാകുമെന്ന വിശ്വാസത്തിലാണ് മൃതദേഹവുമായി അവർ എത്തിയത്. പള്ളിയുടെ നിലപാട് എതിരായതോടെ അവർ മൃതദേഹവുമായി മുംബൈയിലേക്ക് പോകാനും തീരുമാനിച്ചു. ഈ ഘട്ടത്തിൽ ഉന്നത തല സമ്മർദ്ദം ഡോ. തോമസ് മാർ തിമോത്തിയോസിനെ തേടിയെത്തിയത്. ഉന്നത ബിജെപി നേതാക്കളാണ് വിളിച്ചതെന്നാണ് സഭയിലെ പ്രമുഖർ ഉയർത്തുന്ന ആക്ഷേപം.\nഇതോടെ പൊൻകുന്നത്തെ സെന്റ് തോമസ് യാക്കോബൈറ്റ് പള്ളിയിൽ സംസ്‌കാരം നടന്നു. ഭദ്രാസനാധിപൻ നേരിട്ടെത്തിയതിനാൽ എതിർക്കാൻ പള്ളിയിലെ വൈദികനുമായില്ല. ഇത് സഭാ വിശ്വാസങ്ങളുടെ കടുത്ത ലംഘനമാണെന്നാണ് യാക്കോബായ സഭയുടെ വിലയിരുത്തൽ. അതുകൊണ്ട് തന്നെയാണ് ചുമതലകളിൽ നിന്ന് ഭദ്രാസനാധിപനെ മാറ്റുന്നത്. അന്യമതസ്ഥനെ വിവാഹം ചെയ്‌തെങ്കിലും മേരി അഖൗരി അവസാന കാലത്ത് മുംബൈയിൽ മുടങ്ങാതെ പള്ളിയിൽ പോകുന്ന ഇടവകാംഗമായിരുന്നു. ഇതെല്ലാം കണക്കിലെടുത്താണ് സഭയുടെതന്നെ മറ്റൊരു പള്ളിയിൽ സംസ്‌കരിക്കാൻ സൗകര്യം ഒരുക്കിയതെന്ന ന്യായം നിലനിൽക്കുന്നതല്ലെന്ന് സഭാ സുന്നഹദോസ് വിലയിരുത്തി. ദേശീയ മാദ്ധ്യമങ്ങളിലെല്ലാം പ്രിയങ്കാ ചോപ്രയുടെ മുത്തശ്ശി മരിച്ചത് വാർത്തയായിരുന്നു. അവരെല്ലാം മധു ജ്യോത്സ്‌ന അഖൗരി അന്തരിച്ചുവെന്നാണ് വാർത്ത നൽകിയത്. മേരി ജോൺ എന്ന് പേരു പോലും എല്ലാവരും മറുന്നു. എന്നിട്ടും അവരെ പള്ളിയിൽ അടക്കിയത് ശരിയായ നടപടിയല്ലെന്നാണ് സുന്നഹദോസിന്റെ നിലപാട്.


Emalayalee.com - മുംബൈ വിമാനത്താവളത്തിലെ 11 സിഐഎസ്എഫ് ജവാന്മാര്‍ക്ക് കോവിഡ് 19\nമുംബൈ: മുംബൈ വിമാനത്താവളത്തില് ജോലിയിലുണ്ടായിരുന്ന സി ഐ എസ് എഫ് ജവാന്മാരില് 11 പേര്‍ക്ക് കോവിഡ് 19 സ്ഥിരീകരിച്ചു. ഇതേത്തുടര്‍ന്ന് 42 ജവാന്മാരെ ക്വാറന്റൈനില് പ്രവേശിപ്പിച്ചിരിക്കുകയാണ് ഒരു ജവാന്റെ ആദ്യ പരിശോധനാഫലം പോസിറ്റീവായിരുന്നെങ്കിലും രണ്ടാമത്തെ പരിശോധനാഫലം നെഗറ്റീവായിരുന്നു.\nഅദ്ദേഹത്തിന്റെ സാമ്പിളുകള് മൂന്നാംഘട്ട പരിശോധനക്കായി അയച്ചിരിക്കുകയാണ്. നിലവില് അദ്ദേഹം ഐസൊലേഷന് വാര്‍ഡിലാണ് കഴിയുന്നതെന്നും സിഐഎസ്എഫ് അറിയിച്ചു. മഹാരാഷ്ട്രയില് വെള്ളിയാഴ്ച 423 കേസുകളാണ് റിപ്പോര്‍ട്ട് ചെയ്തിരിക്കുന്നത്. അതില് മുംബൈയില് മാത്രം റിപ്പോര്‍ട്ട് ചെയ്തിരിക്കുന്നത് 253 കേസുകളാണ്.


ലോകത്തിന്റെ ഒരു കോണിലേക്കും ഓടി രക്ഷപ്പെടാനാകില്ലെന്ന് ഓര്‍ക്കണം. നമുക്കു രക്ഷ നമ്മുടെ വീടു മാത്രമാണ്.. – Onmalayalam\nMarch 23, 2020 March 23, 2020 Web Desk\t0 Comments covid 19, hone quarantine, mammootty\n“രണ്ടാഴ്‌ച മുമ്പ് ഷൂട്ടിങ് നിര്‍ത്തിയതോടെ വീട്ടിലേക്കു മടങ്ങി. ഇത് ആരും നിര്‍ബന്ധിച്ചു തരുന്ന തടവല്ല. നമ്മളെ ആരും പിടിച്ചുകെട്ടി ഇടുന്നില്ല. എല്ലാവരും സ്വതന്ത്ര പക്ഷികള് തന്നെയാണ്. നമ്മുടെ നിയമങ്ങള് നാം തന്നെയാണ് ഈ സമയത്തു തീരുമാനിക്കുന്നത്. ഇത് അകത്തിരിക്കേണ്ട കാലമാണ്. പ്രത്യേകിച്ചും, പൊതുസ്ഥലത്തു നാം എത്താതെ നോക്കേണ്ട കാലം. പുറത്തു പലയിടത്തായി കാത്തു നില്‍ക്കുന്ന വൈറസിനെ നാം നമ്മുടെ ദേഹത്തേക്കു പടരാന് അനുവദിക്കാതെ, പുറത്തുനിര്‍ത്തി കൊല്ലുന്നു എന്നു കരുതിയാല് മതി.\nമുന്‍പൊരിക്കലും ഇതുപോലെ അടച്ചിരിക്കേണ്ട അവസ്ഥ ഉണ്ടായിട്ടില്ല, ഇനി ഉണ്ടാവുകയുമരുത്. വീട്ടിലിരുന്ന ദിവസങ്ങളൊന്നും എന്നെ മടുപ്പിച്ചിട്ടില്ല. ഇതു ഞാന് ചെയ്യേണ്ട കടമ മാത്രമാണ്. ലോകത്തിന്റെ ഒരു കോണിലേക്കും ഓടി രക്ഷപ്പെടാനാകില്ലെന്ന് ഓര്‍ക്കണം. അവിടെയെല്ലാം വൈറസ് നമ്മെ കാത്തുനില്‍ക്കുന്നു. നമുക്കു രക്ഷ നമ്മുടെ വീടു മാത്രമാണ്. അതികനത്തേക്കു പോകാനാണ്, അവിടെ തുടരാനാണു സര്‍ക്കാരുകള് പറയുന്നത്. നാം അച്ചടക്കവും ആത്മനിയന്ത്രണവും പാലിച്ചെങ്കില് മാത്രമേ, ഈ മഹാമാരിയില്‍നിന്നു രക്ഷപ്പെടാനാകൂ.”\nമലയാള മനോരമയിൽ എഴുതിയ ലേഖനത്തിലാണ് മമ്മൂട്ടി ഇക്കാര്യങ്ങൾ പങ്കുവെച്ചത്.\n← വീണ്ടും ഞെട്ടിച്ച് കേരളം.. 20,000 കോടിയുടെ പാക്കേജ് പ്രഖ്യാപിച്ചു..\nരാജ്യത്ത് 80 നഗരങ്ങള് നിശ്ചലം, കേരളത്തില് കാസര്‍ഗോഡ് പൂര്‍ണമായും മൂന്ന് ജില്ലകള് ഭാഗികമായും അടച്ചിടും →


മുൻ ചീഫ് ജസ്റ്റീസിനെതിരേ ആരോപണം ഉന്നയിച്ച വനിതയ്ക്കു പുനർനിയമനം : Deepika.com National News\nന്യൂഡൽഹി: മുൻ ചീഫ് ജസ്റ്റീസ് രഞ്ജൻ ഗൊഗോയിക്കെതിരേ ലൈംഗിക പീഡന ആരോപണമുന്നയിച്ച വനിതയ്ക്ക് പുനർനിയമനം നൽകി സുപ്രീം കോടതി.\nപിരിച്ചുവിട്ട കാലയളവിലെ ശന്പളവും ആനുകുല്യങ്ങളും നൽകിക്കൊണ്ടാണ് ജോലിയിൽ പുനർ നിയമിച്ചത്. അതേസമയം, ജോലിയിൽ പ്രവേശിച്ചതിനു പിന്നാലെ അവർ അവധിയിൽ പ്രവേശിച്ചതായാണ് റിപ്പോർട്ടുകൾ. ജൂണിയർ കോർട്ട് അസിസ്റ്റന്‍റായ അവർ 2018ലാണ് അന്നത്തെ ചീഫ് ജസ്റ്റീസ് ആയിരുന്ന രഞ്ജൻ ഗൊഗോയിക്കെതിരേ ലൈംഗിക ആരോപണം ഉന്നയിച്ച് പരാതി നൽകിയത്.\nപരാതിയെ കുറിച്ച് സുപ്രീംകോടതിയുടെ ആഭ്യന്തര സമിതി നടത്തിയ അന്വേഷണത്തിനു പിന്നാലെ ഇവരെ പിരിച്ചുവിടുകയായിരുന്നു. പരാതിക്കാരി ഉന്നയിച്ച ആരോപണങ്ങളിൽ കഴന്പില്ലെന്നു കണ്ടെത്തിയ ജസ്റ്റീസ് എസ്.എ. ബോബ്ഡെ അധ്യക്ഷനായ സമിതി തള്ളുകയും ജസ്റ്റീസ് ഗൊഗോയിക്ക് ക്ലീൻ ചിറ്റ് നൽകുകയുമായിരുന്നു.\nചീഫ് ജസ്റ്റീസിനെതിരേ പരാതി നൽകിയതിനു പിന്നിൽ വലിയ ഗൂഢാലോചനയുണ്ടെന്നായിരുന്നു ആരോപണമുയർന്നിരുന്നത്. ഇതേക്കുറിച്ച് അന്വേഷിക്കാൻ വിരമിച്ച ജഡ്ജിയുടെ അധ്യക്ഷതയിൽ പ്രത്യക സമിതിയും രൂപീകരിച്ചിരുന്നു. യുവതി പരാതി നൽകിയതിനു പിന്നാലെ ഡൽഹി പോലീസിലുണ്ടായിരുന്ന ഇവരുടെ ബന്ധുക്കളുടെ ജോലി നഷ്ടമായെന്നു അവർ വെളിപ്പെടുത്തിയിരുന്നു.\nപിന്നീട് ഇവർ തിരികെ വീണ്ടും ജോലിക്കു കയറിയതായി വാർത്ത പുറത്തുവന്നു. സുപ്രീം കോടതിയിൽ ജോലി ശരിയാക്കാമെന്ന് പറഞ്ഞ് പണം വാങ്ങി പറ്റിച്ചുവെന്ന് പരാതിക്കാരിക്കെതിരേ ഉണ്ടായ പരാതിയിൽ പോലീസ് അന്വേഷണം നടത്തിയെങ്കിലും പിന്നീട് കേസ് അവസാനിപ്പിക്കുയായിരുന്നു.\nന്യൂഡൽഹി: അമേരിക്കൻ പ്രസിഡന്‍റ...


ഓട്ടോയില് പ്രസവിച്ച സംഭവത്തില് അന്വേഷണത്തിന് മനുഷ്യാവകാശ കമ്മീഷന് ഉത്തരവ് - Swale Online Malayalam News\nHome Exclusive Kerala Thrissur Top News ഓട്ടോയില് പ്രസവിച്ച സംഭവത്തില് അന്വേഷണത്തിന് മനുഷ്യാവകാശ കമ്മീഷന് ഉത്തരവ്\nഓട്ടോയില് പ്രസവിച്ച സംഭവത്തില് അന്വേഷണത്തിന് മനുഷ്യാവകാശ കമ്മീഷന് ഉത്തരവ്\nat 7/13/2017 06:23:00 pm Exclusive, Kerala, Thrissur, Top News,\nചികിത്സാനിഷേധം : യുവതി ഓട്ടോയില് പ്രസവിച്ച സംഭവത്തില് അന്വേഷണത്തിന് മനുഷ്യാവകാശ കമ്മീഷന് ഉത്തരവ്.\nപ്രസവവേദനയുമായെത്തിയ ആദിവാസി യുവതിയുടെ ചികിത്സ നിഷേധിച്ചതിനെ തുടര്‍ന്ന് ഓട്ടോയില് പ്രസവിച്ച സംഭവത്തില് സംസ്ഥാന മനുഷ്യാവകാശ കമ്മീഷന് സ്വമേധയാ കേസെടുത്ത് അന്വേഷണത്തിന് ഉത്തരവിട്ടു.പഴയന്നൂര് കുമ്പളക്കോട് മാട്ടിന്‍മുകള് മലയ കോളനിയിലെ റെജീഷിന്‍റെ ഭാര്യ സുകന്യക്ക് പഴയന്നൂര് വടക്കേത്തറ കമ്മ്യൂണിറ്റി ഹെല്‍ത്ത് സെന്‍ററില് നിന്നുമാണ് ദുരനുഭവം ഉണ്ടായത്.\nതൃശൂര് ജില്ലാ മെഡിക്കല് ഓഫീസര് സംഭവത്തെ കുറിച്ച് അന്വേഷിച്ച് ജൂലൈ 21 ന് തൃശൂര് റസ്റ്റ് ഹൗസില് നടക്കുന്ന സിറ്റിംഗില് അന്വേഷണ റിപ്പോര്‍ട്ട് സമര്‍പ്പിക്കണമെന്ന് കമ്മീഷന് അംഗം കെ. മോഹന്‍കുമാര് ആവശ്യപ്പെട്ടു. പത്രവാര്‍ത്തയുടെ അടിസ്ഥാനത്തില് കമ്മീഷന് സ്വമേധയാ നടപടികളിലേക്ക് കടക്കുകയായിരുന്നു.ഓട്ടോയില് പ്രസവിച്ച സുകന്യയുടെ കുഞ്ഞിന്‍റെ പൊക്കിള്‍കൊടി കറിക്കത്തികൊണ്ട് മുറിച്ചുമാറ്റുകയായിരുന്നു. തിങ്കളാഴ്ച അര്‍ധരാത്രിയാണ് സംഭവം.\nപ്രസവവേദനയാണെന്നറിഞ്ഞിട്ടും ആശുപത്രി അധികൃതര് വാതില് തുറന്നില്ലെന്ന് പത്രവാര്‍ത്തയില് പറയുന്നു. വേദനയില് പുളഞ്ഞ സുകന്യയെ ആശുപത്രിയില് കയറ്റി കിടത്താന് പോലും ജീവനക്കാര് തയ്യാറായില്ല. ഡോക്ടറുള്ള സ്ഥലത്തേക്ക് കൊണ്ടുപോകാനായിരുന്നു നിര്‍ദ്ദേശം. എന്നാല് 10 കിലോമീറ്റര് അകലെയുള്ള ചേലക്കര ആശുപത്രിയില് എത്തിക്കാന് സാവകാശം ഉണ്ടായിരുന്നില്ല. അതിനുള്ള പണവും ഉണ്ടായിരുന്നില്ല. അങ്ങനെയാണ് തിരികെ വീട്ടിലേക്ക് മടങ്ങിയത്. വീട്ടിലേക്കുള്ള യാത്രക്കിടയിലായിരുന്നു ഓട്ടോയില് പ്രസവം. അമ്മയും കുഞ്ഞും തൃശൂര് മെഡിക്കല് കോളേജില് ചികിത്സയിലാണ്.


അനധികൃത കുടിയേറ്റക്കാരനെന്ന് ആരോപിച്ച് അറസ്റ്റ് ചെയ്യപ്പെട്ട മുന് സൈനികന് ജാമ്യം\nSaturday, July 20, 2019 09:33:04 AM\nYou are here » Home » Breaking News, Top Stories Australia, Top Stories Europe, Top Stories Middleeast, Top Stories UK, Top Stories USA » അനധികൃത കുടിയേറ്റക്കാര നെന്ന് ആരോപിച്ച് അറസ്റ്റ് ചെയ്യപ്പെട്ട മുന് സൈനികന് ജാമ്യം\nPosted By: Nri Malayalee June 7, 2019\nസ്വന്തം ലേഖകന്: അനധികൃത കുടിയേറ്റക്കാരനെന്ന് ആസ്സാമിലെ ഫോറിനേര്‍സ് ട്രൈബ്യൂണല് മുദ്രകുത്തി അറസ്റ്റ് ചെയ്ത മുന് സൈനികന് സനാഉള്ളക്ക് ജാമ്യം . ഗുവാഹത്തി കോടതിയാണ് ജാമ്യം അനുവദിച്ചത്. കര്‍ശന ഉപാധികളോടെയാണ് സനാഉള്ളയ്ക്ക് ഗുവാഹത്തി കോടതി ജാമ്യം അനുവദിച്ചിരിക്കുന്നത്. ജാമ്യത്തുകയായി രണ്ടാള് ജാമ്യം കൂടാതെ 20,000 രൂപയും കെട്ടിവെയ്ക്കണം. ഒപ്പം ജില്ലാ പോലീസ് സൂപ്രണ്ടിന്റെ അനുമതിയില്ലാതെ ഇപ്പോള് ജീവിക്കുന്ന കാംരൂപ് ജില്ലാ വിട്ടു പോകരുതെന്നും നിര്‍ദ്ദേശമുണ്ട് .\nസനാഉള്ളയുടെ ബയോമെട്രിക്‌സ് ശേഖരിക്കാന് കോടതി ഉത്തരവിട്ടുണ്ട്. ഫോറിനേഴ്‌സ് ട്രിബ്യൂണല് വിദേശിയെന്ന് കണ്ടെത്തിയതിനെ തുടര്‍ന്നാണ് മുപ്പത് വര്‍ഷം രാജ്യസേവനം നടത്തിയ സനാവുള്ളയെ ഇക്കഴിഞ്ഞ മെയ് 28ന് ആസാം ബോര്‍ഡര് പോലീസ് ഓര്‍ഗനൈസേഷന് അറസ്റ്റ് ചെയ്തത്. തുടര്‍ന്ന് രേഖകള് കൈവശമില്ലാത്ത കുടിയേറ്റക്കാരെ താമസിപ്പിക്കുന്ന ഗോല്‍പാറ ജില്ലയിലെ തടങ്കലില് താമസിപ്പിച്ചു.\nആസ്സാമിലെ കാംരൂപ് ജില്ലയിലെ കലാഹികലാഷ് ഗ്രാമവാസിയായ മുഹമ്മദ് അലിയുടെ മകനായി 1967 ജൂലൈ 30 നാണു സനാഉല്ല ജനിച്ചത് . ആസ്സാമിലെ ഗുവാഹത്തിയില് താമസിക്കുന്ന ഇദ്ദേഹം തന്റെ ഇരുപതാമത്തെ വയസില് സൈന്യത്തില് ചേരുകയും വിവിധ സ്ഥാനങ്ങള് വഹിക്കുകയും ചെയ്തു. 2012 മുതല് ജൂനിയര് കമ്മീഷന്‍ഡ് ഓഫിസര് റാങ്കിലേക്ക് സ്ഥാനക്കയറ്റം കിട്ടിയതിന് പ്രസിഡണ്ടിന്റെ സര്‍ട്ടിഫിക്കറ്റും 2014 ല് അദ്ദേഹത്തിന് ലഭിച്ചിട്ടുണ്ട്.\nവിരമിച്ചശേഷം 2017ല് ആസാം ബോര്‍ഡര് പോലീസില് അംഗമായി. സനാവുള്ളയെപ്പോലുള്ള ആറ് മുന് സൈനികര്‍ക്ക് ഫോറിനേഴ്‌സ് ട്രിബ്യൂണല് നോട്ടിസ് നല്‍കിയതായാണ് വിവരം. സനാവുള്ളയെ അഞ്ചുതവണ വിശദീകരണം ചോദിക്കാന് ഫോറിനേഴ്‌സ് ട്രിബ്യൂണല് വിളിച്ചുവരുത്തിയിരുന്നു. കാംരൂപ് ജില്ലയിലെ ഫോറിനേര്‍സ് ട്രൈബ്യൂണലിന്റെ ഉത്തരവിനെതിരായ അപ്പീല് ഗുവാഹത്തി ഹൈക്കോടതിയില് തുടരുമെന്ന് അദ്ദേഹത്തിന്റെ അഭിഭാഷകരിലൊരാള് മാധ്യമങ്ങളോട് പ്രതികരിച്ചു


Friday October 22nd, 2021 - 7:54:am\nഗൃഹനാഥയെ മകനും മരുമകളും ചേര്‍ന്ന് മര്‍ദ്ദിച്ചു; രക്ഷപ്പെടുത്താനെത്ത...\nPublished: Saturday 30 June 2018 06:14:11 PM\nദില്ലി: വാടകയ്ക്ക് താമസിക്കുന്ന വീട്ടിലെ ഗൃഹനാഥയെ മകനും മരുമകളും ചേര്‍ന്ന് മര്‍ദ്ദിക്കുന്നത് കണ്ട് തടയാന് ശ്രമിച്ച വാടകക്കാരിക്ക് നേരെ ക്രൂരമായ അതിക്രമം. രക്ഷപ്പെടുത്താന് ശ്രമിച്ചതിന് 45കാരിയുടെ വസ്ത്രം വലിച്ചുകീറി മകനും മരുമകളും ഇവരെ ക്രൂരമായി മര്‍ദ്ദിക്കുകയായിരുന്നു. സൗത്ത് വെസ്റ്റ് ഡല്‍ഹിയിലെ പാലം പ്രദേശത്തെ വീട്ടിലായിരുന്നു സംഭവങ്ങള്.\nഅതിക്രമത്തിന് ഇരയായ സ്ത്രീ കീറിപ്പറിഞ്ഞ വസ്ത്രങ്ങളും, മുറിവുകളുമായി നടന്ന് പോകുന്ന ദൃശ്യങ്ങള് സോഷ്യല് മീഡിയയില് പ്രചരിക്കുന്നുണ്ട്. ശരീരമാസകലം ഇവര്‍ക്ക് പരുക്കേറ്റിട്ടുണ്ട്. ബുധനാഴ്ച രാത്രിയാണ് സംഭവങ്ങള് നടന്നതെന്ന് ഇവര് നല്‍കിയ പരാതി വ്യക്തമാക്കുന്നു.\nവീട്ടുടമയായ സ്ത്രീയെ മകനും മരുമകളും ക്രൂരമായി മര്‍ദ്ദിച്ചതില് ഇടപെട്ടതാണ് ഇവര്‍ക്ക് നേരെ രോഷം തിരിയാന് കാരണമായത്. ഇവര് ഇടപെടാന് ശ്രമിച്ചതോടെ ഇവരെയും ക്രൂരമായി തല്ലിച്ചതയ്ക്കുകയായിരുന്നു.\nഅടിയില് നിന്നും രക്ഷപ്പെടാന് ശ്രമിച്ചതോടെ ഓടിച്ചിട്ട് പിടികൂടി വസ്ത്രങ്ങള് വലിച്ച് കീറി വീണ്ടും അക്രമിച്ചതായി ഇവര് പരാതിയില് പറയുന്നു. സംഭവത്തിന് ശേഷം മകനെയും മരുമകളെയും ഗൃഹനാഥ വീട്ടില് നിന്നും പുറത്താക്കി. മരുമകളുടെ ഗുണം കാരണം ഇവരെ വീട്ടില് കയറ്റിയിരുന്നില്ല.\nRead more topics: woman, beaten up, delhi\nwoman stripped beaten up for trying to stop attack on landlady in?delhi


300 കോടി അക്കൌണ്ട് വിവരങ്ങള് ചോര്‍ന്നെന്ന് യാഹൂ\nന്യുയോര്‍ക്ക്: 2013~ലെ വിവരമോഷണത്തില് 300 കോടി അക്കൌണ്ടുകളുടെ വിവരങ്ങള് ചോര്‍ന്നിരുന്നതായി ഇന്‍റര്‍നെറ്റ് കന്പനിയായ യാഹൂ സമ്മതിച്ചു. മുന്പ്് വെളിപ്പെടുത്തിയിരുന്നതിന്‍റെ മൂന്നിരട്ടിയാണ് ചോര്‍ന്നിട്ടുള്ളതെന്നാണു യാഹൂ പുറത്തുവിട്ട കണക്കുകളില് പറയുന്നത്.\nഅക്കൌണ്ട് വിവരങ്ങള് ചോര്‍ന്നതിനെതിരേ കോടതിയില് സമര്‍പ്പിക്കപ്പെട്ട വ്യവഹാരങ്ങള് പരിഗണിക്കുന്പോഴാണ് യാഹൂ ഈ വിവരങ്ങള് പുറത്തുവിട്ടത്. 41 പേരാണ് യാഹുവിനെതിരേ യുഎസ് ഫെഡറല്, സ്റ്റേറ്റ് കോടതികളെ സമീപിച്ചിട്ടുള്ളത്. ചരിത്രത്തിലെ ഏറ്റവും വിലയ വിവര മോഷണമാണ് നാലു വര്‍ഷം മുന്പുണ്ടായതെന്ന് സൈബര് വിദഗ്ധര് പറയുന്നു.\n2014 സെപ്റ്റംബറിലും യാഹൂ ഉപഭോക്താക്കളുടെ വിവരങ്ങള് ഹാക്കര്‍മാര് ചോര്‍ത്തിയെടുത്തിരുന്നു. 50 കോടി ആളുകളുടെ വിവരങ്ങളാണ് അന്ന് ഹാക്കര്‍മാര് ശേഖരിച്ചത്. ഇതേക്കുറിച്ചുള്ള അന്വേഷണത്തിലാണ് 2013 ഓഗസ്റ്റില് നടന്ന ഹാക്കിംഗിനെക്കുറിച്ചുള്ള വിവരങ്ങള് പുറത്തു വന്നത്. ആളുകളുടെ പേരുകള്, ഫോണ്‍നന്പറുകള്, പാസ്വേഡുകള്, ഇമെയില് വിവരങ്ങള്, സുരക്ഷാ ചോദ്യങ്ങള് എന്നിവ ഹാക്കര്‍മാര് ചോര്‍ത്തിയതായി യാഹൂ സ്ഥിരീകരിച്ചിരുന്നു.


സൂയസ് കനാലില് കുടുങ്ങിയ 'എവര് ഗിവണ്' നീങ്ങി തുടങ്ങിയതായി റിപോര്‍ട് - കണ്ണൂരാൻ വാർത്ത\nHome Unlabelled സൂയസ് കനാലില് കുടുങ്ങിയ 'എവര് ഗിവണ്' നീങ്ങി തുടങ്ങിയതായി റിപോര്‍ട്\nസൂയസ് കനാലില് കുടുങ്ങിയ 'എവര് ഗിവണ്' നീങ്ങി തുടങ്ങിയതായി റിപോര്‍ട്\nസൂയസ് കനാലിന് കുറുകെ കുടുങ്ങിയ ചരക്കുകപ്പല് 'എവര് ഗിവണ്' നീങ്ങി തുടങ്ങിയതായി റിപോര്‍ട്. കപ്പല് നീക്കുന്നതിനായി കഴിഞ്ഞ ആറു ദിവസമായി നടക്കുന്ന ശ്രമങ്ങളിലാണ് ഇപ്പോള് പുരോഗതി ഉണ്ടായത്. കപ്പലിന്റെ മുന്, പിന് ഭാഗങ്ങള് നാലു മീറ്റര് ചലിച്ചതായി സൂയസ് കനാല് അതോറിറ്റി ചെയര്‍മാന് ഉസാമ റബി പറഞ്ഞതായി ഈജിപ്തിലെ എക്‌സ്ട്രാ ന്യൂസ് റിപോര്‍ട് ചെയ്തു.\n'കപ്പല് നീക്കാനുള്ള ശ്രമങ്ങളില് ഗുണകരമായ മാറ്റങ്ങളാണ് ഉള്ളത്. കപ്പലിന്റെ മുന്‍ഭാഗം ചലിച്ചു തുടങ്ങിയിട്ടുണ്ട്. പ്രൊപലര് പ്രവര്‍ത്തന സജ്ജമായി. മണല്‍തിട്ടയില് ഇടിച്ച കപ്പലിന്റെ അണിയത്ത് കൂടി വെള്ളം ഒഴുകി തുടങ്ങി'യെന്നും ഉസാമ റബി വ്യക്തമാക്കി.കൂടുതല് ടഗ് ബോടുകള് ഉപയോഗിച്ചും ഇരുവശത്തെയും ഡ്രെഡ്ജിങ് നടത്തി കപ്പല് മോചിപ്പിച്ചും കണ്ടെയ്‌നറുകള് മാറ്റി ഭാരം കുറച്ചുമാണ് കപ്പലിനെ നീക്കാന് ശ്രമം തുടരുന്നത്. ഇതിന്റെ ഭാഗമായി 24 മണിക്കൂറില് 12 മണിക്കൂര് ഡ്രെഡ്ജിങ്ങിനായും 12 മണിക്കൂര് ടഗ് ബോടുകള് പ്രവര്‍ത്തനങ്ങള്‍ക്കുമായി മാറ്റിവെച്ചിരിക്കുന്നു. നിലവില് 14 ടഗ് ബോടുകള് സ്ഥലത്തെത്തിച്ചിട്ടുണ്ട്. ഇരുവശങ്ങളിലും ആഴത്തില് പുതഞ്ഞു കിടക്കുന്നതിനാല് ടഗ് ബോടുകള് ഉപയോഗിച്ച് വലിച്ചുനീക്കല് എളുപ്പമല്ല. എസ്‌കവേറ്റര് ഉപയോഗിച്ചും അല്ലാതെയുമുള്ള ഡ്രെഡ്ജിങ് പുരോഗമിക്കുകയാണ്.\nനെതര്‍ലന്‍ഡ്‌സ് ആസ്ഥാനമായുള്ള ബോസ്‌കാലിസ് ആണ് മണ്ണും മണലും നീക്കം ചെയ്യുന്ന ജോലി ചെയ്തു കൊണ്ടിരിക്കുന്നത്. 60 അടി താഴ്ചയില് 950,000 ക്യുബിക് അടി മണല് നീക്കം ചെയ്തിട്ടുണ്ട്. മണ്ണിന് അടിത്തട്ടിലുള്ള പാറയാണ് ദൗത്യം വൈകാന് ഇടയാക്കുന്നത്. വേലിയേറ്റ സമയത്ത് കപ്പല് ചലിപ്പിക്കാന് നടത്തിയ രണ്ട് ശ്രമങ്ങളം പരാജയപ്പെട്ടിരുന്നു.\nകഴിഞ്ഞ ചൊവ്വാഴ്ച പുലര്‍ച്ചയാണ് എവര് ഗിവണ് എന്ന ജപ്പാന് ചരക്കുകപ്പല് സൂയസ് കനാലിന് മധ്യേ ചേറില് പുതഞ്ഞത്. 2,24,000 ടണ് ചരക്ക് കയറ്റാന് ശേഷിയുള്ളതാണ് കപ്പല്. ജപ്പാനിലെ ഷൂയി കിസെന് എന്ന കമ്ബനിയുടെ ഉടമസ്ഥതയിലുള്ള കപ്പല് തായ്‌വാന് കമ്ബനിയായ എവര്‍ഗ്രീന് മറൈനാണ് സെര്‍വിസിന് ഉപയോഗിക്കുന്നത്. ലോകത്തെ ഏറ്റവും തിരക്കുപിടിച്ച കപ്പല് പാതകളിലൊന്നായ സൂയസ് കനാല് വഴി പ്രതിദിനം 960 കോടി ഡോളര് (69,650 കോടി രൂപ) മൂല്യമുള്ള ചരക്ക് കടത്തുന്നുവെന്നാണ് കണക്കുകൂട്ടല്.\nഅതേസമയം ഏഷ്യയില് നിന്ന് യൂറോപിലേക്കും വടക്കേ അമേരികയിലേക്കും തിരിച്ചുമുള്ള കപ്പല് പാത ആറു ദിവസമായി അടഞ്ഞു കിടക്കുകയാണ്. ഞായറാഴ്ചത്തെ കണക്കുകള് പ്രകാരം എല് എന് ജി, എല് പി ജി ഉല്‍പന്നങ്ങള്, വസ്ത്രം, ഫര്‍ണിചര്, നിര്‍മാണ സാമഗ്രികള്, കാര് സ്‌പെയര് പാര്‍ടുകള് അടക്കമുള്ളവ കയറ്റിയ 369ലധികം കപ്പലുകളാണ് ഇരുവശങ്ങളിലുമായി കുടുങ്ങി കിടക്കുന്നത്. കനാലില് കുടുങ്ങിയത് വഴി വലിയ നഷ്ടം നേരിട്ട കപ്പലുകള്‍ക്ക് ഇളവ് അനുവദിക്കുന്ന കാര്യം പരിഗണനയിലാണെന്ന് സൂയസ് കനാല് അതോറിറ്റി അറിയിച്ചു.


മിക്കി ആര്‍തര് തെറിച്ചു, കരാര് പുതുക്കാതെ പാകിസ്താന് - Malayalam MyKhel\n» സര്‍ഫ്രാസിനെ മാറ്റിയില്ല, തെറിച്ചത് കോച്ച് തന്നെ!! ആര്‍തറിനെ ഒഴിവാക്കി പാകിസ്താന്\nPublished: Wednesday, August 7, 2019, 15:42 [IST]\nകറാച്ചി: ലോകകപ്പിലേറ്റ നിരാശാജനകമായ പുറത്താവലിനുശേഷം പാകിസ്താന് ക്രിക്കറ്റ് ടീം ഉടച്ചുവാര്‍ക്കലിന്റെ പാതയിലാണ്. ലോകകപ്പില് ടീമിനേറ്റേ തിരിച്ചടിയെക്കുറിച്ച് വിലയിരുത്തിയ ശേഷമാണ് പാകിസ്താന് ക്രിക്കറ്റ് ബോര്‍ഡ് പുതിയ മാറ്റങ്ങള് കൊണ്ടു വരുന്നത്. ഇതിന്റെ ആദ്യ പടിയായി കോച്ച് മിക്കി ആര്‍തറെ തന്നെ ഒഴിവാക്കിയിരിക്കുകയാണ് പിസിബി.\nലോകകപ്പോടെ ആര്‍തറുമായുള്ള കരാര് അവസാനിച്ചിരുന്നു. ഇത് പുതുക്കേണ്ടതില്ലെന്നാണ് പിസിബി തീരുമാനിച്ചിരിക്കുന്നത്. കഴിഞ്ഞ ദിവസം പാകിസ്താന് ക്യാപ്റ്റന് സര്‍ഫ്രാസ് അഹമ്മദിനെ മാറ്റണമന്ന് ആര്‍തര് പിസിബിയോട് ആവശ്യപ്പെട്ടിരുന്നു. എന്നാല് കോച്ചിനെ തന്നെ ആദ്യം നീക്കിയാണ് പിസിബി അഴിച്ചുപണി തുടങ്ങിയത്.\nകോച്ചിനെ മാത്രമല്ല അസിസ്റ്റന്റ് പരിശീലകരായ ഗ്രാന്റ് ഫ്‌ളവര്, അസഹര് മെഹമ്മൂദ് എന്നിവരെയും ഒഴിവാക്കിയതായി പിസിബി മേധാവി എഹസാന് മാനി അറിയിച്ചു.\nതന്നെ ഒഴിവാക്കാനുള്ള പിസിബിയുടെ തീരുമാനം നിരാശാജനകമാണെന്ന് ആര്‍തര് പ്രതികരിച്ചു. കരാര് നീട്ടേണ്ടതില്ലെന്ന് പിസിബി നിലപാടെടുത്തപ്പോള് നിരാശയും വിഷമവും തോന്നി. പാകിസ്താന് ക്രിക്കറ്റിനെ വീണ്ടും ഉയരങ്ങളിലെത്തിക്കാന് അങ്ങേയറ്റം ആത്മാര്‍ഥതയോടെയാണ് പ്രവര്‍ത്തിച്ചതെന്നും ദക്ഷിണാഫ്രിക്കന് വംശജനായ അദ്ദേഹം കൂട്ടിച്ചേര്‍ത്തു.\nബാബര് ദി ഗ്രേറ്റ്... ആരാധകര് ഇടിച്ചുകയറി, എണ്ണം കേട്ടാല് ഞെട്ടും...വെബ്‌സൈറ്റ് ഹാങായി\n2016 മേയിലാണ് ആര്‍തര് പാക് കോച്ചായി ചുമതലയേറ്റത്. ഇംഗ്ലണ്ടിനെതിരായ ടെസ്റ്റ് പരമ്പരയില് പാകിസ്താന് സമനില നേടിക്കൊടുക്കാന് അദ്ദേഹത്തിനു കഴിഞ്ഞു. തൊട്ടടുത്ത വര്‍ഷം ഇംഗ്ലണ്ടില് നടന്ന ചാംപ്യന്‍സ് ട്രോഫിയില് പാകിസ്താനെ ആര്‍തര് ജേതാക്കളാക്കാക്കി. പാകിസ്താന്റെ കന്നിക്കിരീടനേട്ടം കൂടിയായിരുന്നു ഇത്.\n'എന്റെ കാര്യത്തില് വല്ല തീരുമാനവുമായോ?', സെലക്ടര്‍മാരോട് തിവാരിക്കുണ്ട് ചില ചോദ്യങ്ങള്\nഫൈനലില് ചിരവൈരികളായ ഇന്ത്യയെയാണ് പാക് ടീം തകര്‍ത്തുവിട്ടത്.\nഎന്നാല് പിന്നീട് ഈ മികവ് ആവര്‍ത്തിക്കാന് ആര്‍തറിനായില്ല. അദ്ദേഹത്തിന് കീഴില് 28 ടെസ്റ്റുകള് കളിച്ച പാകിസ്താന് 10 എണ്ണത്തില് മാത്രമേ ജയിച്ചിട്ടുള്ളൂ. 66 ഏകദിനങ്ങളില് ജയിക്കാനായത് 29 എണ്ണത്തിലുമാണ്.\nപുതിയ കോച്ച് വൈകില്ല\nപാകിസ്താന് ടീമിന്റെ പുതിയ കോച്ചിനെ അധികം വൈകാതെ തന്നെ തിരഞ്ഞെടുക്കും. ലോകകപ്പില് പാക് ടീമിന്റെ പ്രകടനം വിലയിരുത്തിയ ശേഷമാണ് നാലംഗ കമ്മിറ്റി പരിശീലകനെ കണ്ടെത്തുക. അതേസമയം, പുറത്താക്കപ്പെട്ട ആര്‍തര് ലോക ചാംപ്യന്‍മാരായ ഇംഗ്ലണ്ട് കോച്ചായേക്കുമെന്ന് റിപ്പോര്‍ട്ടുകളുണ്ട്. ഇപ്പോള് നടന്നു കൊണ്ടിരിക്കുന്ന ആഷസ് പരമ്പരയ്ക്കു ശേഷം നിലവിലെ കോച്ച് ട്രെവര് ബെയ്‌ലിസുമായുള്ള കരാര് അവസാനിക്കും.\nടി20 പരമ്പര: ടീം ഇന്ത്യക്ക് ആഹ്ലാദിക്കാം, തലവേദനയായി ഒന്ന് മാത്രം... പകരം ആരൊക്കെ?\nകോച്ച് ആര്‍തറെയും മറ്റ് കോച്ചിങ് സ്റ്റാഫുമാരെയും ഒഴിവാക്കാനുള്ള തീരുമാനം ഏകകണ്‌ഠേനയെടുത്തതാണെന്ന് പിസിബി അറിയിച്ചു. മുന് ക്യാപ്റ്റന്മാരായ മിസ്ബാഹുല് ഹഖ്, വസീം അക്രം എന്നിവരെല്ലാം കമ്മിറ്റിയിലുണ്ട്. പുതിയ നേതൃത്വത്തിന്റെയു സമീപനത്തിന്റെയും സമയമാണിതെന്ന നിര്‍ദേശമാണ് കമ്മിറ്റി നല്‍കിയതെന്നും പിസിബി മേധാവി മാനി വ്യക്തമാക്കി.\nRead more about: pakistan പാകിസ്താൻ\nStory first published: Wednesday, August 7, 2019, 15:42 [IST]


ഡിജിറ്റൽ കറന്‍സി ഒരു ഇരുതല മൂര്‍ച്ചയുള്ള വാള്-കാത്തിരിയ്ക്കുന്നത് Cashless ദുരന്തമോ? -\nടെക്നോളജി ന്യൂസ് ബിസിനസ്സ് വാര്‍ത്തകള്\nഡിജിറ്റൽ കറന്‍സി ഒരു ഇരുതല മൂര്‍ച്ചയുള്ള വാള്-കാത്തിരിയ്ക്കുന്നത് Cashless ദുരന്തമോ?\nApr 13, 2017 business, business news, e-samapdyam, malayalam busienss, malayalam news, sampadaym, sampadyam, stock market\nഇപ്പോഴത്തെ കറൻസി ക്ഷാമവും ഡിജിറ്റൽ വിർച്വൽ കറൻസിയും ഉണ്ടാക്കാൻ സാധ്യത ഉള്ള വലിയ ഒരു ദുരന്തത്തെ കുറിച്ച് ഞാൻ ആലോചിക്കുകയായിരുന്നു. ഞാൻ ഫോറെക്സ് ,കറൻസി റിസ്ക് മാനേജ്‌മന്റ് എന്ന ശാഖയിൽ വളരെ നാൾ ജോലി ചെയ്യുകയും 1996 ലെ ഫാർ ഈസ്റ്റിലെ കറൻസി ക്രൈസിസ് കൊറിയ പോലെ ഉള്ള രാജ്യങ്ങളെ എങ്ങിനെ നിലംപരിശാക്കി എന്നും മനസിലാക്കിയ ആളാണ്. എന്റെ ഹൈപോതെസിസ് മനസിലാക്കാനാവുന്നവർ മാത്രം വായിക്കുക ,മറുപടി പോസ്റ്റുക.\nഒരു രാജ്യത്തിന്റെ കറൻസി വ്യാജമാക്കി അടിച്ചിറക്കുന്നതിനെ ആണല്ലോ കള്ള നോട്ടു എന്ന് വിളിയ്ക്കുന്നത്. കള്ള നോട്ടു പ്രവഹിയ്ക്കുമ്പോൾ കറൻസിയുടെ മൂല്യം തകരുകയും ഹൈപ്പർ ഇൻഫ്‌ളേഷൻ മൂലം മൂലധനം പുറത്തേക്കു ഒഴുകുകയും ചെയ്യും. ഡോളർ ,സ്വർണം എന്നിവ കള്ള കടത്തിന് സാധ്യത ഏറും. ആർക്കും ഭാവിയിലെ വില മുൻകൂട്ടി കാണാനാവില്ല. അത് കൊണ്ട് വ്യവസായങ്ങൾ ഒക്കെ തകരും. പുറകെ എല്ലാ ദുരന്തവും വരികയും ചെയ്യും. ഇനി ബാക്കി പറയാം.\nഡിജിറ്റൽ മാതൃകയിൽ എന്തും രഹസ്യമായി സെർവറുകളിൽ സൂക്ഷിയ്ക്കാനാവും. ഇപ്പോൾ കാണുന്ന ഇ വാലെറ്റുകളിൽ നമ്മുടെ പണം സൂക്ഷിയ്ക്കുന്നത് അവർക്കു എത്ര മടങ്ങു വേണമെങ്കിലും ഉണ്ടാക്കി റിവോള്വിങ് അകൗണ്ടുകളിലൂടെ പതിന്മടങ്ങു കള്ള പണമാക്കി ഡോളറോ ,ക്രൂഡോയിലോ ,സ്വർണമോ ,യാങ്കി ബോണ്ടോ ഒക്കെ ആക്കാം. റിസേർവ് ബാങ്കിന് കൊടുക്കുന്ന കണക്കു വേറെ ഒന്നും. ഇപ്പോൾ ജിയോ ,അയർടെൽ മണി പോലെ ഇന്റർനെറ്റ് സർവീസ് പ്രൊവൈഡർ കൂടി ആയാൽ ഏതു എൻട്രി വേണമെങ്കിലും അവർക്കു എഡിറ്റ് ചെയ്യുകയും ചെയ്യാം. അങ്ങനെ എം3യുടെ സിംഹഭാഗവും അവർ ഉപയോഗിയ്ക്കുകയാവും ഭാവിയിൽ. നമുക്ക് ഡിജിറ്റലൈസ് ചെയ്ത കള്ള നോട്ട്.നമ്മൾ ഉത്പന്നങ്ങൾ വാങ്ങുന്നതും മൂല്യം പേ ചെയ്യുന്നതും ജിയോ യുടെ കള്ള നോട്ട്. അപ്പോൾ ഏതെങ്കിലും ഒരു കാരണത്താൽ ഒരു സിസ്റ്റമിക് റിസ്ക് ഉണ്ടായാൽ ശത കോടി മനുഷ്യരുടെ സമ്പാദ്യം കുറച്ചു മുതലാളിമാരുടെ കയ്യിൽ. അവർ ആ മൂല്യത്തിന് ഡോളർ വാങ്ങി ഹെഡ്ജ് ചെയ്തിട്ടുമുണ്ടാവും. സ്റ്റെബിലൈസ് ചെയ്യുമ്പോൾ നമ്മുടെ മൂല്യം ഇപ്പോൾ ഡോളർ 64 രൂപ ആണെങ്കിൽ 125 ആയിട്ടുണ്ടാവും. അതായതു ഒരു രാജ്യത്തെ ജനങ്ങൾ അവർ അറിയാതെ എടുക്കുന്ന ഒരു റിസ്ക്.\nഇതെഴുതാൻ പോയാൽ ഒരു 10 പേജ് വേണം. ആർക്കും മനസിലാവുന്ന കാര്യം മാത്രമാണ് ഞാൻ പറഞ്ഞത്. എന്ത് ടെക്‌നോളജി വന്നാലും അവനവന്റെ സമ്പാദ്യം ആവശ്യമുള്ളപ്പോൾ തൊടാൻ കഴിയാത്ത നാണയ വ്യെവസ്ഥ തകരുക തന്നെ ചെയ്യും എന്ന് 2008 ലെ അമേരിക്കയിലെ സബ് പ്രൈം തകർച്ച നമ്മളെ ഓർമിപ്പിക്കുന്നു.\n— Baiju Swamy\n2 മാസം കൊണ്ട് എന്‍റെ ഓഹരി നിക്ഷേപം5ഇരട്ടിയായി ,നിങ്ങളുടെ Bank നിക്ഷേപമോ ?\nമികച്ച ഓഹരികളില് ശ്രദ്ധാപൂര്‍വ്വം തിരഞ്ഞെടുത്ത് നിക്ഷേപിച്ചാല് ഇതും ഇതിന്‍റെ അപ്പുറവും ലാഭം നേടാം !\nസവ്ജന്യമായി ഒരു ZERODHA ഓഹരി വ്യാപാര അക്കൌണ്ട് തുടങ്ങുന്നതിനും ട്രയിഡിംഗ് നും ,കമ്മിഷന് ഇല്ലാതെ മ്യൂച്വല് ഫണ്ടു നിക്ഷേപത്തിനും NSE,BSE അംഗീകൃത ഓഹരി വ്യാപാര അക്കൗണ്ട് എടുക്കാനും ഇവിടെ ക്ലിക്ക് ചെയ്യുക .\nഅറിഞ്ഞിരിയ്ക്കാന് ടെക്നോളജി ന്യൂസ് ബിസിനസ്സ് വാര്‍ത്തകള്\nഅരുത് സ്മാര്‍ട്ട്‌ഫോണ് ചാര്‍ജ് ചെയ്യാന് പൊതു ചാര്‍ജിങ് പോയന്റുകള് ഉപയോഗിക്കരുതെ\nDec 9, 2019 malayalashabdam\nബിസിനസ്സ് വാര്‍ത്തകള് സമ്പാദ്യം\nഇന്ത്യയിലെ No.1 Brokerage ആയ Zerodha യില് എങ്ങനെ നിങ്ങള്‍ക്കും a/c ഓപ്പണ് ചെയ്യാം\nNov 13, 2019 malayalashabdam\nകേരള വാര്‍ത്തകള് ബിസിനസ്സ് വാര്‍ത്തകള്\nUpstox Discount ബ്രോക്കറെജ് ഇനി മുതല് കേരളത്തിലും.\nFeb 3, 2019 malayalashabdam\nആരോഗ്യം കേരള വാര്‍ത്തകള്\nസംസ്ഥാനത്ത് ഇന്ന് 13 കോവിഡ് മരണങ്ങളും ,3026 പേര്‍ക്ക് രോഗവും സ്ഥിരീകരിച്ചു\nഅറിഞ്ഞിരിയ്ക്കാന് ആരോഗ്യം കേരള വാര്‍ത്തകള് കൊല്ലം വിശേഷങ്ങല്\nഹോമിയോ പ്രതിരോധ മരുന്ന് കഴിച്ചവരിൽ കോവിഡ് ബാധ കുറവെന്ന് ആരോഗ്യ മന്ത്രി\nകൃഷി ഭൂമി നമുക്കു ചുറ്റും നാട്ടിന്‍പുറം\nനമുക്കു ചുറ്റും നാട്ടിന്‍പുറം


news | എടാ സുന്ദരക്കുട്ടാ ഉമ്മ...താടി വച്ച് മെലിഞ്ഞ തിളങ്ങുന്ന കണ്ണുകൾ ഉള്ള അലിസൻ ബെക്കറിന്റെ സൗന്ദര്യത്തിൽ മതി മറന്ന് ലോകം എമ്പാടുമുള്ള ഫുട്ബോൾ പ്രേമികളായ സുന്ദരികൾ; ഫുട്ബോൾ ഇഷ്ടമില്ലാത്തവരെയും ഇഷ്ടപ്പെടുത്തി ബ്രസീലിന്റെ അതിസുന്ദരനായ ഗോൾ കീപ്പർ സോഷ്യൽ മീഡിയ താരമായതിങ്ങനെ - MarunadanMalayalee.com\nJuly 03, 2018 | 10:23 AM IST | Permalink\nമോസ്‌കോ: ബ്രസീലിന്റെ 25കാരനായ സുന്ദരൻ ഗോൾ കീപ്പർ സോഷ്യൽ മീഡിയയിൽ തിളങ്ങുന്ന താരമാകുന്നുവെന്ന് റിപ്പോർട്ട്. താടി വച്ച് മെലിഞ്ഞ തിളങ്ങുന്ന കണ്ണുകൾ ഉള്ള അലിസൻ ബെക്കറിന്റെ സൗന്ദര്യത്തിൽ മതി മറന്ന് ലോകം എമ്പാടുമുള്ള ഫുട്ബോൾ പ്രേമികളായ സുന്ദരികൾ രംഗത്തെത്തിയിട്ടുണ്ട്. എടാ...സുന്ദരക്കുട്ടാ ഉമ്മ...എന്നിങ്ങനെയുള്ള വാക്കുകൾ ബെക്കറിനോട് വിളിച്ച് പറഞ്ഞാണ് അവർ തങ്ങളുടെ ആരാധന പ്രകടിപ്പിക്കുന്നത്. എന്തിനേറെ ഫുട്ബോളിനെക്കുറിച്ച് അറിയാത്തവരെയും ഫുട്ബോൾ ഇഷ്ടപ്പെടാത്തവരെ പോലും ആകർഷിക്കുന്ന വശ്യതയാണ് അതിസുന്ദരനായ ഈ ഗോൾകീപ്പർക്കുള്ളത്.\nപ്രമുഖ ഓസ്ട്രേലിയൻ അഭിനേതാവായ ക്രിസ്റ്റഫർ ഹെംവർത്തിനും സഹോദരന്മാർക്കും ബെക്കറിനുള്ള അത്ഭുതകരമായ രൂപസാദൃശ്യവും സോഷ്യൽ മീഡിയയിൽ ചൂടൻ ചർച്ചാവിഷയമായിത്തീർന്നിട്ടുണ്ട്. ഹെംവർത്ത് സഹോദരന്മാരിൽ ഒരാളാണോ ബെക്കർ എന്ന ചോദ്യവും ചിലർ ഉന്നയിക്കുന്നുണ്ട്. ഇന്നലെ നടന്ന പ്രീ-ക്വാർട്ടർ ഫൈനൽ മത്സരത്തിൽ ഏകപക്ഷീയമായ രണ്ട് ഗോളുകൾക്ക് ബ്രസീൽ മെക്സിക്കോയ്ക്ക് മേൽ നേടിയ വിജയവേളയിലും ബെക്കറിന്റെ പ്രകടനം ശ്രദ്ധിക്കപ്പെട്ടിരുന്നു.\nപ്രസ്തുത മത്സരത്തിൽ മെക്സിക്കോയുടെ ഗോളടിക്കാനുള്ള ശ്രമങ്ങളെ ബെക്കർ തന്ത്രപരമായി ചെറുത്ത് നിന്നത് ബ്രസീലിന്റെ വിജയത്തിൽ നിർണായകഘടകമായാണ് വർത്തിച്ചത്. ഒരൊറ്റ ബോൾ പോലും തന്റെ കൈകളെ മറി കടന്ന് അനുവദിക്കാതിരുന്ന ബെക്കറിന്റെ കഴിവ് ഓൺലൈനിൽ കടുത്ത ചർച്ചകൾക്കാണ് വഴിയൊരുക്കിയിരിക്കുന്നത്. ക്രിസ്റ്റഫർ ഹെംവർത്തന് പുറമെ അഭിനേതാക്കളായ അദ്ദേഹത്തിന്റെ സഹോദരന്മാരായ ലിയാം, ലൂക്ക് എന്നിവരുമായും ബെക്കറിന് അപാരമായ രൂപസാദൃശ്യമുണ്ടെന്നാണ് ആരാധകർ കണ്ടെത്തിയിരിക്കുന്നത്.\nബെക്കറിന്റെ ആകർഷകമായ കളി എതിരാളികളായ മെക്സിക്കോയുടെ ചില ആരാധകരുടെ മനസ് പോലും ഇളക്കുന്ന വിധത്തിലുള്ളതായിരുന്നുവെന്നാണ് റിപ്പോർട്ട്. ഹെലെനിൻഹ എന്ന വളരെ ചെറിയ പെൺകുഞ്ഞാണ് ബെക്കറിനുള്ളത്. അദ്ദേഹത്തിന്റെ സോഷ്യൽ മീഡിയ അക്കൗണ്ടുകളിലെ തിളങ്ങുന്ന താരമാണീ കൊച്ചുമിടുക്കി.\nനതാലിയ ലോയ് വെയാണ് ബെക്കറിന്റെ പ്രിയതമ. മൂന്ന് വർഷം മുമ്പായിരുന്നു ഇവരുടെ വിവാഹം. ബെക്കർ കളിക്കുന്ന ഓരോ മത്സരവും നേരിട്ട് കണ്ട് പിന്തുണയേകുന്നതിനായി ഹെലെനിൻഹയും നതാലിയയും ബ്രസീലിന്റെ യൂണിഫോമണിഞ്ഞ് എത്താറുണ്ട്.


Tamasa movie review | പത്തുവർഷത്തെ അഭിനയ ജീവിതത്തിൽ വിനയ് ഫോർട്ടിന് വീണുകിട്ടിയ സൗഭാഗ്യം; പ്രേമത്തിലെ പഞ്ചാര പ്രൊഫസറിൽ നിന്ന് മാറി പുതിയ മാനറിസത്തിൽ തകർത്ത് അഭിനയിച്ച് നടൻ; ബോഡി ഷെയിമിങ്ങും സമൂഹത്തിന്റെ പരിഹാസങ്ങളും വിഷയമായ 'തമാശ'യിൽ തന്മയത്വത്തോടെ വേഷം ഭദ്രമാക്കിയ നടനെ അഭിനന്ദിച്ച് പ്രേക്ഷകർ; റിയലിസ്റ്റിക്ക് അഭിനയത്തിൽ തകർത്ത് വാരി പുതുമുഖ നടി ചിന്നുവും ; ഈ കഥ കരുതിവച്ച അഷറഫ് ഹംസയ്ക്കും നൽകണം മനസ്സറിഞ്ഞ കൈയടി - MarunadanMalayali.com\nJune 05, 2019 | 07:59 PM IST | Permalink\nമനുഷ്യന്റെ ന്യൂനതകളെ അംഗീകരിക്കാത്ത ഒരുകാലത്തിലാണ് നാം ജീവിക്കുന്നത്. അത്തരത്തിൽ നോക്കിയാൽ പുതിയ തലമുറ ഉറപ്പായും കണ്ടിരിക്കേണ്ട ചിത്രം തന്നെയാണ് 'തമാശ'. ഈ ചിത്രം പറയുന്നത് വെറും തമാശയല്ല. അൽപം തമാശയും ചിന്തയും ചിരിയും കലർന്ന വിനയ് ഫോർട്ടിന്റെ പ്രകടനമേന്മ തന്നെയാണ് തമാശ.\nവിനയ് ഫോർട്ട് എന്ന നടന്റെ കരിയർ ബ്രേക്കിങ് ചിത്രമെന്നല്ലാതെ തമാശ കണ്ടിറങ്ങിയ പ്രേക്ഷകൻ എന്ന രീതിയിൽ എനിക്കൊന്നും പറയാനില്ല. ബോഡി ഷെയിമിങ് അഥവാ സ്വന്തം ശരീരത്തിന്റെ കുറവുകളിൽ അപകർഷതാ ബോധമുള്ള ഓരോ വ്യക്തിത്വത്തേയും പ്രതിനിധാനം ചെയ്യുന്ന സിനിമയാണിത്. നവാഗതനായ അഷറഫ് ഹംസയുടെ സംവിധാനത്തിലും, തിരക്കഥയിലും പുറത്തിറങ്ങിയ തമാശ, ഒരു ഫീൽ ഗുഡ് മുവിയാണ്. സംസ്‌കൃത സർവകലാശാലയുടെ കീഴിലുള്ള കോളജിലെ മലയാളം പ്രൊഫസറായ ശ്രീനിവാസൻ എന്ന കഥാപാത്രമായി വിനയ് ഫോർട്ട് ചിത്രത്തിലെത്തുന്നത്. മലബാറിലെ ഒരു മിഡിൽ ക്ലാസ് കുടുംബം ശ്രീനിവാസന്റെ കുടുംബത്തെ കാണിച്ചുതരുന്നു. സ്വന്തം ന്യൂനത എന്നത് 30 വയസ് മാത്രമുള്ള ശ്രീനിവാസന്റെ കഷണ്ടി തന്നെയാണ്. ഇതിന്റെ പേരിൽ അദ്ദേഹം ഏൽക്കേണ്ടിവരുന്ന പരിഹാസങ്ങൾ, ഇഷ്ടങ്ങൾ ആഗ്രഹങ്ങൾ ഇവയെല്ലാമാണ് വിനയ് ഫോർട്ട് കാട്ടിത്തരുന്നത്.\nതനിക്കുള്ള ന്യൂനതകൾ കാരണം ശ്രിനിവാസന്റെ വിവാഹ ആലോചനകൾ മുടങ്ങുന്നു. നിരാശനായ ശ്രീനിവാസൻ പലരേയും ഇഷ്ടപ്പെടുന്നെങ്കിലും ഇവർക്കൊന്നും തന്നോട് പറയാനുണ്ടായിരുന്നത് പ്രണയമോ ഇഷ്ടമോ അല്ലെന്ന് തിരിച്ചറിയുന്ന ഘട്ടത്തിൽ ശ്രീനിവാസൻ എത്തിച്ചേരുന്ന വഴിത്തിരിവുകളാണ് രണ്ടരമണിക്കൂറുള്ള സിനിമയുടെ ഒന്നാം പകുതി പറഞ്ഞു നിർത്തുന്നത്.\nസെൻസർ ബോർഡിന്റെ യൂ സർട്ടിഫിക്കറ്റിലാണ് സിനിമ തീയറ്ററിൽ എത്തുന്നത്. കുടുംബപ്രേക്ഷകർക്കും കൗമാരക്കാർക്കും നിറഞ്ഞാസ്വദിക്കാവുന്ന സിനിമയാണ് തമാശ എന്നതിൽ യാതൊരു തർക്കവുമില്ല. മലയാള സിനിമയിൽ സമകാലികമായി കണ്ടുവന്ന ദ്വയാർത്ഥ പ്രയോഗങ്ങളോ വിലകുറഞ്ഞ പ്രയോഗങ്ങളോ ഒന്നും ഈ സിനിമയിൽ ഇല്ല എന്നത് തന്നെയാണ് അഷ്‌റഫ് ഹംസ എന്ന സംവിധായകന് ഒരു തിരക്കഥാകൃത്തെന്ന നിലയിൽ കയ്യടി നൽകുന്നത്.\nകുറവുകളുള്ള മനുഷ്യരെ .. മെലിഞ്ഞവർ, തടിച്ചവർ, കഷണ്ടിയുള്ളവർ, ഇവരെയൊക്കെ പല വേദികളിലും അപമാനിക്കാൻ ശ്രമിക്കുന്ന സോഷ്യൽ മീഡിയ ശ്രമങ്ങൾ ഈ കഥയിൽ കാട്ടിത്തരും. 'പ്രേമം' എന്ന ചിത്രത്തിലൂടെ വിനയ് ഫോർട്ടിന്റെ അദ്ധ്യാപകവേഷം ശ്രദ്ധിക്കപ്പെട്ടത് തന്നെ. അതേ അദ്ധ്യാപക വേഷത്തിൽ തന്നെ അഞ്ച് വർഷങ്ങൾക്ക് ശേഷം വിനയ് ഫോർട്ട് എത്തുമ്പോൾ ചിരിപ്പിക്കുക അല്ല മറിച്ച് നിറഞ്ഞ് ചിന്തിപ്പിച്ചിരിക്കും. മാനറിസത്തെ വളരെ മികച്ചരീതിയിലാണ് വിനയ് പ്രതിഫലിപ്പിച്ചിരിക്കുന്നത്. സംഭാഷണങ്ങളിലും നടത്തത്തിലും നോട്ടത്തിലും പോലും തന്നിലെ ന്യൂനതകളിൽ പലപ്പോഴും തലതാഴ്‌ത്തി നടക്കേണ്ടി വരുന്ന യുവാവിനെ ശ്രീനിവാസനിൽ കാണാം.\n'പ്രേമം' പുറത്തിറങ്ങി നാലുവർഷം കഴിഞ്ഞിട്ടും വിവാഹം നടക്കാത്ത അദ്ധ്യാപകൻ\nപ്രേമത്തിലെ ഏറ്റവും രസകരമായ റോൾ മലർ മിസ്സിനോട് പ്രണയഅഭ്യർത്ഥന നടത്തുന്ന വിനയ് ഫോർട്ടിന്റെ അദ്ധ്യാപകന്റെ റോളാണ്. തിയേറ്ററിലും പിന്നീട് മിനിസ്‌ക്രീനിലും ചിത്രം എത്തിയപ്പോഴും ഈ വിനയ് ഫോർട്ടിന്റെ പ്രകടനവും പ്രേക്ഷകർ ഏറ്റെടുത്തിരുന്നു. പ്രേമത്തിൽ നിന്ന് വ്യത്യസ്തമല്ലെങ്കിൽ പോലും വിവാഹം ഒന്നും ശരിയാകാത്ത ആ അദ്ധ്യാപകനായി തന്നെ വിനയ് കടന്നുവരുന്നുണ്ട്. ചിലപ്പോൾ തോന്നിയേക്കാം പ്രേമത്തിലെ ആ അദ്ധ്യാപകൻ വർഷങ്ങൾക്കിപ്പുറവും പെണ്ണുകെട്ടാതെ നിൽക്കുകയാണോ എന്ന്. പക്ഷേ തമാശയിലെ ശ്രീനിവാസന്റെ പരിഭവങ്ങൾ ഏറെയാണ്. തന്റെ അകാലമായ മുടികൊഴിച്ചിൽ യൗവ്വനത്തെ തകർത്തിരിക്കുന്നു. കഷണ്ടിതലയിൽ ക്ലാസ് റൂമിൽ നിൽക്കുമ്പോൾ പോലും വിദ്യാർത്ഥികൾ പരിഹസിക്കുന്നു\n. മനസ്സിനിണങ്ങിയ പെൺകുട്ടിയെ കണ്ടെങ്കിൽ പോലും അവർക്ക് ഇഷ്ടപ്പെടുന്നില്ല. മൊത്തത്തിൽ പറഞ്ഞാൽ തന്റെ രൂപഭംഗിയിൽ നിരാശനായ ഒരു കോളജ് വാധ്യാർ. തന്റെ കോളജിലെ സഹപ്രവർത്തകയോട് പ്രണയം ചോദിക്കുന്ന സീനൊക്കെ വളരെ റിയലിസ്റ്റിക്കായിരുന്നു. ഒന്നാം പകുതി വിനയ് ഫോർട്ടിലൂടെ മാത്രം കഥ പോയപ്പോൾ രണ്ടാം പകുതിയിൽ ചിന്നു എന്ന കഥാപാത്രം കടന്നുവരുന്നു. ചിന്നു എന്ന ശക്തമായ കഥാപാത്രത്തെ അവതരിപ്പിക്കുന്ന ചിന്നു പ്രഭയുടെ കലക്കൻ പ്രകടനമാണ് നടത്തിയത്. പരിഹസിക്കുന്ന പലരോടും ചിന്നു പറയുന്ന ചില സംഭാഷണങ്ങൾ മനസിനെ സ്പർശിച്ചിരിക്കും. നർമം എന്ന് പറയുമ്പോഴും ഓരോ സീനിലും നർമത്തിനൊപ്പം ആഴത്തിൽ ചിന്തിപ്പിച്ചിക്കുക കൂടി ചെയ്യുന്നതാണ് ഈ ചിത്രം. സമീർ താഹിർ, ഷൈജു ഖാലിദ്, തുടങ്ങി നീണ്ട നിര അണിയറയിലുള്ള ചിത്രത്തെ മികവുറ്റതാക്കുന്നുണ്ട്.\nസിംപിൾ ആയ അദ്ധ്യാപക റോളിൽ വിനയ് ഫോർട്ട് തകർത്തുവാരിയിട്ടുണ്ട്. ഒരുപക്ഷേ പത്തുവർഷത്തെ വിനയ് ഫോർട്ടിന്റെ അഭിനയ ജീവിതത്തിൽ ലഭിച്ച അംഗീകാരം തന്നെയാണ് ശ്രീനിവാസൻ എന്ന റോൾ. ഗ്രേസ് ആന്റണിയുടെ ഫാസിയ എന്ന കഥാപാത്രം, ദിവ്യ പ്രഭയുടെ ബബിത ടീച്ചർ എന്നിവർക്ക് കുറച്ചു റോളുകളെ ഉള്ളെങ്കിൽ പോലും അഭിനയിച്ച ഭാഗങ്ങൾ നല്ലരീതിയിൽ അഭിനയിച്ച് തകർത്തിട്ടുണ്ട്. ഇനി കഥയിലെ ന്യൂനതകളായി തോന്നിയത് ചില കഥാപാത്രങ്ങളെ അഡ്രസ് ചെയ്യുന്നതിൽ പറ്റിയ വീഴ്ചകൾ മാത്രമാണ്. ബബിത ടീച്ചറിന്റെ കഥാപാത്രം രണ്ടാം പകുതിയിൽ മുങ്ങിപ്പോയതും ചില ന്യൂനതകളായി തോന്നും. പാട്ടിൽ മാത്രമാണ് ഈ കഥാപാത്രം കടന്നെത്തുന്നത് പിന്നീട് എന്താകുമെന്ന് അറിയാനുള്ള പ്രേക്ഷകന്റെ ചോദ്യത്തിന് വ്യക്തമായ ഒരുമറുപടി നൽകാൻ സാധിക്കുന്നില്ല. നിർമ്മാണമൊരുക്കിയ സമീർ താഹിർ, ഷൈജു ഖാലിദ്, ചെമ്പൻ വിനോദ്, ലിജോ ജോസ് പെല്ലിശ്ശേരി തുടങ്ങിയ താരങ്ങളുടെ കൂട്ടായ അധ്വാനം തന്നെയാണ് ചിത്രം എന്നതും തമാശയെ കൂടുതൽ വേറിട്ടതാക്കുന്നുണ്ട്. ഷഹബാസ് അമൻ പാടിയ ഗാനങ്ങളും മികച്ചതാണ്.


Janam TV Web Desk Aug 17, 2019, 03:00 pm IST\nദുബായ്: ദുബായ് മാളില് പ്രദര്‍ശനത്തിന് വച്ചിരുന്ന ദിനോസറിന്റെ അസ്ഥികൂടം ലേലത്തിന്. 14.6 മില്യണ് ദിര്‍ഹം(28 കോടി) ആണ് ലേലത്തുക. 115 മില്യണ് വര്‍ഷങ്ങള് പഴക്കമുള്ള ദിനോസറിന്റെ അസ്ഥികൂടത്തെ അഞ്ചു വര്‍ഷം മുമ്പാണ് ദുബായ് മാളില് സ്ഥാപിച്ചത്. ഓണ്‍ലൈന് വഴി നടക്കുന്ന ലേലം ഓഗസ്റ്റ് 25 വരെ നീളും.\nഏവരേയും ഏറെ ആകര്‍ഷിച്ച ഒന്നായിരുന്നു ദിനോസറിന്റെ അസ്ഥികൂടം. ഗവേഷണ വിദ്യാര്‍ഥികള്‍ക്കും, കുട്ടികളും അടക്കം നിരവധി പേരാണ് ഇവിടെയെത്തിയിരുന്നത്. ദുബായ് ആസ്ഥാനമായ എമിറേറ്റസ് ഓക് ഷന്റെ ദിനോസോര് ലേലം ഗള്‍ഫില് തന്നെ ആദ്യമാണ്.\n2008-ല് അമേരിക്കയിലെ വ്യോമോങ്ങിലെ ദന ക്വോറയില് നിന്നാണ് അസ്ഥികൂടം കണ്ടെത്തിയത്. ഹൂസ്റ്റണ് മ്യൂസിയത്തില് സൂക്ഷിച്ചിരുന്ന ദിനോസറിന്റെ അസ്ഥികൂടത്തെ അബുദാബിയിലെ ഇത്തിഹാദ് മോഡേണ് ആര്‍ട്ട് ഗാലറി സ്ഥാപകന് സിദ്ദിഖിയാണ് 2014-ല് വാങ്ങിയത്. പിന്നീട് ഇത് ദുബായ് മാളില് പ്രദര്‍ശനത്തിനായി സ്ഥാപിക്കുകയായിരുന്നു\nജുറാസിക് കാലഘട്ടത്തില് ജീവിച്ചിരുന്നുവെന്ന് കരുതുന്ന ഇതിന് 25 വയസാണ് കണക്കാക്കുന്നത്. അഞ്ച് ആനകളുടെ ഭാരമുള്ള അസ്ഥികൂടത്തിന് 24.4 മീററര് നീളവും, ഏഴ് മീറ്റര് ഉയരവുമുണ്ട്. ഡിപ്ലോഡോക്‌സ് ലെംഗസ് വിഭാഗത്തില്‍പ്പെട്ട ഇവ ഏറ്റവും നീളമുള്ള കഴുത്തുള്ള ദിനോസര് വിഭാഗത്തില് ഉള്‍പ്പെടുന്നവയാണ്.


കണ്ണന്താനത്തിനെതിരെ കളക്ടര് ബ്രോയുടെ ഫെയ്‌സ്ബുക്ക് പോസ്റ്റ്: ഇരുവരും അടിച്ചു പിരിഞ്ഞു? | Daily Indian Herald\nകണ്ണന്താനത്തിനെതിരെ കളക്ടര് ബ്രോയുടെ ഫെയ്‌സ്ബുക്ക് പോസ്റ്റ്: ഇരുവരും അടിച്ചു പിരിഞ്ഞു?\nജനകീയനെന്ന ഇമേജാണ് കോഴിക്കോട് മുന് കളക്ടര് ആയിരുന്ന പ്രശാന്ത് നായരെ പ്രീയപ്പെട്ട കളക്ടര് ബ്രോ ആക്കിയത്. സോഷ്യല് മീഡിയയിലൂടെ ഒരു ജനകീയ വിപ്ലവം തന്നെ കോഴിക്കോട് കളക്ടറായിരുന്നപ്പോള് പ്രശാന്ത് നടത്തിയിരുന്നു. എന്നാല് ഔദ്യോഗിക വാഹനം ദുരുപയോഗം ചെയ്‌തെന്ന് അദ്ദേഹത്തിനെതിരെ ആരോപണമുയര്‍ന്നു. ഇക്കാര്യത്തില് പൊതുഭരണ വകുപ്പ് അന്വേഷണത്തിന് ഉത്തരവിടുകയും, അന്വേഷണ റിപ്പോര്‍ട്ടില് കലക്ടര്‍ക്ക് വീഴ്ച പറ്റിയെന്ന് സൂചിപ്പിക്കുകയും ചെയ്തു. ഇതിനു പിന്നാലെ പ്രശാന്ത് നായരെ കോഴിക്കോട് ജില്ലാ കലക്ടര് സ്ഥാനത്ത് നിന്നും മാറ്റി കണ്ണന്താനത്തിന്റെ പ്രൈവറ്റ് സെക്രട്ടറിയാക്കി നിയമിച്ചു. എന്നാല് കണ്ണന്താനവും പ്രശാന്തും തമ്മില് തെറ്റിപ്പിരിഞ്ഞെന്ന റിപ്പോര്‍ട്ടകളാണ് ഇപ്പോള് പുറത്തു വരുന്നത്്. കളക്ടര് ബ്രോ ഇട്ട ഒരു പോസ്റ്റാണ് ഇരുവരും തമ്മില് പ്രശ്‌നങ്ങള് ഉടലെടുത്തെന്ന രീതിയിലുള്ള ചര്‍ച്ചകള്‍ക്ക് തുടക്കം കുറിച്ചിരിക്കുന്നത്.\nബാങ്ക് മാനേജര് ബാങ്ക് കുത്തി തുറക്കുന്നത് കാണുമ്പോള് സെക്യൂരിറ്റികാരന് എന്ത് ചെയ്യും എന്നാണ് പ്രശാന്തിന്റെ പോസ്റ്റ്. പ്രശാന്തിന്റെ പോസ്റ്റ് കണ്ണന്താനത്തെ ഉദ്ദേശിച്ചുള്ളതാണെന്നാണ് സൂചന. പ്രശാന്തിന്റെ ഡെപ്യൂട്ടേഷന് റദ്ദാക്കി കേരളത്തിലേക്ക് അയക്കാന് കേന്ദ്രസര്‍ക്കാര് നടപടി തുടങ്ങിയെന്നും അല്‍ഫോണ്‍സ് കണ്ണന്താനം തന്നെ കേന്ദ്ര പേഴ്‌സണല് മന്ത്രാലയത്തോട് ഇത് ആവശ്യപ്പെട്ടിട്ടുണ്ടെന്നും വാര്‍ത്തകള് വന്നതിന് പിന്നാലെയാണ് പുതിയ പോസ്റ്റ് പ്രത്യക്ഷപ്പെട്ടത്.\nപോസ്റ്റ് ഇങ്ങനെ- ഒരു ഡിറ്റക്റ്റീവ് കഥ എഴുതുകുയായിരുന്നു. ഒരു ബാങ്ക് മാനേജര് ബാങ്കിലെ ലോക്കര് കുത്തിപ്പൊട്ടിക്കുന്നത് അവിടത്തെ സെക്യൂരിറ്റിക്കാരന് കണാന് ഇടവന്നു. കഥയില് ഇനിയെന്ത് സംഭവിക്കും:\n1) ബാങ്ക് മാനേജര് ചമ്മല് മാറ്റാന് ഷോഡ കുടിക്കും.\n2) സെക്യൂരിറ്റിക്കാരനെ പിരിച്ച് വിടും.\n3)ബാങ്ക് മനേജര് തെറ്റ് തിരുത്തും. നന്നാവും.\n4)മാനേജറും സെക്യൂരിറ്റിയും പങ്കാളികളാവും.\n5)സെക്യൂരിറ്റിക്കാരന് സ്വയം പിരിഞ്ഞ് പോകും.\nഇതിലേതാ ഹീറോയിസം? എന്നാണ് പോസ്റ്റ്.\nഅടുത്ത ദിവസങ്ങളില് തന്നെ ഈ പോസ്റ്റിനുള്ള കാരണം പുറത്തു വരുമെന്ന് കരുതുന്നു.\nകോഴിക്കോട് കളക്ടര് ആയിരിക്കുമ്പോള്‍് പ്രശാന്ത് നായരുടെ പ്രവര്‍ത്തനങ്ങള് നേടിയ സ്വീകാര്യത ശ്രദ്ധയില്‍പെട്ടാണ് കണ്ണന്താനം പ്രൈവറ്റ് സെക്രട്ടറി സ്ഥാനത്തേക്ക് പ്രശാന്തിനെ നിര്‍ദ്ദേശിച്ചത്. സംസ്ഥാന ബിജെപി നേതാക്കള് കണ്ണന്താനത്തിന്റെ തിരുമാനത്തെ എതിര്‍ത്തിരുന്നെങ്കിലും കേന്ദ്രം പ്രശാന്ത് നായറെ തന്നെ നിയമിക്കുകയായിരുന്നു.\nസ്വയം ട്രോളി അല്‍ഫോന്‍സ് കണ്ണന്താനവും ഭാര്യയും; പിന്നാലെ യഥാര്‍ത്ഥ ട്രോളന്മാരും ശബരിമലയില് മതിയായ സൗകര്യങ്ങളില്ലെന്ന് കണ്ണന്താനം; ഇവിടെയൊരുക്കിയ സൗകര്യങ്ങളില് തൃപ്തരെന്ന് അയ്യപ്പന്മാര്, കണ്ടം വഴിയോടി കണ്ണന്താനം പിണറായിയുടെ പണത്തോടുള്ള ആര്‍ത്തിയാണ് കേരളം മുങ്ങാനുള്ള കാരണം; കണ്ണന്താനം തന്നെ തോല്‍പ്പിക്കാമെന്ന് കരുതി ആരും വെറുതെ സമയം കളയേണ്ട’; ജന്മഭൂമി മുഖപ്രസംഗത്തിനെതിരെ കണ്ണന്താനം ‘ഇനി ഞാന് ഉറങ്ങട്ടെ…’ കണ്ണന്താനത്തിന് നേരെ ട്രോള് മഴ; ക്യാമ്പില് ഉറങ്ങുന്ന ചിത്രം പോസ്റ്റ് ചെയ്തത് വിനയായി


ദുബായിൽ അനധികൃത താമസക്കാരെ ജോലിക്കെടുക്കരുതെന്ന് മുന്നറിയിപ്പ്; തൊഴിൽ പരാതികൾക്ക് ടോൾ ഫ്രീ നമ്പർ\nThursday, January 28, 2021 18:02:33 PM\nസ്വന്തം ലേഖകൻ: കാലാവധി കഴിഞ്ഞും യുഎഇയിൽ തങ്ങുന്നവരെയും അനധികൃതമായി രാജ്യത്തു തുടരുന്നവരെയും ജോലിക്കെടുക്കരുതെന്ന് അധികൃതരുടെ മുന്നറിയിപ്പ്. ഇതു സംബന്ധിച്ച് വ്യാപക ബോധവൽക്കരണത്തിന് ജിഡിആർഎഫ്എ (ദ് ജനറൽ ഡയറക്ടറേറ്റ് ഓഫ് റസിഡൻസി ആൻഡ് ഫോറിനേഴ്സ് അഫയേഴ്സ്) പ്രചാരണവും ആരംഭിച്ചു.\nഇങ്ങനെ അനധികൃത താമസക്കാരെ ജോലിക്കെടുത്താൽ കുറഞ്ഞത് 50,000 മുതൽ ഒരുലക്ഷം ദിർഹം വരെ പിഴ ലഭിക്കുമെന്നും അധികൃതർ അറിയിച്ചു. താമസ നിയമങ്ങൾ ലംഘിക്കുന്നത് രാജ്യ സുരക്ഷയെ ബാധിക്കുമെന്ന് ദുബായ് പൊലീസും ചൂണ്ടിക്കാട്ടുന്നു.\nമറ്റ് വകുപ്പുകളുമായി ചേർന്ന് ദുബായിൽ ഇതിനെതിരെ വ്യാപക റെയ്ഡ് ഉൾപ്പെടെയുള്ള പരിപാടികൾ നടത്തുമെന്നും അധികൃതർ വ്യക്തമാക്കി. ഡിസംബർ 31 വരെയാണ് വീസ കാലാവധി കഴിഞ്ഞവർക്കും മറ്റ് അനധികൃത താമസക്കാർക്കും മാപ്പ് നേടി രാജ്യം വിടാനുള്ള സമയപരിധി.\nതൊഴിലാളികൾക്ക് പരാതിപ്പെടാം ടോൾഫ്രീ # 80060\nതൊഴിൽ തർക്കമുള്ളവർക്കു പരാതിപ്പെടാൻ വിളിക്കാം ടോൾ ഫ്രീ നമ്പർ 80060. 24 മണിക്കൂറും പ്രവർത്തിക്കുന്ന ഇതിൽ 20 ഭാഷകളിൽ സംസാരിക്കാനാകും. അനധികൃത താമസക്കാരെക്കുറിച്ചും ഇതിൽ വിവരം നൽകാം.


ഹോം ഓട്ടോമേഷന്;ലോകം പുതിയ പാതയില് - വീടും പ്ലാനും\nFebruary 12, 2018 വീടും പ്ലാനും\nഇന്റര്‍നെറ്റ് ഓഫ് തിംഗ്‌സിന്റെ ആവിര്‍ഭാവത്തോടെ സാങ്കേതിക ലോകം പരസ്പരം ബന്ധപ്പെടുത്താവുന്ന ഗാഡ്ജറ്റുകളിലാണ് ശ്രദ്ധ കേന്ദ്രീകരിക്കുന്നത്. സ്വാഭാവികമായും ഇക്കൂട്ടത്തില് ഹോം അപ്ലയന്‍സസും വരും. ഇന്റര്‍നെറ്റിലൂടെ പരസ്പരം ബന്ധിതമായ ഉപകരണങ്ങളുള്ള സ്മാര്‍ട്ട് ഹോമുകള് ഇന്ന് യാഥാര്‍ത്ഥ്യമാണെന്ന് ഫേസ്ബുക്ക് സ്ഥാപകന് മാര്‍ക്ക് സക്കര്‍ബര്‍ഗിന്റെ വീട് നമ്മളെ ഓര്‍മ്മിപ്പിക്കുന്നു. സക്കര്‍ബര്‍ഗിന്റെ പുതിയ വീട് നിയന്ത്രിക്കുന്നത് ജാര്‍വിസ്(ഖമൃ്ശ)എന്ന ആര്‍ട്ടിഫിഷ്യല് ഇന്റലിജന്‍സ് ആപ്ലിക്കേഷനാണ്. വീട്ടില് താമസിക്കുന്നവരുടെ അഭിരുചികള് മനസിലാക്കി, അതിനനുസരിച്ച് പെരുമാറുന്ന വിവിധ ആര്‍ട്ടിഫിഷ്യല് ഇന്റലിജന്‍സ് ആപ്ലിക്കേഷനുകള് ഇന്ന് ലഭ്യമാണ്. ഫേസ്ബുക്കിന്റെ ജാര്‍വിസ്, ഗൂഗിള് ഹോം, ആമസോണ് എക്കോ, സാംസങ്ങ് സ്മാര്‍ട്ട് തിംഗ്‌സ്, ബെല്‍കിന് വെമോ എന്നിവയെല്ലാം ആ ഗണത്തില് വരുന്നവയാണ്. ജനറല് ഇലക്ട്രിക് കമ്പനിയും ഹണി വെല് സെക്യൂരിറ്റീസുമെല്ലാം ഹോം ഓട്ടോമേഷന് വേണ്ട ഡിവൈസുകളിലാണ് ഇപ്പോള് ശ്രദ്ധിക്കുന്നത്.\nബ്രോഡ്ബാന്‍ഡ് ഇന്റര്‍നെറ്റ് വ്യാപകമായതും അതിന്റെ ചെലവ് കുറഞ്ഞതുമാണ് ഹോം ഓട്ടോമേഷന്റെ വളര്‍ച്ചക്ക് കാരണമായ പ്രധാന സംഗതികള്. സെന്‍സറുകളാലും വൈഫൈ പോലുള്ള വയര്‍ലെസ് നെറ്റ്‌വര്‍ക്കുകളാലും ബന്ധിപ്പിക്കാവുന്ന ഉപകരണങ്ങള് ധാരാളമായി വിപണിയിലെത്തുന്നതും വളര്‍ച്ചയെ വേഗത്തിലാക്കുന്നു. സ്മാര്‍ട്ട് ഫോണുകളിലോ വെയറബിള് ഡിവൈസുകളിലോ നിയന്ത്രിക്കാവുന്ന തരം സംവിധാനങ്ങളാണ് മുന്‍പന്തിയില് നില്‍ക്കുന്നത്. ഊര്‍ജ്ജോപയോഗം, സുരക്ഷാ സംവിധാനങ്ങള്, വിനോദം,\nഅടുക്കളയുടെ നിയന്ത്രണം എന്നിവയെല്ലാം സ്മാര്‍ട്ട് ഹോമുകളില് ഓട്ടോണമസ് ആയിരിക്കും.\nപുക വന്നാല് ചിമ്മിനി സ്വയം പ്രവര്‍ത്തനമാരംഭിക്കുകയും ഗ്യാസ് ലീക്കായാല് സെന്‍സറുകള് അലാം മുഴക്കുകയും ചെയ്യുന്നത് അടുക്കളയുടെ ഓട്ടോമേഷന്റെ ആദ്യപടികളില് ചിലതാണ്. പരിചിതരേയും സ്ഥിരം സന്ദര്‍ശകരേയും തിരിച്ചറിയുന്ന ഗേറ്റുകളും, നിരീക്ഷണ ക്യാമറകളിലെ ദൃശ്യങ്ങള് സൂക്ഷ്മമായി പരിശോധിച്ച് അസ്വാഭാവികമായ എന്തിനേയും അഡ്മിന്റെ ശ്രദ്ധയില്‍പെടുത്തുന്ന സുരക്ഷാ സംവിധാനങ്ങളുമാണ് സ്മാര്‍ട്ട് ഹോമുകളില് ഉണ്ടാവുക. പാതി വഴിയെത്തുമ്പോള് വീട് പൂട്ടിയോ എന്ന സംശയം പലര്‍ക്കുമുണ്ടാകാറുണ്ട്. അത്തരം സാഹചര്യങ്ങളില് സ്മാര്‍ട്ട് ഫോണിലെ ആപ്പ് തുറക്കുകയേ വേണ്ടൂ. വാതിലുകളും ജനാലകളും തുറന്നാണോ അടഞ്ഞാണോ കിടക്കുന്നത് എന്നറിഞ്ഞ് വിദൂരത്ത് നിന്ന്‌കൊണ്ട് തന്നെ അവക്ക് നിര്‍ദ്ദേശങ്ങള് നല്‍കാന് വീട്ടുടമക്ക് സാധിക്കും.\nവീട്ടിലെ ഓരോ പ്ലഗ് പോയന്റും സ്മാര്‍ട്ട് ഫോണുകളാല് നിയന്ത്രിതമായിരിക്കും. ആളുകള് മുറിയില് ഇല്ലെന്ന് കണ്ടാല് സ്വയം ഓഫാകുന്ന ലൈറ്റുകളും ഫാനുകളും ഓട്ടോമേറ്റഡ് വീടുകളില് കാണാം. വീടിന്റെ താപനില ക്രമീകരിക്കുന്നതിലും എനര്‍ജി എഫിഷ്യന്റായ പുത്തന് മാര്‍ഗങ്ങള് വന്നുകഴിഞ്ഞു. വെയിലുള്ള പകലുകളില് ജാലകങ്ങള്.\nസ്വയം അടച്ചും കര്‍ട്ടണുകള് ക്രമീകരിച്ചും വീട് സ്വയം താപനില ക്രമീകരിക്കും. ഇതുവഴി എയര് കണ്ടീഷണറുകളുടെ ഊര്‍ജ്ജോപയോഗം കുറക്കാം. വെളിച്ചം വേണ്ടപ്പോള് തിരിച്ചുള്ള ക്രമീകരണവും വീട് ചെയ്തുകൊള്ളും. ഇരുട്ടാകുമ്പോള് വീടിന് പുറത്തുള്ള ലൈറ്റുകള് സ്വയം പ്രകാശിച്ച് തുടങ്ങും. കുട്ടികള് ഉള്ള വീടുകളില് അവരുടെ ചലനം ശ്രദ്ധിക്കുന്ന തരം സാങ്കേതിക വിദ്യയും ഇന്ന് ലഭ്യമായിക്കഴിഞ്ഞു. വീട്ടുകാര് ദീര്‍ഘയാത്രയില് ആയിരിക്കുമ്പോള് വളര്‍ത്തുമൃഗങ്ങള്‍ക്ക് ആവശ്യാനുസരണം ഭക്ഷണം നല്‍കാനും അവയെ പരിചരിക്കാനും വീട് സ്വയം ക്രമീകരണം ഏര്‍പ്പെടുത്തുന്നതും നിലവില് വന്ന് കഴിഞ്ഞു. ബാത്ത് റൂമില് നിന്നും ഒരാള് പുറത്തിറങ്ങുന്നതോടെ ലൈറ്റുകളും എക്‌സ്‌ഹോസ്റ്റ് ഫാനുകളും സ്വയം ഓഫാകും. ഇങ്ങനെ നൂറുകണക്കിന് കാര്യങ്ങളെ ഓരോരുത്തരുടേയും ആവശ്യാനുസരണം ഏകോപിപ്പിച്ചാണ് ഒരു വീടിന്റെ ഓട്ടോമേഷന് പൂര്‍ത്തിയാക്കുന്നത്.\nഒരു മാസ്റ്റര് കണ്‍ട്രോള് യൂണിറ്റാണ് ഓട്ടോണമസ് വീടിന്റെ പ്രധാന ഭാഗം. പലയിടങ്ങളില് സ്ഥാപിച്ചിട്ടുള്ള പലതരം സെന്‍സറുകളില് നിന്നുള്ള ഡാറ്റ ആര്‍ട്ടിഫിഷ്യല് ഇന്റലിജന്‍സ് ആപ്ലിക്കേഷന്റെ സഹായത്തോടെ പ്രോസസ് ചെയ്താണ് വീട് സ്വയം തീരുമാനങ്ങള് എടുക്കുന്നത്. വയറുകളുടെ സഹായത്തോടെയും വയര്‍ലെസ് ആയും സെന്‍സറുകളില് നിന്ന് ഡാറ്റ കണ്‍ട്രോള് യൂണിറ്റില് എത്തിക്കാനാകും. ഭിത്തികളുടെ മറവോ മറ്റെന്തെങ്കിലും തടസങ്ങളോ ബാധിക്കാത്ത റേഡിയോ ഫ്രീക്വന്‍സി (ഞഎ) സിഗ്‌നലുകളാണ് പ്രധാനമായും വയര്‍ലെസ് സാങ്കേതികവിദ്യയില് ഉപയോഗിക്കുന്നത്. വെളിച്ചം, ഇരുട്ട്, ചൂട്, തണുപ്പ്, മര്‍ദ്ദം, വാതകങ്ങളുടെ സാന്നിധ്യം, വൈദ്യുതിയുടെ അളവ്, ചലനം എന്നിങ്ങനെ പലവിധമായ കാര്യങ്ങളെ തിരിച്ചറിയാന് കഴിയുന്ന വ്യത്യസ്ഥ സെന്‍സറുകളാണ് ഉപയോഗിക്കപ്പെടുക.\nമാസ്റ്റര് കണ്‍ട്രോള് യൂണിറ്റ് വീടിന് മധ്യഭാഗത്ത് സ്ഥാപിക്കുന്നതാണ് സെന്‍സറുകളുമായുള്ള വിവര വിനിമയത്തിന് ഗുണകരമാവുക. ഈവിധം സ്ട്രക്ചറല് ഡിസൈനിംങില് വരെ ശ്രദ്ധിച്ചാലേ കുറ്റമറ്റതും കാര്യക്ഷമവുമായ ഒരു ഓട്ടോമേറ്റഡ് വീട് നിര്‍മ്മിക്കാനാവുക. വാതിലുകളും ജാലകങ്ങളും വരെ ആ ഗണത്തില് വരും. ആര്‍ട്ടിഫിഷ്യല് ഇന്റലിജന്‍സ് ആപ്ലിക്കേഷന് ഏത് കമ്പനിയുടേത് വേണമെന്ന് തീരുമാനിക്കുന്നതാണ് ആദ്യ ചുവട്. അതിന് ആവശ്യമായ ഡിസൈനും വയറിംഗങ്ങും ഒഴിവാക്കാനാകില്ല. ആപ്ലിക്കേഷനില് ഇന്റഗ്രേറ്റ് ചെയ്യാന് കഴിയുന്ന തരം ഉപകരണങ്ങളാണ് എല്ലായിടത്തും സ്ഥാപിക്കേണ്ടത്. ടൈലുകളും മറ്റും വാങ്ങുമ്പോഴും പെയിന്റിംഗ് ജോലികള് ചെയ്യുമ്പോഴും തെരഞ്ഞെടുക്കുന്ന നിറം സെന്‍സറുകളോട് ഇണങ്ങുന്നതാകണം.\nനമ്മുടെ നാട്ടില് ഹോം ഓട്ടോമേഷന് അതിന്റെ പ്രാഥമിക ഘട്ടത്തിലൂടെയാണ് കടന്ന് പോകുന്നത്. ഇന്റര്‍നെറ്റിന്റെ ചെലവ് കുറയാതിരുന്നതും കണക്ടിവിറ്റി കുറവായിരുന്നതും, ഡിവൈസുകള് സ്മാര്‍ട്ടാകാത്തതുമായിരുന്നു ഇതുവരെയുള്ള പോരായ്മ. ആ സാഹചര്യം മാറിക്കഴിഞ്ഞു. നമ്മുടെ വീടുകളും ഓട്ടോമേറ്റഡ് എന്ന സങ്കല്‍പ്പത്തിലേക്ക് ഉണര്‍ന്നുകഴിഞ്ഞു. പുതിയ ബിസിനസ് മാതൃകകള്‍ക്ക് വഴിയൊരുക്കുക മാത്രമല്ല തൊഴില് മേഖലയിലും ഇത് വലിയ വിപ്ലവമൊരുക്കുമെന്നതില് സംശയമില്ല. 2020 ഓടെ ലോകമെങ്ങും 3000 കോടി ഡിവൈസുകള് ഇന്റര്‍നെറ്റില് ബന്ധിതമാകുമെന്നാണ് ‘ഇന്റര്‍നെറ്റ് ഓഫ് തിംഗ്‌സ്’ വിദഗ്ദ്ധര് അഭിപ്രായപ്പെടുന്നത്. അക്കൂട്ടത്തില് നമ്മുടെ വീടുകളില് നിന്നുള്ള ഉപകരണങ്ങളുമുണ്ടാകുമെന്നുറപ്പ്.\nകൂടുതല് വിവരങ്ങള്‍ക്ക്: അവിനാഷ് മോഹന്‍ദാസ്, ഹെഡ് ഓപ്പറേഷന്‍സ്, എന്റണ് ടെക്‌നോളജീസ്, ഏട2 ഹെവന്‍ലി പ്ലാസ, സ്യൂട്ട് നം: 453, കാക്കനാട്, കൊച്ചി-682021. ഫോണ്: 0484 2388253, 8281018111,\nPrevious Article← റൂഫിങ്ങിലാണു കാര്യം\nNext Articleകിങ്ങ്‌കോയില് മാട്രസുകള്: മാട്രസ് സ്റ്റുഡിയോ →


ദേവീപ്രീതിക്ക് അത്യുത്തമം, നവരാത്രി പോലെ പ്രാധാന്യം തൃക്കാര്‍ത്തിക\nഏകാദശി ദിനത്തിൽ ഈ വഴിപാടുകൾ നടത്തിയാൽ ഫലമേറെ\nതിരുവനന്തപുരം: കോവിഡ് വ്യാപന പശ്ചാത്തലത്തില് വിദ്യാരംഭ ച്ചടങ്ങുകളില് ആള്‍ക്കൂട്ടം ഒഴിവാക്കണമെന്ന് ആരോഗ്യമന്ത്രി കെകെ ശൈലജ അറിയിച്ചു. ജനങ്ങള് ഒത്തുകൂടിയാല് കോവിഡ് വ്യാപിക്കാനുള്ള സാദ്ധ്യത കൂടുതലാണ്. അതിനാല് ഈ പൂജാനാളുകളില് ഏറെ ജാഗ്രത വേണം. ആരില് നിന്നും ആരിലേയ്ക്കും രോഗം പകരാവുന്ന അവസ്ഥയാണുള്ളത്. കുട്ടികള്‍ക്കും പ്രായമായവര്‍ക്കും കോവിഡ് ബാധിച്ചാല് പെട്ടെന്ന് ഗുരുതരാവസ്ഥയിലെത്തും. അതിനാല് വിദ്യാരംഭം വീടുകളില് തന്നെ നടത്തുന്നതാണ് ഉചിതമെന്ന് മന്ത്രി പറഞ്ഞു.\nപൂജവയ്പ്പ്, വിദ്യാരംഭം ചടങ്ങുകളോടനുബന്ധിച്ചുള്ള ഒത്തുകൂടലുകളില് പ്രത്യേക ശ്രദ്ധ ആവശ്യമാണ്. ആരോഗ്യ വകുപ്പ് പുറത്തിറക്കിയ നവരാത്രി ഉത്സവ മാര്‍ഗ നിര്‍ദേശങ്ങള് എല്ലാവരും കര്‍ശനമായി പാലിക്കണം. വിദ്യാരംഭവും ബൊമ്മക്കൊലുവുമായും ബന്ധപ്പെട്ടുള്ള ചടങ്ങുകള് വീടുകളിലോ രണ്ടോ മൂന്നോ അടുത്ത കുടുംബങ്ങള് ചേര്‍ന്നുള്ള സുരക്ഷിതമായ ക്ലസ്റ്ററുകളിലോ മാത്രമേ നടത്താന് പാടുള്ളൂ. കണ്ടെയിന്‍മെന്റ് സോണുകളില് വീടുകള്‍ക്ക് പുറത്ത് ഒരു ചടങ്ങും സംഘടിപ്പിക്കരുത്. 65 വയസിന് മുകളിലുള്ളവര്, മറ്റ് രോഗമുള്ളവര്, ഗര്‍ഭിണികള്, 10 വയസിന് താഴെയുള്ള കുട്ടികള് എന്നിവര് വീട്ടില് തന്നെ കഴിയണം.\nവിദ്യാരംഭവുമായി ബന്ധപ്പെട്ട് ഒഴിവാക്കാനാകാത്ത ചടങ്ങുകള്‍ക്ക് ആരോഗ്യ വകുപ്പിന്റെ മാര്‍ഗനിര്‍ദേശങ്ങള് കര്‍ശനമായി പാലിക്കണം. വ്യക്തികള് എല്ലാവരും6അടി ശാരീരിക അകലം പാലിക്കണം. എല്ലാവരും നിര്‍ബന്ധമായും മാസ്‌കുകള് ധരിക്കണം. ഏതെങ്കിലും പ്രതലത്തിലോ ഉപകരണങ്ങളിലോ തൊട്ടാല് ഉടനെ സോപ്പ് അല്ലെങ്കില് സാനിറ്റൈസര് ഉപയോഗിച്ച് കൈ കഴുകണം. സ്പര്‍ശിക്കാന് സാദ്ധ്യതയുള്ള എല്ലാ സ്ഥലങ്ങളും ഒരു ശതമാനം സോഡിയം ഹൈപ്പോക്ലോറൈറ്റ് ലായനി ഉപയോഗിച്ച് തുടര്‍ച്ചയായി അണുവിമുക്തമാക്കണം.\nവിദ്യാരംഭ സമയത്ത് നാവില് സ്വര്‍ണം കൊണ്ടെഴുതുന്നെങ്കില് അത് അണുവിമുക്തമാക്കിയിരിക്കണം. ആ സ്വര്‍ണം വീണ്ടും അടുത്ത കുട്ടിയ്ക്ക് ഉപയോഗിക്കരുത്. കൊറോണ വൈറസ് പെട്ടെന്ന് ബാധിക്കുന്നത് വായിലൂടെയും മൂക്കിലൂടെയുമാണെന്ന് ഓര്‍ക്കുക. അതിനാല് ഓരോ കുട്ടിയേയും എഴുത്തിനിരുത്തുന്നതിന് മുമ്പും ശേഷവും എഴുത്തിനിരുത്തുന്നയാള് കൈകള് സോപ്പ് ഉപയോഗിച്ച് ഫലപ്രദമായി കഴുകണം. ചെറുതാണെങ്കിലും രോഗലക്ഷണമുള്ള ഒരാളും കുട്ടികളെ എഴുത്തിനിരുത്തരുത്.\nമധുരപലഹാരം, ഭക്ഷണം എന്നിവ കഴിക്കുമ്പോള് ഒത്തുകൂടാതെ നിശ്ചിത അകലം പാലിക്കണം. ചടങ്ങുകളില് പങ്കെടുക്കുന്ന എല്ലാവരുടേയും പേരും ഫോണ് നമ്പരും എഴുതി സൂക്ഷിക്കണം പനി, തൊണ്ടവേദന, ജലദോഷം, മൂക്കൊലിപ്പ്, ചുമ, മണമില്ലായ്മ, രുചിയില്ലായ്മ, ക്ഷീണം എന്നീ രോഗ ലക്ഷങ്ങള് ഉള്ളവര് ഒരു കാരണവശാലും ചടങ്ങളുകളില് പങ്കെടുക്കരുത്. അത്തരം രോഗലക്ഷണങ്ങളുള്ള കുട്ടികളുണ്ടെങ്കില് അവരെ വീട്ടില് മാത്രം എഴുത്തിനിരുത്തുക. രോഗ ലക്ഷണങ്ങള് ഉള്ളവരും മറ്റ് സംശയങ്ങള് ഉള്ളവരും ദിശ 1056 ല് വിളിക്കണം.


Malayalam news || കണ്‍മുന്നില് ഒരിക്കലും കീഴടക്കാന് പറ്റാതെ തലയുയര്‍ത്തി നില്‍ക്കുന്ന ഹിമവാന്\nകണ്‍മുന്നില് ഒരിക്കലും കീഴടക്കാന് പറ്റാതെ തലയുയര്‍ത്തി നില്‍ക്കുന്ന ഹിമവാന്\nനേപ്പാള് ദിനങ്ങള് -2/ ഡിപിന് അഗസ്റ്റിന്\nഏകാന്ത യാത്രയുടെ മാധുര്യം ഒരിക്കൽ കൂടി അനുഭവിക്കാൻ വേണ്ടിയാണ്, സായിപ്പിനെ കാത്മണ്ടുവിൽ ഉപേക്ഷിച്ച് പോഖറയിലേക്ക് തനിയെ പോവാൻ തീരുമാനിച്ചത്. . കാത്മണ്ടുവിലെ ഒട്ടനവധി ക്ഷേത്രങ്ങളും മൊണാസ്ട്രികളും കണ്ടശേഷം തിരക്കുകളിൽ നിന്ന് വിടുതൽ വാങ്ങി, പ്രകൃതിയുടെ അപാര വിസ്തൃതിയിൽ വിഹരിക്കുക എന്ന ലക്ഷ്യത്തോടെ പോഖറയിലേക്കുള്ള രാത്രി ബസ്സിൽ കയറി.\nഹിമാലയത്തിന്റെ താഴ്വരയിൽ നിലകൊള്ളുന്ന മനോഹര പട്ടണമാണ് പോഖറ. പുലർച്ചെ അഞ്ചുമണിയോടെ പോഖറയിലെത്തുമ്പോൾ മുറി ബുക്ക് ചെയ്തിരുന്ന ഹോട്ടലിന്റെ പ്രതിനിധി ബൈക്കുമായി എന്നെ കാത്തുനില്ക്കുന്നുണ്ടായിരുന്നു. ഉഷസ്സിന്റെ പ്രഭാവെളിച്ചം രൂപപ്പെടുന്നതിന് മുൻപേ കൊടും തണുപ്പിലൂടെയുള്ള ബൈക്ക് യാത്ര അസഹനീയമായിരുന്നു എന്ന് പറയാതെ വയ്യ. തണുപ്പിനെ കൂടുതൽ അസഹ്യമാക്കികൊണ്ട് കാറ്റ് വീശികൊണ്ടിരുന്നു. ഇരുട്ടിന്റെ നിഴല്പാടുകൾ നീണ്ടു കിടക്കുന്ന പാതയിലൂടെ സഞ്ചരിച്ച് ഫേവ തടാകത്തിന്റെ കരയിലാണ് എത്തിചേർന്നത്. തടാക കരയിലുള്ള ഹോട്ടലിലേക്ക് നടക്കുമ്പോൾ ഇരുളിൽ ആണ്ടു കിടന്നിരുന്ന തടാകത്തിന്റെ കാഴ്ച അവ്യക്തമായിരുന്നു. രാത്രി ബസ്സിൽ അല്പം പോലും ഉറങ്ങാൻ കഴിഞ്ഞിരുന്നില്ല എങ്കിൽകൂടി സമയ പരിമിതിമൂലം എനിക്ക് വിശ്രമം ഒഴിവാക്കേണ്ടിവന്നു. ഒരു പകലും രാത്രിയും മാത്രമാണ് അവിടെ ചെലവഴിക്കാൻ എനിക്കുണ്ടായിരുന്നത്. അതിനാൽ ഒരു മണിക്കൂർ നേരത്തെ വിശ്രമത്തിനുശേഷം പുറത്തിറങ്ങി.\nമഞ്ഞിൽ മൂടികിടക്കുന്ന തടാകകരയിലൂടെ ഒരു അലസനടത്തം. 2434 അടി ഉയരത്തിൽ, മലനിരകൾക്കിടയിൽ തടവിലാകപ്പെട്ടപോലെയാണ് തടാകം നിലകൊള്ളുന്നത്. സഞ്ചാരികളെ കാത്ത് നിരനിരയായി കിടക്കുന്ന വഞ്ചികൾ പിന്നിട്ട് നടക്കുമ്പോൾ, തണുത്തുറഞ്ഞ് നിശ്ചലമായി കിടക്കുന്ന നദിയിലെ മത്സ്യസമ്പത്തിനെ ആശ്രയിച്ചു ജീവിക്കുന്ന മനുഷ്യരും നീർപക്ഷികളും അവരുടെ ജോലി തുടങ്ങി കഴിഞ്ഞിരുന്നു. സ്ഫടികം പോലെ തെളിഞ്ഞ ജലാശയത്തെ മുറിച്ചു കടന്നുകൊണ്ട് മീൻ പിടുത്തക്കാരുടെ വഞ്ചി നീങ്ങി കൊണ്ടിരുന്നു.\nപുലരിയുടെ ഗന്ധം അതിന്റെ അഭൂതപൂർവ്വമായ ശാന്തതയോടുകൂടി എന്നിലേക്കിറങ്ങി വന്നു. പട്ടണത്തെ മലനിരകളിൽ നിന്നും വേർതിരിക്കുന്ന തടാകത്തിനു മുകളിലൂടെ ഊളിയിട്ട് കടന്നു വരുന്ന കാറ്റ് അസഹ്യമായിരുന്നു. അൽപനേരം തടാക കരയിൽ ഇരുന്നശേഷം തിരികെ മുറിയിലേക്ക് നടന്നു.\nപ്രഭാത ഭക്ഷണത്തിന് ശേഷം മലകയറ്റമായിരുന്നു ലക്ഷ്യം. സാരൻഖോട്ട് ആണ് പോഖ്രയിലെ ഏറ്റവും പ്രസിദ്ധമായ ട്രെക്കിംഗ് സ്റ്റെഷൻ. മനോഹരമായ ഹിമാലയൻ കാഴ്ചയും പാര ഗ്ലൈടിംങ്ങുമാണ് അവിടെത്തെ മുഖ്യ ആകർഷണം. മലയുടെ മുകളറ്റം വരെ വാഹനത്തിൽ എത്തി ചേരാമെന്നിരിക്കെ, പാതിവഴിയിൽ വാഹനം നിർത്തി ഇറങ്ങിയ എന്നെ നോക്കി ഡ്രൈവർ നെറ്റി ചുളിച്ചു. നടന്നു കയറാനാണ് തീരുമാനം എന്നറിയിച്ചപ്പോൾ ആദ്യം അയാൾ നിരുത്സാഹപ്പെടുത്തിയെങ്കിലും മടക്കയാത്രയിൽ വാഹനവുമായി എത്താം എന്നറിയിച്ചുകൊണ്ട് ഡ്രൈവർ തിരികെ പോയി.\nചുരം പാതയുടെ ഒരുവശത്ത് നിബിഡ വനവും മറുവശത്ത് അഗാധമായ താഴ്വരയുമാണ്. ദൂരെ തലയുയർത്തി നില്ക്കുന്ന മഞ്ഞുമലകൾ കണ്ടുകൊണ്ട്, കനപ്പെട്ട ചിന്തകളോ ആലോചനകളോ കൂടാതെ എന്നെതന്നെ മറന്നുകൊണ്ട് പ്രകൃതിയെ പ്രണയിച്ചുകൊണ്ടുള്ള യാത്ര ചെന്നെത്തിയത് മലമുകളിലായിരുന്നു. ഒരുമണിക്കൂർ നേരത്തെ മലകയറ്റം അല്പം പോലും എന്നെ തളർത്തിയിരുന്നില്ല.\nകണ്മുന്നിൽ ഒരിക്കലും കീഴടക്കാൻ പറ്റാതെ തലയുയർത്തി നില്ക്കുന്ന ഹിമവാൻ. പ്രകൃതിയിലെ സുന്ദരമായതിന്റെയെല്ലാം മൂർത്തിമദ്ഭാവം: ഹിമാലയം., എന്റെ വാക്കുകൾക്ക് ആ സൌന്ദര്യത്തെ പ്രതിഫലിപ്പിക്കാൻ ശക്തിയില്ലെന്ന് ഞാൻ മനസിലാക്കുന്നു. ഏതാനും വിദേശികളും മലമുകളിൽ ഉണ്ടായിരുന്നു. പാരഗ്ലൈടിംഗ്ന്റെ സാഹസികതയേറിയ അനുഭവങ്ങൾകൂടി ഏറ്റുവാങ്ങണം എന്നുണ്ടായിരുന്നു. അല്പം പണചെലവേറിയതാണ് എന്നിരിക്കെ ആ മോഹം ഉപേക്ഷിച്ചു. താഴെ ഗ്രാമങ്ങൾക്കുമേൽ പുതച്ചിരുന്ന മൂടൽമഞ്ഞു സൂര്യപ്രകാശമേറ്റ് ചിതറി തെറിക്കുന്നു. അതോടെ താഴ്വരയിലെ കാഴ്ചകൾ കൂടുതൽ വ്യക്തമായി തീർന്നു. അവ്യക്തങ്ങളായ കഴ്ച്ചകൾക്കിടയിലേക്ക് വലിയ ക്യാമറ ലെൻസ് നീണ്ടതോടെ, തീപ്പെട്ടി കൂടുകൾ പോലെ കൊച്ചു കൊച്ചുവീടുകൾ കാണപ്പെട്ടു. വിശപ്പും ദാഹവുമെല്ലാം മറന്ന് അവിടെ ഒരുപാട് നേരം ചെലവഴിച്ചു. ഏകാന്ത യാത്രകൾ പകർന്നു നല്കിയ അനുഭവങ്ങളുടെ താളുകളിലേക്ക് പുതിയൊരു അദ്ധ്യായം കൂട്ടി ചേർത്തുകൊണ്ട് മലയിറക്കം.\nവൈദേശിക ഭാവത്തോടെ നിലകൊള്ളുന്നതാണ് പോഖ്രയിലെ പ്രധാന തെരുവ്. തടാകത്തിലേക്ക് നീളുന്ന പ്രധാന പാതയിൽ ലോകത്തിലെ പ്രശസ്തമായ എല്ലാ ബ്രാണ്ടുകളുടെയും ഉത്പന്നങ്ങൾ ലഭിക്കും. വിദേശ മാതൃകയിലുള്ള തെരുവുവിളക്കുകളും വൃത്തിയോടെ സൂക്ഷിച്ചിരിക്കുന്ന പാതകളും ഇന്ത്യയ്ക്ക് തീർച്ചയായും മാതൃകയാക്കാം.\nവൈദേശികമായ പരിസ്ഥിതികളുടെ സ്വാധീനം സ്വദേശികളായ യുവാക്കളുടെ ഇടയിലും വ്യക്തമാണ്. വൈകുന്നേരം വരെ പട്ടണം മുഴുവൻ അലഞ്ഞു നടന്ന ശേഷം വീണ്ടും താടകകരയിലേക്ക് നടന്നു. പോക്കുവെയില് പരന്നൊഴുകിയ തടാകത്തിലൂടെ ഒരു വഞ്ചിയാത്ര. സൂര്യന് പടിഞ്ഞാറേ ദിശയില് ആഴ്ന്നിറങ്ങാന് തുടങ്ങവേ തടാകതിനുമേൽ ഇരുൾ പരന്നു.\nരാത്രിയുടെ മണവും നിറവും അനുഭവിച്ചുകൊണ്ടുള്ള യാത്ര. അഗാധതരമായ ശാന്തതയെ മുറിപ്പെടുത്താന് തുഴപോലും ഭയപ്പെട്ടതുപോലെ തോന്നി. നക്ഷത്രങ്ങൾ പതിച്ച രാവിനു കീഴെ, മന:സംതൃപ്തിയോടെ തിരികെ മുറിയിലേക്ക് നടന്നു. തടാകത്തിന്റെ നിദ്രാദായകമായ കളകളാരവത്തിൽ ലയിച്ചു കിടക്കവേ എപ്പോഴോ നിദ്രയിലേക്ക് വീണു. അതിന്റെ അഗാധതയിലേക്ക് ഊളിയിട്ടു.


യുഎഇയില് 1763 പേര്‍ക്ക് കൂടി കൊവിഡ് സ്ഥിരീകരിച്ചു; ഇന്ന് മൂന്ന് മരണം | 1763 new covid cases reported in uae along with three deaths\nയുഎഇയില് 1763 പേര്‍ക്ക് കൂടി കൊവിഡ് സ്ഥിരീകരിച്ചു; ഇന്ന് മൂന്ന് മരണം\nകഴിഞ്ഞ 24 മണിക്കൂറിനിടെ നടത്തിയ 1,89,946 പരിശോധനകളില് നിന്നാണ് പുതിയ കൊവിഡ് രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം യുഎഇയില് 5,70,836 പേര്‍ക്ക് കൊവിഡ് വൈറസ് ബാധ സ്ഥിരീകരിച്ചിട്ടുണ്ട്.\nAbu Dhabi - United Arab Emirates, First Published May 31, 2021, 4:39 PM IST\nഅബുദാബി: യുഎഇയില് ഇന്ന് 1,763 പേര്‍ക്ക് കൂടി കൊവിഡ് വൈറസ് ബാധ സ്ഥിരീകരിച്ചതായി ആരോഗ്യ പ്രതിരോധ മന്ത്രാലയം അറിയിച്ചു. ചികിത്സയിലായിരുന്ന 1,740 പേര് സുഖം പ്രാപിച്ചപ്പോള് മൂന്ന് കൊവിഡ് മരണങ്ങള് കൂടി രാജ്യത്ത് പുതിയതായി റിപ്പോര്‍ട്ട് ചെയ്യപ്പെട്ടു.\nകഴിഞ്ഞ 24 മണിക്കൂറിനിടെ നടത്തിയ 1,89,946 പരിശോധനകളില് നിന്നാണ് പുതിയ കൊവിഡ് രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം യുഎഇയില് 5,70,836 പേര്‍ക്ക് കൊവിഡ് വൈറസ് ബാധ സ്ഥിരീകരിച്ചിട്ടുണ്ട്. ഇവരില് 5,50,525 പേര് ഇതിനോടകം രോഗമുക്തരാവുകയും 1,680 പേര് മരണപ്പെടുകയും ചെയ്തു. നിലവില് 18,631 കൊവിഡ് രോഗികളാണ് യുഎഇയിലുള്ളത്.\nLast Updated May 31, 2021, 4:39 PM IST